ഇൻഫോപാർക്കിൻറെ നേതൃത്വത്തിൽ ദ്വിദിന ജോബ് ഫെയർ കൊച്ചിയിൽ തുടങ്ങി . ഡിസംബർ 12 നാണ് തൊഴിൽ മേള തുടങ്ങിയത് . ആദ്യ ദിവസം തന്നെ ഏഴായിരത്തിലധികം ഉദ്യോഗാർത്ഥികലാണ് രജിസ്റ്റർ ചെയ്തത് . ഇൻഫോപാർക്കിലെ പതിമൂന്നു കമ്പനികളാണ് ജോബ് ഫെയറിൽ പങ്കെടുക്കുന്നത് . 2000 തൊഴിലവസരങ്ങളുണ്ട് . ഓൺലൈനായി മാത്രം ഏഴായിരം പേരാണ് രജിസ്റ്റർ ചെയ്തത് . അഞ്ഞൂറിലധികം ഉദ്യോഗാർത്ഥികൾ നേരിട്ടെത്തി രജിസ്റ്റർ ചെയ്തു . ഇൻഫോപാർക്കിന്റെ പത്താം വാർഷികാഘോഷത്തിന്റെ ഭാഗമായാണ് ജോബ് ഫെയർ . പരിചയസമ്പന്നരായ ഉദ്യാഗാർത്ഥികൾക്കുവേണ്ടിയുള്ള 85 ശതമാനം ഒഴിവുകളും ആദ്യ ദിനം തന്നെ നികത്തപ്പെട്ടതായാണ് റിപ്പോർട്ട് . ബിടെക്ക് , എംടെക്ക് , ബിസിഎ , എംസിഎ , എംഎസ്സി , ബിഇ , എംബിഎ ബിരുദധാരികളാണ് ജോബ് ഫെയറിൽ എത്തിയത് . ഐഒഎസ് / ആൻഡ്രോയിഡ് / പിഎച്ച്പി ഡെവലപ്പർ , ടെക്നിക്കൽ ആർക്കിടെക്റ്റ് , സോഫ്റ്റ്വെയർ എൻജിനീയർ , വെബ് ഡെവലപ്പർ , ജാവ / പൈത്തോൺ / ഡോട് നെറ്റ് ഡെവലപ്പർ , ജെ2ഇഇ / എടിജി / ഹൈബ്രിസ് / എച്ച്ടിഎംഎൽ സ്പെഷ്യലിസ്റ്റ് തുടങ്ങിയവർക്കായി ഒഴിവുകളുണ്ട് . ബിസിനസ് അനലിസ്റ്റ് , കണ്ടന്റ് റൈറ്റർ , ടെസ്റ്റ് എൻജിനീയർ , കസ്റ്റമർ സപ്പോർട്ട് കൺസൾട്ടന്റ് , ബിഗ് ഡാറ്റ എൻജിനീയർ , ടെക്നിക്കൽ സപ്പോർട്ട് കൺസൾട്ടന്റ് എന്നീ തസ്തികകളിലും അവസരങ്ങളുണ്ട് . ജോബ് ഫെയർ ഡിസംബർ 13 നും തുടരും .


സൌജന്യമായി നൽകുമെന്ന് പ്രഖ്യാപിച്ച 4ജി ഫോൺ ഓഗസ്റ്റ് 15 മുതൽ പരീക്ഷണാടിസ്ഥാനത്തിൽ പുറത്തിറക്കുമെന്ന് മുകേഷ് അംബാനി പ്രഖ്യാപിച്ചു . ഓഗസ്റ്റ് 24 മുതൽ പ്രീ ബുക്കിങ് ആരംഭിക്കും . മുംബൈയിൽ നടന്ന ജിയോയുടെ വാർഷിക ജനറൽ യോഗത്തിലാണ് ഫോൺ പുറത്തിറക്കിയത് . ഓഫറിൻറെ ദുരുപയോഗം തടയാൻ 1500 രൂപ സെക്യൂരിറ്റി ഡിപ്പോസിറ്റായി സ്വീകരിക്കുമെന്നും മൂന്നു വർഷത്തിനു ശേഷം ഈ പണം തിരികെ നൽകുമെന്നും റിലയൻസ് മേധാവി മുകേഷ് അംബാനി പറഞ്ഞു . ഫോൺ സാധാരണക്കാരെ ലക്ഷ്യമിട്ടെന്നും ഫോൺ പൂർണമായും ഇന്ത്യൻ നിർമിതമെന്നും അംബാനി പറഞ്ഞു . ഇതോടെ രാജ്യത്തെ മൊബൈൽ വിപണിയിൽ പുതിയ തരംഗം തന്നെയാണ് റിലയൻസ് സൃഷ്ടിച്ചിരിക്കുന്നത് . 512 എം . ബി റാമും 4 ജി . ബി ഇന്റേണൽ മെമ്മറിയുമുള്ള ഫോണായിരിക്കും ഇതെന്നാണ് റിപ്പോർട്ടുകൾ . 2 . 4 ഇഞ്ച് കളർ ഡിസ്പ്ലേ , ഡ്യൂവൽ സിം എന്നിവയ്ക്ക് പുറമേ മൈക്രോ എസ് . ഡി കാർഡ് ഉപയോഗിച്ച് സംഭരണ ശേഷി വർദ്ധിപ്പിക്കാനും കഴിയും . വൈഫൈ , ബ്ലൂടൂത്ത് സൌകര്യവുമുണ്ടാവും . ജി . പി . എസ് സംവിധാനമുള്ള ഫോണിൽ 2000എം . എ . എച്ച് ബാറ്ററിയായിരിക്കും ഉണ്ടായിരിക്കുക . രണ്ട് മെഗാപിക്സൽ പിൻ ക്യാമറയും വി . ജി . എ മുൻക്യാമറയും ഫോണിലുണ്ടാകും .


ഐഫോണിൻറെ പിന്നിലെ ഇരട്ട ക്യാമറകളെക്കുറിച്ച് ടെക് ലോകം ചർച്ച ചെയ്യുമ്പോൾ ഇതാ , ഇരട്ട ലൈൻസ് ക്യാമറ വിസ്മയവുമായി വാവെയുടെ പി9 ഇന്ത്യൻ വിപണിയിൽ എത്തി . ആഗസ്റ്റ് 17,3 മണി മുതൽ ഈ ഫോൺ ഉപയോക്താക്കളിലേക്ക് ഫ്ലിപ്പ്കാർട്ട് വഴി എത്തും . ലണ്ടനിൽ നടന്ന ചടങ്ങിലാണ് ആഗോള തലത്തിൽ ഈ ഫോൺ ആദ്യം ഇറങ്ങിയത് . അന്ന് പി9ന് ഒപ്പം പി9 പ്ലസും ഇറക്കിയെങ്കിലും അത് ഇന്ത്യയിൽ എത്തിയിട്ടില്ല . പൂർണ്ണമായും മെറ്റലിൽ തീർത്ത ഫോണിൻറെ പ്രത്യേകത , ജർമ്മൻ ക്യാമറ ലെൻസ് സ്പെഷ്യലിസ്റ്റ് ലൈക്കയുമായി ചേർന്ന് ഒരുക്കിയിരിക്കുന്ന ഇരട്ട ക്യാമറ ലൈൻസ് തന്നെയാണ് . 12 എംപിയുടെ ഇരട്ട ലെൻസ് ക്യാമറയാണ് പി9ൻറെ പിന്നിൽ ഉള്ളത് . ഒരു ക്യാമറ ലെൻസ് സെൻസർ ചിത്രത്തിൻറെ നിറ വിവരങ്ങൾ പകർത്തുമ്പോൾ , മറ്റെ ക്യാമറ ലെൻസ് മോണോക്രോമായി ചിത്രം പകർത്തും . QiKU Q Terra 808 എന്ന് അടുത്തിടെ ഇറങ്ങിയ ഫോണിന് സമാനമാണ് ഈ രീതി എന്നാണ് ഗവേഷകർ പറയുന്നത് . വാവ്വേയുടെ സ്വന്തം പ്രോസസ്സിംഗ് സിസ്റ്റമായ HiSilicon Kirin 955 ആണ് ഈ ഫോണിൻറെ ശക്തി നിർണ്ണയിക്കുന്നത് . ഇത് ഒക്ടാകോർ പ്രോസ്സസറാണ് ഇതിൻറെ ശേഷി 2.5 ജിഗാഹെർട്സാണ് . 3ജിബിയാണ് റാം ശേഷി . 32 ജിബിയാണ് ഇൻറേണൽ സ്റ്റോറേജ് സിസ്റ്റം . ഒപ്പം മെമ്മറി വർദ്ധിപ്പിക്കാൻ സാധിക്കുന്ന മൈക്രോ എസ്ഡി കാർഡും പി9 ൽ ഉപയോഗിക്കാം . 3 , 000 എംഎഎച്ചാണ് പി9ൻറെ ബാറ്ററി ശേഷി . ടൈറ്റാനിയം ഗ്രേ , മിസ്റ്റിക്ക് സിൽവർ , പ്രസ്റ്റീജ് ഗോൾഡ് എന്നീ കളറുകളിൽ ഈ ഫോൺ എത്തും . രണ്ട് വർഷത്തെ വാറൻറിയാണ് ഈ ഫോണിന് വാവ്വേ നൽകുന്നത് . 39 , 999 രൂപയാണ് ഫോണിൻറെ വിലയെങ്കിലും ഫോണിന് ഫ്ലിപ്പ്കാർട്ട് പ്രത്യേക ഓഫറുകൾ നൽകുന്നുണ്ട് .


അമേരിക്കക്കാർക്ക് ചക്കയെക്കുറിച്ച് അറിയുന്നത് വളരെ കുറവാണെന്ന് ലേഖനം പറയുന്നു . മാൻഹാട്ടണിലെ ചൈന ടൌണിൽ ഒരു പൌണ്ട് ചക്കയ്ക്ക് 2.5 ഡോളറാണ് വില നൽകേണ്ടത് എന്ന് റിപ്പോർട്ട് പറയുന്നു . ദക്ഷിണേഷ്യയിലെ രാജ്യങ്ങളിലെ ചക്കയുടെ പ്രത്യേകത ഈ ലേഖനം പറയുന്നു . ബംഗ്ലാദേശിൻറെ ദേശീയ പഴം ചക്കയാണെന്ന് ലേഖനം പറയുന്നു . ജുറാസിക്ക് പാർക്ക് കാലത്തെ പഴം പോലെ തോന്നും എന്ന് ലേഖനത്തിൽ ചക്കയെ വിശേഷിപ്പിക്കുന്നു എന്നാൽ ചക്കയും പന്നിമാംസത്തിൻറെ രുചിയും ഒന്നുപോലെയാണ് എന്ന ഭാഗം അത്ര ശരിയല്ല . പക്ഷെ ചക്ക പാചകം ചെയ്യാൻ എടുക്കുന്ന സമയമാണ് ഇതിനെ പന്നിമാംസത്തോടെ ഉപമിക്കാൻ കാരണം എന്നാണ് പറയുന്നത് . അതേ സമയം ഇന്ത്യ അടക്കമുള്ള രാജ്യങ്ങൾക്ക് ചക്ക എന്ന ഫലം ഒരു വരദാനമാണെന്നും , എന്നാൽ ഇന്ത്യയിൽ ഒരു വർഷം ഉത്പാദിപ്പിക്കപ്പെടുന്ന 75 ശതമാനം ചക്കയും ഉപയോഗപ്പെടാതെ പോവുകയാണ് എന്ന് ലേഖനം പറയുന്നു . വിയത്നാം , ഫിലിപ്പെൻസ് എന്നിവർ ചക്ക ഉപയോഗിച്ച് പണം വരുകയാണെന്നും , ശ്രീലങ്ക അരിയുണ്ടാക്കുന്ന മരം എന്നാണ് പ്ലാവിനെ വിശേഷിപ്പിക്കുന്നത് . എന്നാൽ ചക്കയുടെ ജന്മദേശമായ ഇന്ത്യ ഇനിയും ചക്കയുടെ പ്രധാന്യം മനസിലാക്കിയില്ലെന്ന് റിപ്പോർട്ട് പറയുന്നു . ഒരോ പ്ലാവിൽ നിന്നും ഇന്ത്യയിൽ ഒരു വർഷം 10000 രൂപവരെ ഉണ്ടാക്കാം എന്നാണ് റിപ്പോർട്ട് പറയുന്നത് .


അടുത്ത വർഷം ആദ്യം ആയിരത്തോളം തൊഴിലാളികളെ പിരിച്ചുവിടുമെന്ന് ആഢംബര കാർ നിർമ്മാതാക്കളായ ജഗ്വാർ ആൻഡ് ലാൻഡ് റോവർ പ്രഖ്യാപിച്ചു . നിലവിൽ ബ്രിട്ടണിൽ കമ്പനിക്ക് 40,000 ജീവനക്കാരുണ്ട് . കമ്പനി നേരിടുന്ന സാമ്പത്തിക പ്രതിസന്ധി പരിഹരിക്കുകയാണ് പുതിയ നീക്കത്തിലൂടെ ജഗ്വാർ ആൻഡ് ലാൻഡ് റോവറിൻറെ ലക്ഷ്യം . ഇന്ത്യൻ കാർ നിർമ്മാതാക്കളായ ടാറ്റ മോട്ടോഴ്സാണ് ജഗ്വാറിൻറെ ഉടമകൾ . പിരിച്ചുവിടാനുളള പ്രഖ്യാപനത്തെ സംബന്ധിച്ച് കൂടുതൽ വിവരങ്ങൾ പുറത്തുവിടാൻ ടാറ്റ മോട്ടോഴ്സ് തയ്യാറായില്ല . സാമ്പത്തിക പ്രതിസന്ധികളെ തുടർന്ന് ആഗോള സാമ്പത്തിക സേവന ഭീമനായ എസ് ആൻഡ് പി ഗ്ലോബൽ ടാറ്റ മോട്ടോഴ്സിൻറെ റേറ്റിങ് താഴ്ത്തി . യുറോപ്യൻ യൂണിയനിൽ നിന്ന് പുറത്ത് പോകനുളള ബ്രിട്ടൻറെ തീരുമാനമാണ് ( ബ്രക്സിറ്റ് ) ബ്രിട്ടീഷ് കാർ നിർമ്മാതാക്കളായ ജഗ്വാറിനെ പ്രതിസന്ധിയിലേക്ക് നയിച്ചതിനുളള പ്രധാന കാരണം . ബ്രക്സിറ്റ് പ്രതിസന്ധി രൂക്ഷമായത് ജഗ്വാറിൻറെ സപ്ലൈ ചെയിനുകളെ താറുമാറായിരിക്കുകയാണെന്ന് അന്തർദേശീയ മാധ്യമങ്ങൾ റിപ്പോർട്ട് ചെയ്യുന്നു .


സാധാരണഗതിയിൽ ഐഫോൺ 7 ഇറങ്ങിയ സ്ഥിതിക്ക് അതിൻറെ പരിഷ്കരിച്ച പതിപ്പ് ഐഫോൺ 7എസ് ആയിരിക്കും ആപ്പിൾ ഇറക്കുക എന്നാണ് കരുതപ്പെട്ടതെങ്കിലും , 2017 ആപ്പിൾ ഐഫോണിൻറെ 10 - മത് വാർഷികം ആയതിനാൽ ആപ്പിൾ ഐഫോൺ 8 ഇറക്കും എന്നാണ് സൂചന . വൻമാറ്റങ്ങളാണ് ആപ്പിൾ ഐഫോൺ 8 ൽ പ്രതീക്ഷിക്കാവുന്നത് എന്നാണ് ആപ്പിളിൻറെ ഉന്നതങ്ങളെ ഉദ്ധരിച്ച് പ്രമുഖ ഇംഗ്ലീഷ് ടെക് പോർട്ടുകൾ റിപ്പോർട്ട് ചെയ്യുന്നത് . ഇവർ പുറത്തുവിടുന്ന പ്രത്യേകതകൾ എന്തെല്ലാം എന്ന് നോക്കാം . വയർലെസ് ചാർജിംഗ് വയർലെസ് ചാർജിംഗ് എന്ന സംവിധാനത്തിൻറെ പേറ്റൻറ് കയ്യിലുള്ള ആപ്പിൾ അത് ഉപയോഗിക്കാനുള്ള സാധ്യതയാണ് ആപ്പിൾ അനലിസ്റ്റ് മിങ് ചീ ക്യൂ പങ്കുവയ്ക്കുന്നത് . കർവ്ഡ് ഒഎൽഇഡി ഡിസ്പ്ലേ സാംസങ്ങ് , എൽജി എന്നിവ ഇപ്പോൾ തന്നെ ഉപയോഗപ്പെടുത്തുന്ന വളഞ്ഞ സ്ക്രീൻ എങ്ങനെ ആപ്പിൾ അവതരിപ്പിക്കും എന്നത് കാത്തിരുന്ന് കാണേണ്ട കാര്യമാണ് . നോ ഹോം ബട്ടൺ ആപ്പിൾ ഐഫോൺ 7നിലും , ഐഫോൺ 7 പ്ലസിലും ഇപ്പോൾ തന്നെ ഹോംബട്ടൺ കപ്പാറ്റീവ് ടച്ച് പാനലിൽ ക്ലിക്കബിൾ ആയിട്ട് ഉൾപ്പെടുത്തിയിട്ടുണ്ട് . ഇത് പരിഷ്കരിച്ച് ഇപ്പോൾ കാണുന്ന രീതിയിലുള്ള ബട്ടൺ ആപ്പിൾ ഒഴിവാക്കാൻ സാധ്യതയുണ്ട് . iPhone 8 will have curved display and wireless charging


യുകെയിൽ പുതിയ കെട്ടിടം പണിയാനുളള ഒരുക്കത്തിലാണ് ഗൂഗിൾ . കെട്ടിടത്തിന്റെ രൂപരേഖ കാംഡെൻ കൌൺസിലിനു മുൻപാകെ ഗൂഗിൾ സമർപ്പിച്ചിട്ടുണ്ട് . യൂറോപ്പിലെ തന്നെ വലിയ കെട്ടിടം പണിയാനാണ് ഗൂഗിൾ ലക്ഷ്യമിടുന്നത് . ജീവനക്കാർക്കായി നിരവധി സൌകര്യങ്ങളാണ് ഗൂഗിൾ ഒരുക്കിയിട്ടുളളത് . മൂന്നു ലൈനിലുളള സ്വിമ്മിങ് പൂൾ , മസാജ് മുറികൾ , വ്യായാമം ചെയ്യാനുളള മുറികൾ , ബാസ്കറ്റ്ബോൾ , സോക്കർ , ബാഡ്മിന്റൻ എന്നിവ കളിക്കാനായി പ്രത്യേക സ്ഥലങ്ങൾ , സ്റ്റെയർകേസിൽനിന്നും കളിക്കാൻ താൽപര്യമില്ലാത്തവർക്ക് കളി കാണാനുളള സൌകര്യം തുടങ്ങി വലിയ സൌകര്യങ്ങളാണ് ജോലിക്കാർക്കായി ഗൂഗിൾ കെട്ടിടത്തിൽ ഒരുക്കിയിരിക്കുന്നത് . കിങ്സ് ക്രോസിലെ നിലവിലെ കമ്പനിയോട് ചേർന്ന് ഒരു മില്യൻ സ്ക്വയർ ഫീറ്റിലായിരിക്കും കെട്ടിടം നിർമിക്കുക . കെട്ടിടത്തിന്റെ മേൽക്കൂര പൂന്തോട്ടം കൊണ്ടായിരിക്കും മറയ്ക്കുക . 300 മീറ്റർ നീളമാണ് പൂന്തോട്ടത്തിന് ഉണ്ടായിരിക്കുക . ഇതിനുപുറമേ ഓടാനുളള ട്രാക്കും വിശ്രമിക്കാനുളള സ്ഥലങ്ങളും ഭാഗികമായി പൂക്കളാൽ നിറയ്ക്കും . ഒരുകൂട്ടം പ്രശസ്തരായ ആർക്കിടെക്കുകളെയും ഡിസൈനർമാരെയും ആണ് ലണ്ടനിലെ ഓഫിസ് നിർമാണത്തിന് ഗൂഗിൾ ചുതമലപ്പെടുത്തിയിരിക്കുന്നത് . കാലിഫോർണിയയിൽ കമ്പനിയുടെ ഓഫിസ് നിർമാണത്തിൽ പങ്കാളിയായ തോമസ് ഹെതർവിക്കും ഇക്കൂട്ടത്തിലുണ്ട് . 10 നിലകളായിരിക്കും കെട്ടിടത്തിന് ഉണ്ടാവുക . 7 , 000 ത്തോളം ജീവനക്കാരായിരിക്കും ഈ ഓഫിസിൽ ജോലി ചെയ്യുക . കെട്ടിടത്തിന്റെ നിർമാണം അടുത്ത വർഷത്തോടെ തുടങ്ങും .


ലോകകപ്പ് പടിവാതിലിലെത്തിനിൽക്കുമ്പോൾ ഫ്രാൻസിൻറെ സാധ്യതകൾ വർധിക്കുകയാണ് . കഴിഞ്ഞ ദിവസം നടന്ന സന്നാഹ മത്സരത്തിൽ ഇറ്റലിയെ തകർത്തെറിഞ്ഞതോടെ ഫേഫറിറ്റുകളുടെ പട്ടികയിൽ ഫ്രഞ്ച് പട മുന്നിലെത്തിയിരിക്കുകയാണ് . ഫ്രാൻസിൻറെ കളി അത്രമേൽ മനോഹരമായിരുന്നെന്നാണ് വിലയിരുത്തലുകൾ . ടീമിൻറെ ഒത്തൊരുമയാണ് ഏവരും ചൂണ്ടികാണിക്കുന്നത് . ഗ്രീസ്മാനും എംബാപ്പെയും ഡെംബലെയും ഒരേ മനസ്സാൽ പന്തുതട്ടുന്നത് മറ്റ് ടീമുകൾക്ക് ഭീഷണിയാകും . ഇപ്പോഴിതാ ഫ്രഞ്ച് പടയുടെ ഐക്യം വിളിച്ചോതി യുവ സൂപ്പർതാരം എംബാപ്പെ രംഗത്തെത്തിയിരിക്കുകയാണ് . കഴിഞ്ഞ തവണ ഏറ്റവും മികച്ച യുവതാരത്തിനുള്ള പുരസ്കാരം ലഭിച്ചത് എംബാപ്പയ്ക്കായിരുന്നു . ഈ പുരസ്കാരം തനിക്കല്ല ഡെംബലയ്ക്കാണ് ലഭിക്കേണ്ടിയിരുന്നതെന്നാണ് പിഎസ്ജി താരം പറയുന്നത് . ബാഴ്സലോണയുടെ താരം കൂടിയായ ഡെംബലയെയും മാഞ്ചസ്റ്ററിൻറെ റാഷ്ഫോർഡിനെയും പിന്തള്ളിയാണ് എംബാപ്പെ മികച്ച യുവതാരത്തിനുള്ള പുരസ്കാരത്തിൽ മുത്തമിട്ടത് . ലോകത്തെ ഏറ്റവും മികച്ച യുവതാരം ഡെംബലെയാണെന്നാണ് ഇപ്പോൾ എംബാപ്പെ തുറന്നുപറയുന്നത് . ഇറ്റലിക്കെതിരായ സന്നാഹ മത്സരത്തിൽ ഗംഭീര പ്രകടനം നടത്തിയ ഡെംബലെ ഗോളും നേടിയിരുന്നു . ഡെംബലെയുടെ പ്രകടനം വലിയതോതിൽ പ്രശംസിക്കപ്പെട്ടിരുന്നു . ഇതിനുപിന്നാലെയാണ് എംബാപ്പെ കൂടി ഡെംബലെയെ വാഴ്ത്തി രംഗത്തെത്തിയത് . യുവതാരങ്ങൾ തമ്മിലുള്ള ആത്മബന്ധമാണ് ഇത് കാട്ടുന്നതെന്നാണ് ഏവരും പറയുന്നത് . ഫ്രാൻസിൻറെ ഏറ്റവും വലിയ ശക്തി ഈ ഐക്യമാണെന്നാണ് ചൂണ്ടികാണിക്കപ്പെടുന്നത് . ലോകകപ്പിൽ ഫ്രാൻസിൻറെ സാധ്യതകളെക്കുറിച്ചും യുവതാരം മനസ് തുറന്നു . ലോകത്തെ മികച്ച സ്ട്രൈക്കർമാരിൽ ഒരാളായ ഗ്രീസ്മാനും ഡെംബലെയും പോഗ്ബയും കൂടിയാകുമ്പോൾ ഫ്രഞ്ച് പട ഇക്കുറി അത്ഭുതം കാട്ടുമെന്നാണ് എംബാപ്പെയും പ്രതീക്ഷ .


പ്രേക്ഷകർ ആകാംക്ഷയോടെ കാത്തിരിക്കുന്ന ചിത്രമാണ് രജനികാന്തിന്റെ 2.0 . ചിത്രം അടുത്ത വർഷം ജനുവരി 25ന് പ്രദർശനത്തിന് എത്തും . ലൊകമൊട്ടാകെയായി 10,000 സ്ക്രീനുകളിൽ ചിത്രം റിലീസിനെത്തും . തമിഴ് , തെലുങ്ക് , ഹിന്ദി ഭാഷകളിലായിരിക്കും ചിത്രം ആദ്യദിനം തിയേറ്ററുകളിലെത്തുക . ശങ്കർ ആണ് സിനിമ സംവിധാനം ചെയ്യുന്നത് . എമി ജാക്സണാണ് രജനീകാന്തിന്റെ നായിക . ബോളിവുഡ് താരം അക്ഷയ് കുമാറാണ് വില്ലൻ . എ ആർ റഹ്മാനാണ് ചിത്രത്തിന്റെ സംഗീതസംവിധാനം നിർവഹിക്കുന്നത് . നിരവ് ഛായാഗ്രാഹണം നിർവഹിക്കുന്നു .


ഓണത്തിന് സംസ്ഥാനത്തെ കാർ വിൽപ്പനയിൽ കുതിപ്പ് . 660 കോടി രൂപയുടെ കാർ വിൽപ്പനയാണ് ഒരുമാസത്തിനിടെ നടന്നത് . പതിവ് തെറ്റിക്കാതെ മലയാളികളുടെ പ്രിയ ബ്രാൻഡ് മാരുതി സുസുക്കി ഇത്തവണയും വിൽപ്പനയിൽ ഒന്നാമതെത്തി . ഇലക്ട്രോണിക് വിപണിക്ക് മാത്രമല്ല , കാർ വിപണിക്കും ഇത്തവണത്തെ ഓണം ചാകരക്കാലമായിരുന്നു . കാർ വിൽപ്പനയിൽ 10 ശതമാനം വർദ്ധനവാണ് ഓണക്കാലത്ത് സംസ്ഥാനത്തുണ്ടായത് . ഇന്ധന വില കുറഞ്ഞതിനൊപ്പം ആകർഷക വായ്പകളുമായി ബാങ്കുകൾ എത്തിയതും വിൽപ്പന കൂട്ടുന്നതിൽ നിർണായകമായി . ശരാശരി 15,000 കാറുകളാണ് പ്രതിമാസം സംസ്ഥാനത്ത് വിൽക്കുന്നത് . ഇതിൽ 10 ശതമാനം വർദ്ധനവോടെ 16,500 കാറുകളാണ് ഓണത്തിന് വിറ്റത് . ഒരു കാറിന് ശരാശരി നാല് ലക്ഷം രൂപ കണക്കാക്കിയാൽ മൊത്തം വിൽപ്പന 660 കോടി രൂപ . വിറ്റ 100 കാറുകളിൽ അമ്പതോളവും മാരുതിയുടേതായിരുന്നു . ബജറ്റ് മോഡലായ ഓൾട്ടോ 800ആണ് ഏറ്റവും അധികം വിറ്റുപോയത് . മാരുതി അടുത്തിടെ അവതരിപ്പിച്ച ബ്രസയ്ക്കും ബലീനോയ്ക്കും ആവശ്യക്കാർ ഏറെയുണ്ടായെങ്കിലും കാത്തിരിപ്പ് കാലാവധി കൂടിയത് ഉപഭോക്താക്കളെ നിരാശരാക്കി . ബുക്ക് ചെയ്ത് ഒൻപത് മാസത്തോളം കാത്തിരുന്നാൽ മാത്രമാണ് ഈ മോഡലുകൾ നിരത്തിലെത്തുക . കൊറിയൻ കാർ കമ്പനിയായ ഹ്യൂണ്ടായ് മോട്ടോഴ്സാണ് വിൽപ്പനയിൽ രണ്ടാമത് . ഓൾട്ടോ 800ന് ഭീഷണി ഉയർത്തി റെനോ ക്വിഡും മികച്ച മുന്നേറ്റം നടത്തി . കഴിഞ്ഞ മാസങ്ങളിൽ നിന്ന് വ്യത്യസ്തമായി ഡീസൽ കാറുകൾക്കും ഡിമാൻഡ് കൂടി . നേരത്തെ നൂറിൽ 85ഉം പെട്രോൾ കാറുകളാണ് വിറ്റുപോയിരുന്നതെങ്കിൽ ഓണത്തിന് 30 ശതമാനത്തോളം വിൽപ്പന ഡീസൽ കാറുകളായിരുന്നു .


മനുഷ്യനെയും വഹിച്ചുകൊണ്ടുള്ള അമേരിക്കയുടെ ആദ്യ ബഹിരാകാശ പേടകം മെർക്കുറി ലക്ഷ്യ സ്ഥാനത്തേക്ക് കുതിച്ചു . മനുഷ്യനെ ബഹിരാകാശത്ത് എത്തിച്ച് സുരക്ഷിതമായി തിരികെ കൊണ്ടുവരിക എന്നതായിരുന്നു പ്രോജക്ട് മെർക്കുറിയുടെ ലക്ഷ്യം . സോവിയറ്റ് യൂണിയന്റെ സ്പുട്നിക്ക് ഒന്നിന് മറുപടിയായാണ് അമേരിക്ക വലിയ തോതിലുള്ള മുന്നൊരുക്കത്തോടെ മെർക്കുറി പ്രോജക്ട് തുടങ്ങുന്നത് . ഇത്രയും ബൃഹത്തായ പദ്ധതി അമേരിക്കയുടെ ബഹിരാകാശ ഗവേഷണ കേന്ദ്രമായ നാസ തുടക്കം കുറിക്കുമ്പോൾതന്നെ മെർക്കുറിയിൽ നിന്നും മിഴിവോടെ ചിത്രങ്ങൾ പകർത്താനുള്ള ക്യാമറയ്ക്കായുള്ള അന്വേഷണവും അരംഭിച്ചിരുന്നു . ആ അന്വേഷണം അവസാനിച്ചത് വിക്ടർ ഹസിൽബ്ലാദ് എന്ന സ്വീഡിഷ് നിർമാതാവിന്റെ ഹസിൽബ്ലാദ് 550C എന്ന മീഡിയം ഫോർമാറ്റ് ക്യാമറയിലായിരുന്നു . ഹസിൽബ്ലാദ് മീഡിയം ഫോർമാറ്റ് ക്യാമറയായ ഇ 500C ന് പകരംവെക്കാൻ വേറെ ഒന്നുമുണ്ടായിരുന്നില്ല . ലോക പ്രശസ്ത ഫോട്ടോഗ്രാഫർ സ്റ്റീവ് മെക് കറിയുടെ നെഞ്ചിനോട് ചേർന്നുകിടന്നതും മെക് കറിയുടെ കാഴ്ചകൾ നമുക്ക് വേണ്ടി ഒപ്പിയെടുത്തതും കാഴ്ചയിലെ ഈ കുഞ്ഞൻ ക്യാമറയാണ് ഒരുപാട് ചരിത്ര നിമിഷങ്ങൾക്ക് സാക്ഷ്യം വഹിച്ചിട്ടുള്ള കുടുംബത്തിൽ നിന്ന് ഒരു പുതിയ അതിഥി കൂടി ചേരുകയാണ് ഹസിൽബ്ലാദ് X1D എന്താണ് ഈ ക്യാമറയ്ക്ക് ഇത്ര പ്രത്യേകതയെന്നാവും . പറയാം . മീഡിയം ഫോർമാറ്റ് ക്യാമറകളുടെ രാജാക്കന്മാരായ ഹസിൽബ്ലാദ് കുടുംബത്തിലെ കുഞ്ഞു രാജകുമാരനാണ് X1D . മീഡിയം ഫോർമാറ്റ് ക്യാമറകളിലെ ആദ്യത്തെ മിറർ ലെസ്സ് ഫുൾ ഫ്രയിം ക്യാമറയാണ് X1D . ഭാരം കുറഞ്ഞ ബോഡികളാണ് ഹസിൽബ്ലാദിനെ മറ്റു ക്യാമറകളിൽനിന്നു വ്യത്യസ്തമാക്കുന്നത് . 725 ഗ്രാം മാത്രമാണ് ഇതിന്റെ ഭാരം . 50MP മെഗാപിക്സിൽ CMOS ( 8272 × 6200 pixels , 5.3 × 5.3 μm ) സെൻസറുള്ള ഈ ക്യാമറക്കു അറുപതു മിനിട്ടുമുതൽ 1/2000സെക്കൻഡ് വരെയാണ് ഷട്ടർസ്പീഡ് . ഫുൾ HD യിൽ ( 1080p / 30fps ) 30 ഫ്രയിമിലും ഷൂട്ട് ചെയ്യാം വലുപ്പവും ഭാരവും കുറവാണെന്നു കരുതി ചുമ്മാ തള്ളിക്കളയരുത് . 50 മെഗാപിക്സിൽ ഉള്ള ക്യാമറയുടെ ഏറ്റവും വലിയ കരുത്ത് കുഞ്ഞു ബോഡിയിൽ ഉള്ള വലുപ്പമുള്ള സെൻസർ തന്നെയാണ് 100 25600 ISO റേഞ്ചും ഏതു പ്രകാശം കുറഞ്ഞ സ്ഥലത്തും മിഴിവുറ്റ ചിത്രങ്ങൾ എടുക്കുന്നതിനു സഹായിക്കുന്നു . ഭാരത്തിലും ആകാരത്തിലും കുഞ്ഞനാണെകിലും പ്രൌഢിയിലും വിലയിലും രാജ പാരമ്പര്യം കാത്തു സൂക്ഷിക്കുന്നുണ്ട് X1D . ബോഡിക്ക് മാത്രം 8995 ഡോളർ ആണ് വില ( ഏകദേശം ആറു ലക്ഷത്തിലധികം രൂപ ) ബോഡിയ്ക്കും 45MM f3 . 5 ലെൻസിനും കൂടി 11,290 ഡോളർ ആണ് വില ജനനം രാജകുടുംബത്തിൽ ആയതുകൊണ്ട് ഈ രാജകുമാരനോട് കൂട്ടുകൂടുന്നതും ദുഷ്കരമാണ് . വായിൽ വെള്ളിക്കരണ്ടിയുമായി പിറന്നവരുമായും സ്വ പ്രയത്ന്നം കൊണ്ട് ഫോട്ടോഗ്രാഫിയിൽ വെന്നിക്കൊടി പാറിച്ച പ്രഗത്ഭരുമായും ആകാം ഇവന്റെ ചങ്ങാത്തം . http : / / www . hasselblad . com / x - system / x1d - 50c / https : / / www . youtube . com / watch ? v = Smx7T1ERGZc


പെറുവിനോടേറ്റ അപ്രതീക്ഷിത തോൽവിയുടെ ഞെട്ടലിൽ നിന്ന് ബ്രസീലിയൻ ആരാധകർ ഇനിയും മുക്തരായിട്ടില്ല . നെയ്മറില്ലെങ്കിലും കോപ്പ അമേരിക്ക ശതാബ്ദി ടൂർണമെന്റിൽ ദുംഗയുടെ ടീം ക്വാർട്ടർ പോലും കാണാതെ പുറത്താവുമെന്ന് ആരാധകർ സ്വപ്നത്തിൽപോലും കരുതിയിരുന്നില്ല . ആദ്യ കളിയിൽ ഇക്വഡോറിനോട് ഗോളടിക്കാൻ മറന്ന ബ്രസീൽ രണ്ടാം മത്സരത്തിൽ ദുർബലരായ ഹെയ്തിയെ ഏഴു ഗോളിന് കീഴടക്കിയപ്പോൾ ആരാധകർ ഏറെ പ്രതീക്ഷിച്ചു . എന്നാൽ ഹെയ്ത്തിയ്ക്കൊപ്പം ഗ്രൂപ്പ് ഘട്ടം കടക്കാനാവാതെ പുറത്താവാനായിരുന്നു മുൻ ചാമ്പ്യൻമാരുടെ വിധി . ഈ തോൽവി ബ്രസീൽ ചോദിച്ചുവാങ്ങിയതാണെന്ന് ബ്രസീലിന്റെ കടുത്ത ആരാധകർ പോലും വിശ്വസിക്കുന്നത് . എഴുത്തുകാരൻ എൻ എസ് മാധവൻ അഭിപ്രായപ്പെട്ടതുപോലെ റൌൾ റൂയിഡാസ് നേടിയ ഹാൻഡ് ഗോൾ അവിടെ നിൽക്കട്ടെ . അത് തികച്ചും നിർഭാഗ്യകരവുമാണ് . എന്നാൽ ഗോളടിക്കുക എന്നതാണ് ഫുട്ബോളിലെ പ്രാഥമിക പാഠം . ആദ്യ കളിയിൽ ഇക്വഡോറിനെതിരെയും ഇപ്പോൾ പെറുവിനെതിരെയും അത് മറന്ന ബ്രസീൽ യഥാർഥത്തിൽ കോപ്പയിൽ ക്വാർട്ടർ അർഹിച്ചിരുന്നില്ല . പെറുവിനെതിരെ രണ്ടോ മൂന്നോ ഗോൾ ലീഡ് നേടി വിജയം ഉറപ്പാക്കിയിരുന്നെങ്കിൽ ഭാഗ്യത്തിന്റെയും റഫറിയുടെയും കാരുണ്യത്തിൽ ലഭിച്ച ഗോളിൽ പെറുിവന് മുന്നിൽ കാനറികൾക്ക് കാലിടറി വീഴേണ്ടിവരില്ലായിരുന്നു . ഹാൻഡ് ഗോളിനുശേഷം സമനില ഗോളിലേക്ക് ബ്രസീലിന് പിന്നെയും സമയമുണ്ടായിരുന്നു . എന്നാൽ മത്സരത്തിൽ 60 ശതമാനത്തിലധികം നേരം പന്ത് കൈവശം വെച്ചിട്ടും ഗോളിലേക്ക് പതിനാല് തവണ ലക്ഷ്യംവെച്ചിട്ടും ഒരുതവണപോലും ലക്ഷ്യം ഭേദിക്കാൻ ബ്രസീലിന് ആയില്ലെന്നത് നെയ്മറെ ദുംഗയും സംഘവും എത്രമാത്രം ആശ്രയിക്കുന്നുവെന്നതിന്റെ തെളിവായി . പരിക്ക് ഏത് നിമിഷവും സബ്സ്റ്റ്യൂട്ട് ചെയ്യാവുന്ന ഫുട്ബോളിൽ ഒരു കളിക്കാരനെ മാത്രം ആശ്രയിച്ച് ഒരു ടീമിന് ഏറെ ദൂരം മുന്നോട്ടുപോവാനാവില്ലെന്നതിന് ബ്രസിലീന്റെ തോൽവിയോളം പോന്ന ഉദാഹരണമില്ല , ലോകകപ്പ് സെമിയിൽ ജർമനിയ്ക്കെതിരെയും സംഭവിച്ചത് അതുതന്നെയായിരുന്നു . ഇപ്പോഴിതാ കോപ്പയിലും കാനറികൾ ചിറകറ്റ് വീണിരിക്കുന്നു .


കഴിഞ്ഞ പത്ത് വർഷത്തിനിടെ ഇതാദ്യമായി ഡീസൽ ഡിമാന്റിൽ കുറവ് രേഖപ്പെടുത്തി . ഇന്ത്യൻ ഓയിൽ കോർപ്പറേഷൻ ചെയർമാൻ ആർഎസ് ബുട്ടോല പറഞ്ഞു . ഡിസംബർ 5 വ്യാഴാഴ്ചയാണ് ബുട്ടോല ഇക്കര്യം പറഞ്ഞത് . 2013ൽ ഡീസൽ വിൽപ്പനയിൽ 0.81ശതമാനത്തിന്റെ കുറവ് രേഖപ്പെടുത്തിയതായി അദ്ദേഹം പറഞ്ഞു . മൂന്നാം ലോകരാഷ്ട്രങ്ങളുടെ എനർജി സമ്മേളനത്തിൽ പങ്കെടുത്ത് സംസാരിയ്ക്കുകയായിരുന്നു അദ്ദേഹം . മെച്ചപ്പെട്ട രീതിയിൽ വൈദ്യുതി ഉത്പ്പാദിപ്പിയ്ക്കാൻ തുടങ്ങിയതോടെ ഡീസൽ ഉപയോഗിച്ച് പ്രവർത്തിയ്ക്കുന്ന ജനറേറ്ററുകളുടെ ആവശ്യം കുറഞ്ഞു . ഇതിന് പുറമെ പ്രതിമാസം 50 പൈസ നിരക്കിൽ ഡീസൽ വില ഉയർത്തുന്നതും ഡിമാന്റ് കുറയ്ക്കാൻ കാരണമായെന്ന് ബുട്ടോല പറഞ്ഞു . മാസം തോറുമുള്ള വിലവർദ്ധനവ് തന്നെയാണ് ഡിമാന്റ് കുറയാനുള്ള പ്രധാനകാരണമായി പറയുന്നത് . ജനുവരി മുതൽ 50 പൈസ നിരക്കിൽ വിലകൂട്ടാൻ തുടങ്ങിയതോടെ 6.62 രൂപയുടെ വർദ്ധനവാണ് ഡീസൽ വിലയിൽ ഉണ്ടായിരിയ്ക്കുന്നത് . ഡീസലിന് വില വർദ്ധിച്ചതോടെ ഡീസൽ കാറുകളുടെ ഡിമാന്റും കുറഞ്ഞ് തുടങ്ങി . ഇന്ത്യയിൽ ഏറ്റവും അധികം ആവശ്യക്കാരുള്ള പെട്രോളിയം ഉത്പ്പനമായിരുന്നു ഡീസൽ . പെട്രോളിയം ഉത്പന്നങ്ങളിൽ 45 ശതമാനത്തോളവും ഡിമാന്റ് ഡീസലിനായിരുന്നു . ഈ ഡിമാന്റാണ് ഇപ്പോൾ കുറഞ്ഞിരിയ്ക്കുന്നത് . 2010 ൽ പെട്രോൾ ഡിമാന്റിൽ കുറവ് രേഖപ്പെടുത്തിയിരുന്നെങ്കിലും ഡീസലിനെ അത് ബാധിച്ചിരുന്നില്ല . സാമ്പത്തിക വർഷം ആരംഭിച്ച് ഏഴ് മാസങ്ങൾക്കുള്ളിൽ തന്നെ ഡീസലിന്റെ ഡിമാന്റ് കുറവ് ദൃശ്യമായിത്തുടങ്ങി . വളർച്ച നിരക്കിൽ കുറ്വ രേഖപ്പെടുത്തുന്നതും ഡീസലിന്റെ ഡിമാന്റ് കുറയുന്നതിനുള്ള കാരണമായി .


കൈയേറ്റം നടത്താൻ ശ്രമിച്ചുവെന്ന ഇന്ത്യൻ ക്രിക്കറ്റ് താരം മുഹമ്മദ് ഷാമിയുടെ പരാതിയിൽ മൂന്നുപേരെ കൊൽക്കത്തയിലെ ജാദവ്പൂർ പോലീസ് അറസ്റ്റ് ചെയ്തു . കൈയേറ്റം നടത്താൻ ശ്രമിച്ചതിനും വീട്ടിലേക്ക് അതിക്രമിച്ചു കയറാൻ ശ്രമിച്ചതിനുമാണ് കേസ് . സംഭവത്തെക്കുറിപ്പ് പോലീസ് പറയുന്നത് . ശനിയാഴ്ച വീട്ടിലേക്ക് പോകുകയായിരുന്ന ഷാമിയുടെ കാർ ഒരു ബൈക്കിൽ തട്ടിയിരുന്നു . ഇതിനെത്തുടർന്ന് ബൈക്ക് യാത്രക്കാരൻ കാർ തടയുകയും ഷാമിയുടെ ഡ്രൈവറുമായി വാക്കുതർക്കത്തിലേർപ്പെടുകയും ചെയ്തു . കാറിൽ നിന്ന് പുറത്തിറങ്ങിയ ഷാമി വിഷയത്തിൽ ഇടപെട്ട് രംഗം ശാന്തമാക്കി . പിന്നീട് വീട്ടിലേക്ക് കാർ ഓടിച്ചുപോയ ഷാമിയെ പിന്തുടർന്നെത്തിയ മോട്ടോർ സൈക്കിൾ യാത്രക്കാരനും സുഹൃത്തുക്കളും ഷാമിയുടെ അപാർട്ട്മെന്റിലെത്തി ബഹളം വെയ്ക്കുകയും കാവൽക്കാരനെ മർദ്ദിക്കുകയായിരുന്നു . ഇന്ത്യയുടെ ശ്രീലങ്കൻ പര്യടനത്തിനുള്ള ടീം അംഗമാണ് ശ്രീലങ്കയ്ക്കെതിരെ മൂന്ന് ടെസ്റ്റും അഞ്ച് ഏകദിനവും ഒരു ട്വന്റി - 20 മത്സരവും അടങ്ങുന്ന പരമ്പരയാണ് ഇന്ത്യ കളിക്കുക .


പീഡനശ്രമം ചെറുക്കാൻ ധൈര്യം കാട്ടിയ പെൺകുട്ടിക്ക് ബിഗ്സല്യൂട്ട് എന്ന് നടി രമ്യാ നമ്പീശൻ . കുട്ടിയുടെ ധൈര്യത്തെ ബഹുമാനിക്കുന്നു . തനിക്കെതിരെ ആക്രമിക്കാൻ ശ്രമിച്ചപ്പോൾ ചെറുത്തതിന് ആ കുട്ടിയെ അഭിനന്ദിക്കുകയാണെന്നും രമ്യാ നമ്പീശൻ പറഞ്ഞു . ഒരു സംഭവം മാത്രമല്ല . പല സംഭവങ്ങൾ ആണ് ഇപ്പോൾ കേൾക്കുന്നത് . ആ കുട്ടിക്ക് ഏതു നിലയിലാണ് അങ്ങനെ ഒരു ചെറുത്തുനിൽക്കേണ്ടി വന്നിരിക്കുക . ഒരു സ്ത്രീയുടെയും അനുവാദമില്ലാതെ ശരീരത്തിൽ ശ്രമിക്കുന്നത് ക്രിമിനൽ കുറ്റമല്ലേ . എന്തായാലും ആ കുട്ടി പ്രതികരിച്ചു . ആ ധൈര്യത്തിന് ബിഗ് സല്യൂട്ട് . എല്ലാ സ്ത്രീകളും ധൈര്യമായിരിക്കുക . എന്തെങ്കിലും പ്രതിരോധ മുറകൾ പഠിക്കേണ്ടിവരുന്ന അവസ്ഥയാണ് - രമ്യാ നമ്പീശൻ പറഞ്ഞു . ലൈംഗികമായി ചൂഷണം ചെയ്യാൻ ശ്രമിച്ചയാളുടെ ജനനേന്ദ്രിയം പെൺകുട്ടി മുറിച്ചുമാറ്റിയിരുന്നു . കൊല്ലത്തെ പന്മന ആശ്രമത്തിലെ ഗംഗാ ശാശ്വത പാദ സ്വാമി എന്നറിയപ്പെടുന്ന ശ്രീഹരി എന്നയാളാണ് പേട്ട സ്വദേശിനിയായ പെൺകുട്ടിയെ വീട്ടിൽ വെച്ച് ആക്രമിക്കാൻ ശ്രമിച്ചത് . കഴിഞ്ഞ അഞ്ച് വർഷമായി പൂജയ്ക്കും മറ്റ് കാര്യങ്ങൾക്കുമായി ശ്രീഹരി പെൺകുട്ടിയുടെ വീട്ടിലെത്താറുണ്ടായിരുന്നു . ഇതിന് ശേഷം പതിവായി ഇയാൾ പെൺകുട്ടിയെ പീഡിപ്പിക്കുമായിരുന്നെന്നും കുട്ടി മൊഴി നൽകിയിട്ടുണ്ട് . മൂന്ന് വർഷമായി പെൺകുട്ടി ഇയാളുടെ പീഡനത്തിനിരയായിരുന്നെന്നാണ് പൊലീസിന് വിവരം ലഭിച്ചത് . ഇന്നലെയും ഇയാൾ തന്നെ പീഡിപ്പിക്കുമെന്ന് മനസിലാക്കിയാണ് പെൺകുട്ടി ഒരു കത്തി തരപ്പെടുത്തി വെച്ചത് . ഇന്ന് പുലർച്ചയേടെ സ്വാമി ആക്രമിക്കാൻ ശ്രമിച്ചപ്പോൾ പെൺകുട്ടി ജനനേന്ദ്രിയം മുറിക്കുകയായിരുന്നു .


തമിഴകത്തിന്റെ തല അജിത് നായകനാകുന്ന പുതിയ സിനിമയാണ് വിശ്വാസം . ശിവയാണ് ചിത്രം സംവിധാനം ചെയ്യുന്നത് . ചിത്രത്തിനായി ഷൂട്ടിംഗിൽ അജിത് പ്രത്യേക പരിശീലനം ചെയ്യുന്നുവെന്നതാണ് പുതിയ വാർത്ത . ചെന്നൈ റൈഫിൾ ക്ലബിലാണ് അജിത് പരിശീലനം തേടുന്നത് . ചിത്രത്തിൽ ഒരു പൊലീസ് ഉദ്യോഗസ്ഥനായിട്ടാണ് അജിത് വേഷമിടുന്നത് . നിരവധി ഷൂട്ടിംഗ് ആക്ഷൻ രംഗങ്ങൾ ചിത്രത്തിലുണ്ട് . നയൻതാരയാണ് നായിക . വീരം , വേതാളം , വിവേഗം എന്നീ ചിത്രങ്ങളാണ് ശിവയും അജിത്തും മുമ്പ് ഒന്നിച്ച ചിത്രങ്ങൾ .


ഐഎഫ്എഫ്ഐയിൽ മലയാളിക്കേറ്റ അപമാനത്തിനുള്ള മധുരപ്രതികാരമാണ് പ്രധാനപ്പെട്ട രണ്ട് അവാർഡുകൾ നേടിയതിലൂടെ നിറവേറ്റിയതെന്ന് സജിതാ മഠത്തിൽ . ഗോവയിൽ വച്ച് നടന്ന ഐഎഫ്എഫ്ഐയിൽ ' നിങ്ങൾ കേരളത്തിൽ നിന്നാണെന്ന് എനിക്കറിയാം , തിരിച്ചുപോകുന്നതാണ് നല്ലത് ' എന്ന് കേരളത്തിൽ നിന്നുള്ള സംവിധായകൻ കമാൽ കെ എമ്മിനോട് മേളയുടെ സംഘാടകരിൽ ഒരാളായ രാജേന്ദ്ര തലാഖ് പറഞ്ഞതായി പരാതികൾ ഉയർന്നിരുന്നു . മലയാളിക്കേറ്റ ഈ അപമാനത്തിനുള്ള മധുരപ്രതികാരമാണ് ഈമയൌവിന് നടനും സംവിധായകനുമുള്ള അവാർഡ് ലഭിച്ചതിലൂടെ വീട്ടിയതെന്ന് സജിതാ മഠത്തിൽ തൻറെ ഫേസ്ബുക്ക് പോസ്റ്റിൽ കുറിച്ചത് . ഫെസ്റ്റിവൽ കലൈഡോസ്കോപ്പിലുള്ള ഡാനിഷ് ചിത്രം ' ദി ഗിൽറ്റി ' യുടെ , കലാ അക്കാദമിയിൽ ഇന്ന് നടന്ന പ്രദർശനത്തിനിടെയായിരുന്നു സംഭവം . പ്രദർശനത്തിന് മണിക്കൂറുകൾ മുൻപ് ക്യൂ നിന്നവരെ പരിഗണിക്കാതെ ടിക്കറ്റില്ലാത്തവർക്ക് സംഘാടകർ പ്രവേശനം നൽകിയതാണ് സംഘർഷത്തിനിടയാക്കിയത് . ക്യൂവിൽ നിന്നിട്ടും പ്രവേശനം ലഭിക്കാത്ത മലയാളികൾ ഉൾപ്പെടെയുള്ളവർ പ്രതിഷേധിച്ചപ്പോഴായിരുന്നു സംഘാടകരിൽ ഒരാളായ രാജേന്ദ്ര തലാഖ് മലയാളികൾക്കെതിരേ വംശീയാധിക്ഷേപം നടത്തിയത് . ' നിങ്ങൾ കേരളത്തിൽ നിന്നാണെന്ന് എനിക്കറിയാം . തിരിച്ചുപോകുന്നതാണ് നല്ലത് ' എന്നായിരുന്നു എതിർപ്പുയർത്തിയവരിൽ ഉൾപ്പെട്ട മലയാളി സംവിധായകൻ കമാൽ കെ എമ്മിനോട് രാജേന്ദ്ര തലാഖ് പറഞ്ഞത് . എന്റർടെയ്ൻമെന്റ് സൊസൈറ്റ് ഓഫ് ഗോവയുടെ വൈസ് ചെയർമാനും മേളയുടെ പ്രധാന സംഘാടകരിൽ ഒരാളുമായ രാജേന്ദ്ര തലാഖിന്റെ പ്രസ്താവന മലയാളികളായ ഡെലിഗേറ്റുകളിൽ വ്യാപക പ്രതിഷേധത്തിന് ഇടയാക്കിയിരുന്നു . സംഭവത്തിൽ എന്റർടെയ്ൻമെന്റ് സൊസൈറ്റ് ഓഫ് ഗോവയുടെ ചെയർമാന് കമാൽ പരാതി കൊടുത്തിരുന്നു . സജിതാ മഠത്തിലിൻറേ ഫേസ്ബുക്കിൻറെ പൂർണ്ണ രൂപംഃ " അധികം ചിലക്കാതെ കേരളത്തിലേക്ക് തിരിച്ചു പോകൂ " എന്ന IFFI ഉദ്യോഗസ്ഥരുടെ ആക്രോശത്തിന് മലയാളികളുടെ മധുര പ്രതികാരം ! Proud of you all ! ! More and more recognitions are waiting for you ! !


പുതുതായി രജിസ്റ്റർ ചെയ്ത കമ്പനികൾക്ക് പെർമനന്റ് അക്കൌണ്ട് നമ്പറും ( പാൻ ) ചാക്സ് ഡിഡക്ഷൻ അക്കൌണ്ട് നമ്പറും ( ടാൻ ) ഒരു ദിവസത്തിനുള്ളിൽ തന്നെ നൽകും . 2017 മാർച്ച് 31 വരെ 19,704 കമ്പനികൾക്ക് അപേക്ഷിച്ച അതേ ദിവസം തന്നെ പാൻ കാർഡ് നൽകിയെന്ന് ആദായ നികുതി വകുപ്പ് അറിയിച്ചു . അച്ചടിച്ച പാൻ കാർഡിന് പുറമേ അപേക്ഷകർക്ക് ഇ - മെയിലായി അയച്ചു നൽകുന്ന ഇലക്ട്രോണിക് പാൻ കാർഡ് സംവിധാനവും ആദായ നികുതി വകുപ്പ് സജ്ജമാക്കിയിട്ടുണ്ട് . കമ്പനികൾക്ക് പുറമെ വ്യക്തികൾക്കും ഇ - പാൻ കാർഡ് ലഭിക്കും . സാധാരണ പാൻ കാർഡ് പോലെ തിരിച്ചറിയൽ രേഖയായി ഇലക്ട്രോണിക് പാൻ കാർഡും ഉപയോഗിക്കാം . ആദായ നികുതി വകുപ്പും കോർപറേറ്റ്കാര്യ വകുപ്പും സഹകരിച്ചാണ് പുതിയ കമ്പനികൾക്ക് പാനും ടാനും ഉടൻ തന്നെ നൽകുന്നത് . ഇതിനായി ഒരു അപേക്ഷാ ഫോം സമർപ്പിച്ചാൽ മതിയാകും . കമ്പനികാര്യ വകുപ്പിന്റെ ഓൺലൈൻ പോർട്ടലിലാണ് ഇത് സമർപ്പിക്കേണ്ടത് . പരിശോധനകൾക്ക് ശേഷം കേന്ദ്ര പ്രത്യക്ഷ നികുതി ബോർഡിന് ഇത് കൈമാറുന്നതോടെ മണിക്കൂറുകൾക്കകം പാനും ടാനും അനുവദിക്കും . ഇ - മെയിൽ വഴി നമ്പറുകൾ അപേക്ഷകർക്ക് ലഭ്യമാക്കുകയും ചെയ്യും . മാർച്ച് 31 വരെ ഇത്തരത്തിൽ പെട്ട 19,704 അപേക്ഷകളിൽ നടപടിയെടുത്തു . 95 ശതമാനത്തോളം കമ്പനികൾക്കും നാല് മണിക്കൂറുകൾക്കകം തന്നെ പാൻ ലഭ്യമാക്കാൻ കഴിഞ്ഞെന്നും ആദായ നികുതി വകുപ്പ് വ്യക്തമാക്കി .


ഈ വർഷത്തെ മണ്ഡലകാല തീർത്ഥാടനത്തിൻറെ ആദ്യ 13 ദിവസം പിന്നിട്ടപ്പോൾ മുൻ വർഷത്തെക്കാൾ വരുമാനത്തിൽ വൻ ഇടിവ് . കഴിഞ്ഞ വർഷം ഇത്രയും ദിവസം കൊണ്ട് ആകെ 50.57 കോടി രൂപയായിരുന്ന ശബരിമലയിൽ നിന്ന് വിവിധ ഇനങ്ങളിലായി ലഭിച്ച ആകെ വരുമാനം . എന്നാൽ , ഈ വർഷം ഇതുവരെ 19.37 കോടി രൂപ മാത്രമാണ് ശബരിമലയിൽ നിന്ന് ലഭിച്ച വരുമാനം . കഴിഞ്ഞ വർഷത്തെക്കാൾ 31 കോടി രൂപയുടെ കുറവ് ! . ശബരിമല യുവതിപ്രവേശവുമായി ബന്ധപ്പെട്ടുണ്ടായ സംഭവങ്ങളെ തുടർന്ന് തീർത്ഥാടകരുടെ എണ്ണത്തിൽ വൻ കുറവാണ് സന്നിധാനത്തുണ്ടായത് . ശബരിമലയിൽ വരുമാനക്കുറവുണ്ടായത് തിരുവതാംകൂർ ദേവസ്വം ബോർഡിനെ കാര്യമായി ബാധിച്ചേക്കുമെന്നാണ് വിലയിരുത്തൽ . കാണിക്കയിനത്തിൽ എട്ട് കോടി രൂപയുടെ കുറവുണ്ടായി . അരവണ വിൽപ്പനയിലൂടെ ഈ വർഷം 7.23 കോടി രൂപ മാത്രമാണ് ബോർഡിന് നേടാനായത് . അരവണ വിൽപ്പനയിൽ കഴിഞ്ഞ വർഷം 21.94 കോടി ലഭിച്ചിരുന്നു . അപ്പം വിൽപ്പനയിൽ 2.25 കോടി രൂപയുടെ വ്യത്യാസമുണ്ട് . അന്നദാന സംഭാവന മുൻ വർഷം 40 ലക്ഷമായിരുന്നത് ഈ മണ്ഡലകാലത്ത് 18 ലക്ഷമായി ഇടിഞ്ഞു . അഭിഷേക ടിക്കറ്റിനത്തിൽ മുൻ വർഷം 41 ലക്ഷത്തിലേറെ ലഭിച്ചപ്പോൾ ഈ വർഷമത് 20 ലക്ഷമായി കുറഞ്ഞു . ദേവസ്വം ബോർഡിൻറെ പ്രസിദ്ധീകരണങ്ങളുടെ വിൽപ്പനയിലുണ്ടായ നാല് ലക്ഷത്തിൻറെ വരുമാന വളർച്ച മാത്രമാണ് ഏക ആശ്വാസം . ശബരിമലയിൽ നിന്നുളള വരുമാനത്തിലുണ്ടായിട്ടുളള വൻ കുറവ് ഒരു തരത്തിലും ദേവസ്വം ബോർഡിൻറെ പ്രവർത്തനങ്ങളെ ബാധിക്കില്ലെന്നാണ് സർക്കാരും ബോർഡും വ്യക്തമാക്കുന്നത് .


മുംബൈ - അഹമ്മദാബാദ് ബുള്ളൻ ട്രെയിനിന്റെ കുറഞ്ഞ യാത്രനിരക്ക് 250 രൂപയും കൂടിയ നിരക്ക് 3000 രൂപയുമായിരിക്കുമെന്ന് സൂചന . ബുള്ളറ്റ് ട്രെയിൻ പദ്ധതിയുമായി ബന്ധപ്പെട്ട ഉദ്യോഗസ്ഥരെ ഉദ്ധരിച്ച് ഇക്കണോമിക് ടൈംസാണ്് ഇക്കാര്യം റിപ്പോർട്ട് ചെയ്തിരിക്കുന്നത് . മുംബൈയിൽ നിന്നും അഹമ്മദാബാദ് വരെയുള്ള മുഴുവൻ യാത്രയ്ക്ക് 3000 രൂപയാവും ഈടാക്കുക . ബാന്ദ്രയിൽ നിന്നും കുർള കോപ്ലക്സ് വരെയുള്ള യാത്രയ്ക്കാവും 250 രൂപ നൽകേണ്ടി വരിക . നിലവിലുള്ള കണക്കു കൂട്ടലുകളുടെ അടിസ്ഥാനത്തിലാണ് ടിക്കറ്റ് നിരക്ക് നിശ്ചയിച്ചിരിക്കുന്നതെന്നും ട്രെയിനിലെ ബിസിനസ് ക്ലാസ്സിലെ ടിക്കറ്റ് നിരക്ക് ഇതിലും കൂടുതലായിരിക്കുമെന്നും നാഷണൽ ഹൈ സ്പീഡ് റെയിൽ കോർപറേഷൻ ലിമിറ്റഡ് മേധാവി അച്ചൽ ഖരെ പറയുന്നു . നിലവിൽ ബാന്ദ്രയിൽ നിന്നും കുർളയിലേക്കുള്ള കുറഞ്ഞ ടാക്സി നിരക്ക് 650 രൂപയാണെന്നിരിക്കേ ടിക്കറ്റ് നിരക്കുകൾ ജനപ്രിയമായി മാറുമെന്ന കാര്യത്തിൽ ഖരെ ശുഭപ്രതീക്ഷ പ്രകടിപ്പിക്കുന്നു . ബുള്ളറ്റ് ട്രെയിൻ പദ്ധതിയുടെ നിർമ്മാണഘട്ടത്തിൽ 30000 - 40000 പേർക്ക് തൊഴിൽ ലഭിക്കുമെന്ന് അദ്ദേഹം ചൂണ്ടിക്കാട്ടുന്നു . പദ്ധതിയിൽ ജപ്പാന്റെ സ്വാധീനം കൂടുതലാണെന്ന വാദത്തേയും അദ്ദേഹം തള്ളിക്കളയുന്നു . ആകെ പദ്ധതിയിലെ 460 കിമീ ദൂരത്തിലും നിർമ്മാണം നടത്തുന്നത് ഇന്ത്യൻ കോൺട്രാക്ടർമാരാണ് . കടലിലൂടെയുള്ള 21 കിമീ തുരങ്കം മാത്രമാണ് ജപ്പാൻ കോൺട്രാക്ടർമാർ നേരിട്ട് നിർമ്മിക്കുന്നത് . നിലവിൽ എൺപതോളം ജപ്പാൻ പൌരൻമാർ പദ്ധതിയുമായി ബന്ധപ്പെട്ട് ഇന്ത്യൻ ഉദ്യോഗസ്ഥരുമായി സഹകരിച്ച് പ്രവർത്തിക്കുന്നുണ്ട് . ഖരെ പറയുന്നു . മുംബൈയെ അഹമ്മദാബാദുമായി ബന്ധിപ്പിക്കുന്ന ബുള്ളറ്റ് ട്രെയിൻ പദ്ധതിയുടെ ആകെ നീളം 500 കിമീയാണ് . പത്ത് കോച്ചുകളടങ്ങിയ ട്രെയിൻ ഒരു ദിവസം 70 ട്രിപ്പുകളാവും നടത്തുക . ഒരു ലക്ഷം കോടി രൂപ പദ്ധതിക്കായി ചിലവിടേണ്ടി വരുമെന്നാണ് കണക്കാക്കുന്നത് .


നടി അക്രമിക്കപ്പെട്ട സംഭവത്തിൽ അറസ്റ്റിലായ നടൻ ദിലീപിനെ ന്യായീകരിച്ച് സംവിധായകൻ വൈശാഖ് . എനിക്കറിയാവുന്ന ദിലീപേട്ടന് ഇത് ചെയ്യാൻ കഴിയില്ല . സ്വന്തം മകളെക്കുറിച്ചു പറയുമ്പോൾ , അദ്ദേഹത്തിന്റെ മനസിലെ പിടച്ചിലും കരുതലും ഞാൻ നേരിട്ട് കണ്ടറിഞ്ഞതാണ് . തന്റെ ഫേസ്ബുക്ക് പേജിലൂടെയാണ് വൈശാഖിന്റെ പ്രതികരണം . അവൾ ആക്രമിക്കപ്പെട്ട സംഭവത്തിന്റെ ഗൂഢാലോചനയുമായി ബന്ധപ്പെടുത്തി ദിലീപേട്ടൻ അറസ്റ്റ് ചെയ്യപ്പെട്ട ദിവസം . ഭൂമി പിളർന്നു പോകുന്നത് പോലുള്ള നടുക്കമായിരുന്നു മനസ്സിൽ . കണ്ണിൽ ഇരുട്ട് കയറുന്നതു പോലെ . മരണം നടന്ന വീട് പോലെ മനസ്സ് ദുർബലമായി , ക്ഷീണിതമായി . സഹോദരിയെയും , അമ്മയെയും അദ്ദേഹം എത്രത്തോളം സ്നേഹിക്കുന്നു എന്ന് എനിക്കറിയാവുന്നതാണ് . എന്റെ മകളുടെ ശിരസ്സിൽ കൈ വച്ച് അദ്ദേഹം പറഞ്ഞ വാത്സല്യം ഒട്ടും കളവായിരുന്നില്ല . എല്ലാത്തിലുമുപരി ദിലീപേട്ടൻ ഒരു കലാകാരനാണ് . ഇങ്ങനെയൊന്നും ചെയ്യാൻ ചെയ്യിപ്പിക്കാൻ ദിലീപേട്ടന് കഴിയില്ലെന്നും വൈശാഖ് പറയുന്നു . സത്യം പുറത്തു വരണം . നിരപരാധി ആണെങ്കിൽ അത് തെളിയിക്കാനുള്ള അവസരം ദിലീപേട്ടന് നൽകണം . ഇന്ത്യൻ നീതി ന്യായ വ്യവസ്ഥയിൽ ഒരു ഇന്ത്യാക്കാരൻ എന്ന നിലയിൽ ഞാൻ വിശ്വസിക്കുന്നു . അന്തിമ വിധി വരുന്നത് വരെ , ഇപ്പോൾ കാണിക്കുന്ന ഈ ആക്രമണകളിൽ നിന്നും ദിലീപേട്ടനെ വെറുതെ വിട്ടൂടെ എന്നും വൈശാഖ് ചോദിക്കുന്നു . ദാരുണമായ ആ സംഭവത്തിന് ശേഷം വിദേശത്തു ഒരു സിനിമയുടെ ചിത്രീകരണ സ്ഥലത്തു വച്ച് ഞാനവളെ വീണ്ടും കണ്ടു . ഏറെനേരം ഞങ്ങൾ സംസാരിച്ചു . എന്റെ തണുത്ത കൈ പിടിച്ചു അവൾ ചിരിച്ചപ്പോൾ അവളുടെ കണ്ണിൽ ഒളിപ്പിച്ചു വച്ച വേദന എനിക്ക് കാണാമായിരുന്നു . അവൾക്കു നീതി കിട്ടും . കിട്ടണം , അത് എന്റെ പ്രാർത്ഥനയായിരുന്നു .


മലയാളത്തിന്റെ പഴയ സൂര്യപുത്രി അമല നീണ്ട ഇടവേളക്കു ശേഷം അഭിനയരംഗത്തേയ്ക്കു തിരിച്ചെത്തുന്നു . അമലയും മഞ്ജുവാര്യരും ഒന്നിച്ചഭിനയിക്കുന്ന കെയർ ഓഫ് സൈറാബാനുവിന്റെ സ്വിച്ച് ഓൺ കർമ്മം കൊച്ചിയിൽ നടന്നു . കൊച്ചി കളമശ്ശേരിയിലെ കിൻഫ്രാപാർക്കിനു സമീപത്തെ ലൊക്കേഷനിലേക്ക് സൈറാബാനുവിന്റെ വേഷത്തിലാണ് മഞ്ജു വാര്യർ എത്തിയത് . സിനിമയുടെ സ്വിച്ച് ഓൺ കർമ്മത്തിനു ശേഷം ചിത്രീകരണത്തിനായി ഒരുക്കിയ പ്രത്യേക സെറ്റ് മഞ്ജു നടന്നു കണ്ടു . ഒപ്പം , അടുത്തിടെ ഇറങ്ങിയ കിസ്മതത്തിലെ നായകൻ ഷാനു നിഗമും പ്രധാന വേഷത്തിലെത്തുന്നു . രണ്ട് സ്ത്രീകളുടെ പോരാട്ടത്തിന്റെ കഥ പറയുന്ന കെയറോഫ് സൈറാബാനു ആന്റണി സോണി എന്ന നവാഗതനാണ് സംവിധാനം ചെയ്യുന്നത് റോഷൻ ആൻഡ്രൂസിനൊപ്പം ഹൌ ഓൾഡ് ആർ യു ഉൾപ്പെടെയുളള സിനിമകളിൽ സഹസംവിധായകനായിരുന്നു ആന്റണി സോണി . നടി അമല നീണ്ട ഇടവേളയ്ക്കു ശേഷം അഭിനയരംഗത്തേക്ക് തിരിച്ചെത്തുന്നു എന്ന പ്രത്യേകതയും സൈറാബാനുവിനുണ്ട് . ഹൈദ്രാബാദിൽ നിന്ന് രണ്ടു ദിവസത്തിനകം അമല കൊച്ചിയിലെ ലൊക്കേഷനിലെത്തും .


ഓസ്ട്രേലിയക്കെതിരായ ആഷസ് പരമ്പരയ്ക്കൊരുങ്ങുന്ന ഇംഗ്ലണ്ട് ക്രിക്കറ്റ് ടീമിന് കനത്ത തിരിച്ചടി . മദ്യപിച്ച് തല്ലുണ്ടാക്കിയ സംഭവത്തിൽ പോലീസ് കേസെടുത്ത ഓൾ റൌണ്ടർ ബെൻ സ്റ്റോക്സിനെയും ഓപ്പണർ അലക്സ് ഹെയ്ൽസിനെയും ഇംഗ്ലണ്ട് ആൻഡ് വെയിൽസ് ക്രിക്കറ്റ് ബോർഡ് അനിശ്ചിത കാലത്തേക്ക് സസ്പെൻഡ് ചെയ്തു . ഇനിയൊരറിയിപ്പുണ്ടാകുന്നതുവരെ ഇരുവരെയും സെലക്ഷനായി പരിഗണിക്കില്ലെന്ന് ബോർഡ് വ്യക്തമാക്കി . നൈറ്റ് ക്ലബ്ബിന് പുറത്ത് വഴിയാത്രക്കാരനുമായി സ്റ്റോക്സും ഹെയ്ൽസും തല്ലുണ്ടാക്കുന്നതിന്റെയും സ്റ്റോക്സ് മർദ്ദിക്കുന്നിന്റെയും ദൃശ്യങ്ങൾ പുറത്തുവന്നതിന് പിന്നാലെയാണ് നടപടി . നേരത്തെ സ്റ്റോക്സിനെ ആഷസ് പരമ്പരയ്ക്കുള്ള ഇംഗ്ലണ്ട് ടീമിൽ ഉൾപ്പെടുത്തിയിരുന്നു . സംഭവത്തെക്കുറിച്ച് പോലീസും ഇംഗ്ലീഷ് ക്രിക്കറ്റ് ബോർഡും അന്വേഷണം ആരംഭിച്ചിട്ടുണ്ട് . ഇതിന്റെ ഫലം കൂടി അറിഞ്ഞശേഷമെ സ്റ്റോക്സിന് ആഷസിൽ കളിക്കാനാകുമോ എന്ന് വ്യക്തമാവൂ . സംഭവം ഉണ്ടായതിന് പിന്നാലെ വിൻഡീസിനെതിരായ നാലാം ഏകദിനത്തിനുള്ള ടീമിൽ നിന്ന് ഇരുവരെയും ഒഴിവാക്കിയിരുന്നു . ഓസ്ട്രേലിയയിൽ ആഷസ് പരമ്പരയ്ക്കിറങ്ങുന്ന ഇംഗ്ലണ്ട് ടീമിന് മികച്ച ഫോമിലുള്ള ബെൻ സ്റ്റോക്സിന്റെ അസാന്നിധ്യം വലിയ തിരിച്ചടിയാണ് .


ഐപിഎല്ലിൽ പ്ലേ ഓഫ് സാധ്യതകൾ നിലനിർത്തണമെങ്കിൽ വിജയത്തിൽ കുറഞ്ഞതൊന്നും പോരാത്ത ധോണിയുടെ പൂനെ ഇന്നലെ വീണ്ടും തോറ്റു . അവസാന ഓവറിൽ 14 റൺസ് വേണ്ടിയിരുന്ന പൂനെയെ ആശിഷ് നെഹ്റയാണ് പിടിച്ചുകെട്ടിയത് . ആദ്യ രണ്ടു പന്തിൽ രണ്ടു സിംഗിൾസ് മാത്രം വഴങ്ങിയ നെഹ്റ മൂന്നാം പന്തിൽ തിസാര പെരേരയെ വീഴ്ത്തി . നാലാം പന്ത് സിക്സറിന് പറത്തി ധോണി വീണ്ടും വിജയപ്രതീക്ഷ പകർന്നെങ്കിലും അഞ്ചാം പന്തിൽ റണ്ണൌട്ടായി . ഷോർട്ട് ബോളിൽ പുൾ ചെയ്യാൻ ശ്രമിച്ച ധോണിക്ക് പിഴച്ചു . എഡ്ജ് ചെയ്ത പന്ത് ഷോർട്ട് തേർഡ് മാനിലേക്ക് . ഇല്ലാത്ത രണ്ടാം റണ്ണിനായി ഓടിയ ധോണിയെ റണ്ണൌട്ടാക്കാനായി ബാക്വേർഡ് പോയന്റിൽ ഫീൽഡ് ചെയ്യുകയായിരുന്ന യുവരാജ് സിംഗ് സ്റ്റമ്പിനടുത്തേക്ക് പറന്നെത്തി . ബരീന്ദർ സ്രാനിന്റെ ത്രോ കൈയിലെത്തിയ നിമിഷം യുവി വല്ലാത്തൊരു ആവേശത്തോടെ സ്റ്റമ്പിളക്കി . ധോണി റണ്ണൌട്ടായതോടെ പൂനെയുടെ വിജയപ്രതീക്ഷയും അസ്തമിച്ചു . അവസാന പന്തിൽ ആദം സാംപയെയും വീഴ്ത്തി നെഹ്റ പൂനെയുടെ പതനം പൂർത്തിയാക്കി . ധോണിയെ റണ്ണൌട്ടാക്കിയശേഷം യുവരാജ് നടത്തിയ ആവേശപ്രകടനത്തിന് ഇരുവരും തമ്മിലുള്ള പഴയ ശീതസമരവുമായി ബന്ധമൊന്നുമില്ലെങ്കിലും ആരാധകരെ പലതും ഓർമപ്പെടുത്തുന്നതായി യുവി നടത്തിയ ആ ഓട്ടം .


രൂപയുടെ മൂല്യത്തിൽ വീണ്ടും വൻ ഇടിവ് . മൂല്യത്തിൽ ഇന്ന് 22 പൈസ ഇടിവ് നേരിട്ട് ഒടുവിൽ വിവരം ലഭിക്കുമ്പോൾ ഡോളറിനെതിരെ 70.40 എന്ന താഴ്ന്ന നിലയിലാണിപ്പോൾ ഇന്ത്യൻ നാണയം . വിദേശ നിക്ഷേപം പുറത്തേക്ക് പോകുന്നത് കൂടിയതും , മറ്റ് നാണയങ്ങൾക്കെതിരെ ഡോളർ ശക്തിപ്രാപിക്കുന്നതുമാണ് രൂപയുടെ മൂല്യമിടിയാൻ കാരണമായത് . എന്നാൽ , ക്രൂഡ് ഓയിലിൻറെ വിലയിടിവ് രൂപയുടെ മൂല്യത്തെ അധികം താഴേക്ക് പോകാതെ സഹായിക്കുന്നുണ്ട് . അന്താരാഷ്ട്ര വിപണിയിൽ ബാരലിന് 54.35 ഡോളറാണ് ഇന്നത്തെ ക്രൂഡ് ഓയിൽ നിരക്ക് . ബുധനാഴ്ച്ച രൂപയുടെ മൂല്യത്തിൽ 75 പൈസയുടെ ഇടിവ് നേരിട്ടിരുന്നു . 70 . 18 എന്ന നിലയിലായിരുന്നു ബുധനാഴ്ച്ച രൂപയുടെ മൂല്യം . ഇന്ത്യൻ ഓഹരി വിപണിയിലും ഇന്ന് ഇടിവ് രേഖപ്പെടുത്തി .


ട്വിറ്ററിൽ ആരെയും എന്ത് വിളിച്ച ശേഷം അത് ഡിലീറ്റ് ചെയ്താൽ രക്ഷപ്പെടാം എന്ന് ചിന്തിക്കേണ്ട . സ്ഥിരം പ്രശ്നക്കാരെ പൂട്ടാൻ പുതിയ സാങ്കേതികതയുമായി ട്വിറ്റർ രംഗത്ത് . മറ്റുള്ളവർ തെറിയുടെ പേരിലോ , മറ്റ് കാരണം മൂലമോ റിപ്പോർട്ടു ചെയ്ത ശേഷം ഡിലീറ്റു ചെയത് പോസ്റ്റുകൾ ഹൈ ലൈറ്റ് ചെയ്യുവനാണ് ട്വിറ്റർ ഉദ്ദേശിക്കുന്നത് . ഇത് നേരത്തെ ചെയ്യേണ്ടാതായിരുന്നുവെന്നാണ് ഇപ്പോഴത്തെ അഭിപ്രായം . നിർബന്ധപൂർവ്വം ട്വിറ്റർ ഒരു ട്വീറ്റ് ഡിലീറ്റു ചെയ്തതാണോ , അതോ ഉപയോക്താവ് തനിയെ ഒരു പോസ്റ്റ് ശരിയല്ല എന്നു മനസിലായതിനാൽ സ്വയം മായ്ച്ചു കളഞ്ഞതാണോ എന്നത് ഇനി മനസിലാക്കാനാകും . ട്വിറ്ററിൻറെ പെരുമാറ്റച്ചട്ടം ലംഘിച്ചു നടത്തിയ ട്വീറ്റുകൾ ഇനി ഹൈലൈറ്റ് ചെയ്യപ്പെടും . മോശം ട്വീറ്റ് ഡിലീറ്റു ചെയ്യുന്നതുവരെ അയാൾക്ക് തങ്ങളുടെ പ്ലാറ്റ്ഫോം ഉപയോഗിക്കാനാകില്ല എന്നും ട്വിറ്റർ പറയുന്നു . ടിറ്ററിൻറെ കോഡ് ഓഫ് കോൺടാക്റ്റ് വഴി നിയമാവലി ലംഘിച്ചതിനാൽ ഈ ട്വീറ്റ് ലഭ്യമല്ല എന്ന് എഴുതിക്കാണിക്കാനും , ഒപ്പം നിയമങ്ങളിലേക്ക് ഒരു ലിങ്ക് കൊടുക്കാനുമാണ് ട്വിറ്റർ ഉദ്ദേശിക്കുന്നത് . ഒരു പ്രശസ്തനായ ട്വീറ്റർ ഉപയോക്താവ് ട്വീറ്റ് നടത്തിയ ശേഷം അതു ഡിലീറ്റു ചെയ്തു കഴിഞ്ഞാൽ മറ്റുള്ളവർക്ക് ഇപ്പോൾ അതു നീക്കം ചെയ്യാനുണ്ടായ സാഹചര്യമെന്താണ് എന്നറിയാനാവില്ല . ഇത് തങ്ങളുടെ ഉപയോക്താക്കളിൽ കൂടുതൽ ഉത്തരവാദിത്വം കൊണ്ടുവരുമെന്ന് കമ്പനി കരുതുന്നു . അക്കൌണ്ട് ഉടമയുടെ പ്രൊഫൈലിലും , ട്വീറ്റ് കിടന്നിടത്തും 14 ദിവസത്തേക്ക് മോശം ട്വീറ്റ് നടത്തി എന്ന് എഴുതിക്കാണിക്കുന്നതാണ് പുതിയ രീതി . സാമൂഹ്യമാധ്യമങ്ങൾക്കു വേണ്ട നിയമങ്ങൾ പരിഷ്കരിക്കപ്പെടേണ്ടവയാണ് . മറ്റു സാമൂഹ്യമാധ്യമങ്ങളും ഇതുപോലെയുള്ള മാറ്റങ്ങൾ ഭാവിയിൽ കൊണ്ടുവന്നേക്കുമെന്നാണ് കരുതുന്നത് .


സെക്സ് റോബോട്ടുകൾക്കെതിരെ അമേരിക്കയിൽ ലൈംഗിക തൊഴിലാളികൾ പ്രത്യക്ഷമായി രംഗത്ത് . സെക്സ് റോബോട്ടുകളുടെ ഉപയോഗം സ്ത്രീകളോടുള്ള മര്യാദയില്ലാതാക്കുമെന്ന് അമേരിക്കയിൽ നിന്നുള്ള ലൈംഗിക തൊഴിലാളികൾ വിമർശനം ഉയർത്തുന്നത് . അത് തങ്ങളുടെ ജീവിതോപധിക്ക് തന്നെ ഭീഷണിയാണെന്നും അവയുടെ വ്യാപനം തടയണമെന്നും അവർ ആവശ്യപ്പെട്ടുവെന്ന് ദി സൺ റിപ്പോർട്ട് ചെയ്യുന്നു . ലൈംഗികബന്ധത്തിലേർപ്പെടുന്നതിനായി പ്രത്യേകം രൂപകൽപ്പന ചെയ്തവയാണ് സെക്സ് റോബോട്ടുകളും , സെക്സ് ഡോളുകളും ഉപയോഗിക്കുന്നവരുടെ എണ്ണത്തിലും , അതിൻറെ സേവനദാതക്കളുടെയും എണ്ണം വർദ്ധിച്ചെന്നാണ് സണ്ണിൻറെ റിപ്പോർട്ട് പറയുന്നത് . ഈ സാഹചര്യമാണ് യുഎസിൽ നിയമപരമായി പ്രവർത്തിക്കുന്ന അമേരിക്കയിലെ ലൈംഗിക തൊഴിലാളികൾക്ക് ഇതിനെതിരെ നിലപാട് എടുക്കാൻ പ്രേരണയാകുന്നത് . സെക്സ് ഡോളുകളുടെ ഉപയോഗം മനുഷ്യ ലൈംഗിക തൊഴിലാളികൾക്ക് അപമാനമാണെന്ന് ഇവർ വാദിക്കുന്നു . തങ്ങൾക്ക് നൽകാൻ കഴിയുന്ന മാനസിക അടുപ്പം റോബോട്ടുകളിൽ നിന്നും പാവകളിൽ നിന്നും ലഭിക്കില്ല . പാവകളെ ആശ്രയിക്കുന്നവർ ആരോഗ്യകരമായ ലൈംഗികബന്ധത്തിന്റെ സാധ്യതകളെയാണ് അകറ്റി നിർത്തുന്നതെന്നും അവർ പറഞ്ഞു . ലൈംഗിക ബന്ധത്തിലേർപ്പെടുമ്പോൾ സ്ത്രീകൾ പാവകളെ പോലെ നിഷ്ക്രിയരായിരിക്കണം എന്ന കാഴ്ചപ്പാട് അപകടകരമാണ് . പാവകൾ പൊതുവിൽ സ്ത്രീകളോടുള്ള അക്രമണ മനോഭാവം വളർത്തുമെന്നും സെക്സ് ഡോളുകൾ ആളുകളുടെ ബലാത്സംഗ - സ്വപ്നങ്ങൾക്ക് ഉദാഹരണമാണെന്നും റോക്സി പ്രിൻസ് എന്ന ലൈംഗിക തൊഴിലാളി പറഞ്ഞു . സെക്സ് റോബോട്ടുകൾ മനുഷ്യ വംശത്തിന് ദോഷമാണെന്ന നിരീക്ഷണം ആരോഗ്യ വിദഗ്ദർ തന്നെ നടത്തുന്നുണ്ട് . ജപ്പാനിൽ ഇത്തരം റോബോട്ടുകൾ വർധിച്ചുവരുന്നത് ആളുകളെ വംശനാശ ഭീഷണിയുള്ള ജീവികളാക്കിമാറ്റുമെന്ന് വിദഗ്ദർ പറയുന്നു .


വെറും 6,800 രൂപ മുടക്കിയാൽ ആപ്പിളിൻറെ ഐഫോൺ രഹസ്യങ്ങൾ ലഭിക്കും . കേംബ്രിഡ്ജ് സർവകലാശാലയിലെ കമ്പ്യൂട്ടർ ശാസ്ത്രജ്ഞനാണ് പുതിയ കണ്ടെത്തലിന് പിന്നിൽ സാൻ ബെർണഡീനോ ആക്രമണക്കേസ് അന്വേഷണത്തിന്റെ ഭാഗമായാണ് എഫ് . ബി . ഐ . പ്രതിയുടെ ഐഫോണിൽനിന്നുള്ള വിവരം ശേഖരിക്കാൻ ശ്രമിച്ചത് . എഫ് . ബി . ഐയിലെ സാങ്കേതിക വിദഗ്ധരുടെ ശ്രമം പരാജയപ്പെട്ടതിനെ തുടർന്ന് ആപ്പിളിനെ സമീപിക്കുകയും ചെയ്തു . സയീദ് റിസ്വാൻ ഫറൂഖ് എന്ന വ്യക്തിയും ഭാര്യയും ചേർന്നു നടത്തിയ ആക്രമണത്തിൽ 14 പേർ മരിച്ച സംഭവമാണ് എഫ് . ബി . ഐയ്ക്ക് അന്വേഷിക്കേണ്ടിരുന്നത് . ഫോണിൽനിന്നുള്ള വിവരം ശേഖരിച്ചു നൽകാൻ 6.8 കോടി രൂപയാണ് ആപ്പിളിനു നൽകിയത് . എന്നാൽ കേംബ്രിഡ്ജ് സർവകലാശാലയിലെ ഡോ . സെർഗേ സ്കൊറോബോഗഡോ വെറും 6,800 രൂപ മുടക്കിയാണു ഐഫോൺ ഡേറ്റ ചോർത്തിയെടുത്തത് . ആപ്പിൾ ഫോണിലെ നാൻഡ് ചിപ്പ് മാറ്റിയാണു അദ്ദേഹം ഹാക്കിങ് യാഥാർഥ്യമാക്കിയത് . അദ്ദേഹം തയാറാക്കിയ ചിപ്പാണു പകരം സ്ഥാപിച്ചത് . നാലു ഡിജിറ്റുകൾ അടങ്ങുന്ന കോഡ് തകർക്കാൻ 40 മണിക്കൂർ വേണ്ടിവന്നെന്ന് അദ്ദേഹം അറിയിച്ചു . നൂറ് മണിക്കൂർ കോണ്ട് ആപ്പിളിൻറെ ആറ് അക്ക കോഡും തകർക്കാമെന്ന് അദ്ദേഹം അറിയിച്ചു .


ഓസ്ട്രേലിയൻ ക്രിക്കറ്റിന് നാണക്കേടുണ്ടാക്കിയ ' പന്ത് ചുരണ്ടൽ ' വിവാദത്തിൽ ഓസീസ് ടീമിൽ പൊട്ടിത്തെറി . ഡേവിഡ് വാർണർക്കും സ്റ്റീവ് സ്മിത്തിനുമെതിരെ മുതിർന്ന താരങ്ങൾ രംഗത്തെത്തി . പന്ത് ചുരുണ്ടാനുള്ള തീരുമാനം വാർണറുടേത് മാത്രമെന്ന് ചില താരങ്ങൾ നിലപാടെടുത്തു . പിന്നാലെ താരങ്ങളുടെ വാട്സ്ആപ്പ് ഗ്രൂപ്പിൽ നിന്ന് വാർണർ പിൻമാറി . വാർണറെ ഇനി കളിപ്പിക്കേണ്ടെന്നാണ് താരങ്ങളിൽ ഒരു വിഭാഗത്തിൻറെ നിലപാട് . തങ്ങളെ വിവാദത്തിലേക്ക് സ്മിത്ത് വലിച്ചിഴച്ചെന്ന് സ്റ്റാർക്കും ഹെയ്സൽവുഡും വ്യക്തമാക്കിയെന്നും റിപ്പോർട്ടുകളുണ്ട് . സംഭവത്തിൽ സ്മിത്തിനും വാർണർക്കുമെതിരെ ക്രിക്കറ്റ് ഓസ്ട്രേലിയയുടെ അച്ചടക്ക നടപടി വരാനിരിക്കേയാണ് പുതിയ സംഭവവികാസങ്ങൾ . ദക്ഷിണാഫ്രിക്കയ്ക്കെതിരായ കേപ്ടൌൺ ടെസ്റ്റിൽ കാമറോൺ ബാൻക്രോഫ്റ്റാണ് പന്ത് ചുരുണ്ടി വിവാദത്തിന് തുടക്കമിട്ടത് . ടീമിലെ മുതിർന്ന താരങ്ങളുടെ അറിവോടെയാണ് പന്ത് ചുരണ്ടിയതെന്ന് വ്യക്തമാക്കി സ്മിത്ത് രംഗത്തെത്തിയിരുന്നു . എന്നാൽ ഇക്കാര്യത്തിൽ തീരുമാനമെടുത്തത് വാർണറാണെന്ന് വെളിപ്പെടുത്തലുകൾ പുറത്തുവന്നതോടെ വിവാദം കൂടുതൽ പുകഞ്ഞു . സംഭവത്തിൽ ഐസിസി സ്മിത്തിനെ ഒരു ടെസ്റ്റിൽ നിന്ന് വിലക്കുകയും മാച്ച് ഫീയുടെ 100 ശതമാനം പിഴ ചുമത്തുകയും ചെയ്തിരുന്നു . എന്നാൽ ബാൻക്രോഫ്റ്റിനും സഹനായകൻ വാർണർക്കുമെതിരെ ഐസിസി നടപടിയെടുത്തില്ല . ഓസീസ് നായകസ്ഥാനം രാജിവെച്ച സ്മിത്തിനെ ഐപിഎൽ ടീം രാജസ്ഥാൻ റോയൽസ് നായക സ്ഥാനത്തുനിന്ന് പുറത്താക്കുകയും ചെയ്തിരുന്നു .


ആദ്യത്തെ തലമാറ്റിവെക്കൽ ശസ്ത്രക്രിയ ഡോക്ടർമാർ പൂർത്തിയാക്കി . 18 മണിക്കൂർ നീണ്ട ശസ്ത്രക്രിയയിലൂടെയാണ് ശവശരീരത്തിൽ തലമാറ്റിവെക്കൽ പരീക്ഷണം വിജയിപ്പിച്ചത് . ഈ പ്രക്രീയയുടെ പല സങ്കീർണതകളും മറികടക്കാനായതായി ഇറ്റാലിയൻ പ്രൊഫസ്സർ സെർജിയോ കന്നവാരോ പറഞ്ഞു . പരീക്ഷണം നടന്നത് ശവശരീരത്തിലാണെങ്കിലും , ഇതിലൂടെ രക്തധമനികളും ഞെരമ്പുകളും സ്പൈനൽ കോഡും തമ്മിൽ ബന്ധിപ്പിക്കുന്നതായിരുന്നു ശസ്ത്രക്രിയയിലെ ശ്രമകരമായ ദൌത്യം . അതിൽ വിജയം കണ്ടതോടെ , ജീവനുള്ളവരിലും തലമാറ്റിവെക്കൽ അധികം അകലെയല്ലെന്ന നിലപാടിലാണ് ശാസ്ത്രലോകം . ടൂറിനിലെ അഡ്വാൻസ്ഡ് ന്യൂറോമോഡുലേഷൻ ഗ്രൂപ്പിന്റെ ഡയറക്ടറാണ് പ്രൊഫസ്സർ കന്നവാരോ . വിയന്നയിൽ നടത്തിയ പത്രസമ്മേളനത്തിലാണ് ശവശരീരത്തിൽ തലമാറ്റിവെക്കൽ വിജയകരമായി പൂർത്തിയാക്കിയ വിവരം അദ്ദേഹമറിയിച്ചത് . ഡോ . സിയാവോ പിങ് റെന്നിന്റെ നേതൃത്വത്തിലാണ് ശസ്ത്രക്രിയ നടത്തിയതെന്നും അദ്ദേഹം പറഞ്ഞു . പ്രകൃതിയുടെ നിയമങ്ങളെ മനുഷ്യൻ അതിലംഘിച്ചുതുടങ്ങിയെന്നും പ്രൊഫസ്സർ കന്നവാരോ പറഞ്ഞു . മരണം പ്രകൃതി നടത്തുന്ന വംശഹത്യയാണെന്ന് കന്നവാരോ പറയുന്നു . ലക്ഷക്കണക്കിന് വർഷങ്ങൾക്കിടെ 110 ബില്യൺ മനുഷ്യർ മരണത്തിന് കീഴടങ്ങിയെന്നും ഇതിനെ മറികടക്കുക തന്നെ വേണമെന്നും കന്നവാരോ അവകാശപ്പെടുന്നു . മരണത്തെ അതിജീവിക്കുകയെന്ന ഏറെക്കാലമായുള്ള സ്വപ്നത്തിനരികിലെത്തിയിരിക്കുകയാണ് ഈ ശസ്ത്രക്രിയയിലൂടെ നാമെന്നും വിയന്നയിൽ നടത്തിയ പത്രസമ്മേളനത്തിൽ കന്നവാരോ അവകാശപ്പെട്ടു . കഴിഞ്ഞവർഷം ഒരു കുരങ്ങിന്റെ ശവശരീരത്തിലും തലമാറ്റിവെക്കൽ നടത്തി ലോകശ്രദ്ധ നേടിയയാളാണ് ഡോ . റെൻ . ഹാർബിൻ മെഡിക്കൽ യൂണിവേഴ്സിറ്റിയിലെ ടീമാണ് ശസ്ത്രക്രിയ സംഘടിപ്പിച്ചത് . ജീവനുള്ള ശരീരത്തിൽ ഈ ശസ്ത്രക്രിയ നടത്തുന്നതിൻറെ സാധ്യതകളുൾപ്പെടെ വിശദമായ റിപ്പോർട്ട് ഏതാനും ദിവസത്തിനകം സംഘം തയ്യാറാക്കുമെന്നും കന്നവാരോ പറഞ്ഞു .


റിസർവ് ബാങ്ക് ഗവർണർ രഘുറാം രാജനെ തൽസ്ഥാനത്തുനിന്നു നീക്കണമെന്നു ബിജെപി നേതാവും രാജ്യസഭാംഗവുമായ സുബ്രഹ്മണ്യം സ്വാമി . ഇക്കാര്യം ആവശ്യപ്പെട്ട് അദ്ദേഹം പ്രധാനമന്ത്രി നരേന്ദ്ര മോദിക്കു കത്തെഴുതി . ഇന്ത്യയുടെ സാമ്പത്തിക വളർച്ചയെ തടയാൻ രഘുറാം രാജൻ ശ്രമിക്കുകയാണെന്നും അദ്ദേഹം ഇന്ത്യക്കാരന്റെ മാനസികാവസ്ഥയിലല്ല പ്രവർത്തിക്കുന്നതെന്നും സുബ്രഹ്മണ്യം സ്വാമി കത്തിൽ കുറ്റപ്പെടുത്തുന്നു . ഇന്ത്യയുടെ സമ്പദ്വ്യവസ്ഥ തകിടംമറിക്കാൻ രഘുറാം രാജൻ കരുതിക്കൂട്ടിയുള്ള ശ്രമം നടത്തുന്നതായി സുബ്രഹ്മണ്യം സ്വാമി ആരോപിക്കുന്നു . പലിശ നിരക്ക് ഉയർത്തിയതു രാജ്യത്തിനു ദോഷകരമായി . വ്യവസായ മേഖലയിലും തൊഴിൽ മേഖലയിലും ഇപ്പോഴുണ്ടായിരിക്കുന്ന തകർച്ചയ്ക്കു കാരണം രഘുറാം രാജന്റെ നയങ്ങളാണ് . അദ്ദേഹത്തെ ഷിക്കാഗോയിലേക്കു മടക്കിയയക്കണമെന്നും സുബ്രഹ്ണ്യം സ്വാമി ആവശ്യപ്പെടുന്നു . അമേരിക്കൻ ഗവൺമെന്റ് ഗ്രീൻ കാർഡ് നൽകിയിട്ടുള്ള രാജൻ തന്റെ ഗ്രീൻ കാർഡ് പുതുക്കുകയും അമേരിക്കയിലേക്കു നിർബന്ധിത സന്ദർശനം നടത്തുകയും ചെയ്യുന്നുണ്ട് . അദ്ദേഹം ഇന്ത്യക്കാരന്റെ മാനസികാവസ്ഥയിലല്ല പ്രവർത്തിക്കുന്നത് എന്നു പറയുന്നതിന് ഇതും കാരണമാണ് . എത്രയും വേഗം അദ്ദേഹത്തെ ഷിക്കാഗോയിലേക്കുതന്നെ മടക്കിയയക്കുന്നതാണു നല്ലത് - സ്വാമി പറയുന്നു . 2013 സെപ്റ്റംബറിലാണു രഘുറാം രാജൻ റിസർവ് ബാങ്കിന്റെ ഗവർണറായി ചുമതലയേറ്റത് . ചുമതലയേറ്റ ഉടൻ വായ്പാ നിരക്കുകളിൽ അദ്ദേഹം ഗണ്യമായ വർധന വരുത്തിയിരുന്നു . പിന്നീട് നിരക്കുകൾ കുറയ്ക്കുകയും ചെയ്തിരുന്നു .


ദിവസങ്ങളായി തുടരുന്ന സിനിമാ പ്രതിസന്ധി പരിഹരിക്കാൻ കൊച്ചിയിൽ ചേർന്ന ഒത്തുതീർപ്പ് ചർച്ചയും അലസിപ്പിരിഞ്ഞു . ലിബർട്ടി ബഷീറിനെ ഒഴിവാക്കിയാണ് തിയേറ്റർ ഉടമകൾ എത്തിയതെങ്കിലും പ്രശ്നപരിഹാരത്തിനുളള യാതൊരു സാധ്യതയും തെളിഞ്ഞില്ല . ഇരുകൂട്ടരും തങ്ങളുടെ നിലപാടിൽ ഉറച്ചു നിൽക്കുന്നതാണ് സിനിമാ സമരം തുടരാൻകാരണം . കൊച്ചിയിലെ ഹോട്ടലിൽ അതീവരഹസ്യമായിട്ടായിരുന്നു നിർമാതാക്കളും വിതരണക്കാരും തിയേറ്റർ ഉടമകളും ഒത്തുകൂടിയത് . എക്സിബിറ്റേഴ്സ് പെഡറേഷൻ ഭാരവാഹിയായ ലിബർട്ടി ബഷീറിനെ മുന്നിലിരുത്തി ചർച്ചക്കില്ലെന്ന് നിർമാതാക്കളും വിതരണക്കാരും കഴിഞ്ഞദിവസം തീരുമാനമെടുത്തിരുന്നു . ഇതോടെയാണ് ഫിലിം ചേമ്പർ ഇടപെട്ട് മറ്റൊരു വഴിക്ക് സമവായ ശ്രമം തുടങ്ങിയത് . ലിബർട്ടി ബഷീറിനെ പങ്കെടുപ്പിക്കാതെയുളള ചർച്ചക്ക് നിർമാതാക്കളും സമ്മതിച്ചതോടെയാണ് ഒരുമേശക്കു ചുറ്റുമിരുന്ന പ്രശ്ന പരിഹാരത്തിന് സാധ്യത തേടിയത് . എന്നാൽ വിട്ടുവീഴ്ചക്ക് തങ്ങൾ തയാറല്ലെന്ന് നിർമാത്തക്കളും വിതരണക്കാരും ചർച്ചയുടെ തുടകത്തിൽത്തന്നെ അറിയിച്ചു . സമരം തുടങ്ങിയത് തിയേറ്റർ ഉടമകളാണ് . തിയേറ്റർ വിതിതം കൂട്ടി നൽകാൻ തങ്ങൾ തയാറല്ല . ക്രിസ്തുമസ് സീസൺ നഷ്ടമായി . ആറു പടങ്ങൾ പെട്ടിയിലിരിക്കുന്നത് കൊണ്ട് നിർമാതാക്കൾക്ക് കോടികളാണ് നഷ്ടം അതിനാൽത്തന്നെ വിട്ടുവീഴ്ച പറ്റില്ല . വേണമെങ്കിൽ തിയേറ്റർ ഉടമകൾക്ക് സമരം പിൻവലിക്കാമെന്ന് നിലപാടെടുത്തു . ഇതോടെയാണ് സമവായ ചർച്ചകൾ പാതിവിഴിയിൽ നിലച്ചത് . അടുത്തയാഴ്ച തിയേറ്റർ ഉടമകളുടെ ജനറൽ ബോഡി യോഗം കൊച്ചിയിൽ ചേരുന്നുണ്ട് . തങ്ങൾ മുന്നോട്ടു വെച്ച നിർദേശം അംഗീകരിച്ചാലേ ഇനി ചർച്ചക്കുളളവെന്ന് സർക്കാരും കഴിഞ്ഞദിവസം തിയേറ്റർ ഉടമകളെ അറിയിച്ചിരുന്നു .


ശുക്രനിൽ ജീവൻറെ സാന്നിധ്യം ഉണ്ടാകാമെന്ന് അമേരിക്കൻ ബഹിരാകാശ ഗവേഷണ സ്ഥാപനം നാസ . ശുക്രനിലെ ഉപരിതലത്തിൽ കാണുന്ന കറുത്ത പ്രദേശങ്ങളിലാണ് അന്യഗ്രഹ ജീവിതത്തിൻറെ സാന്നിധ്യമുണ്ടാകാനുള്ള സാധ്യത നാസ ചൂണ്ടികാണിക്കുന്നത് . നിറയെ പാറക്കൂട്ടങ്ങൾ ഉറഞ്ഞ് കിടക്കുന്നതാണ് ശുക്രഗ്രഹം . സൌരയൂഥത്തിലെ വലിപ്പത്തിൽ ആറാം സ്ഥാനത്തുള്ള ശുക്രൻ ഇതുവരെ വാസയോഗ്യമാണെന്ന പഠനങ്ങൾ ഒന്നും ഇല്ലെന്നിരിക്കെയാണ് നാസയുടെ വെളിപ്പെടുത്തൽ . അന്യഗ്രഹജീവികൾ ശുക്രനിൽ ഉണ്ടായേക്കാമെന്ന സാധ്യതകൾ മുമ്പും പറഞ്ഞിട്ടിട്ടുണ്ടെങ്കിലും ഇത് ആദ്യമായാണ് ആധികാരികമായ ഒരു പഠനം നാസ പുറത്തുവിടുന്നത് . വളരെ ഉയർന്ന അന്തരീക്ഷ താപനിലയും , സൾഫ്യൂരിക് ആസിഡ് മഴയായി പെയ്യുന്നതുമാണ് ശുക്രന്റെ പ്രത്യേകതയെന്നും ഈ സാഹചര്യത്തിൽ ജീവികൾക്ക് നിലനിൽക്കാൻ സാധ്യതയില്ലെന്നും നേരത്തെ ശാസ്ത്രജ്ഞർ പറഞ്ഞിരുന്നു . എന്നാൽ അന്തരീക്ഷ ഉപരിതലത്തിൽ ജീവിക്കുന്ന സൂഷ്മജീവാണുക്കൾ ശുക്രനിലുമുണ്ടെന്ന് ഇപ്പോൾ ശാസ്ത്രജ്ഞർ വ്യക്തമാക്കുന്നു . പുതിയ പഠനത്തെ തുടർന്ന് ശുക്രന്റെ അന്തരീക്ഷത്തിലേക്ക് ഡെൽറ്റാ ചിറകുകളുള്ള വിമാനത്തെ അയക്കാൻ ഒരുങ്ങുകയാണ് അമേരിക്ക . എന്നാൽ ഒരു വർഷത്തെ തുടർച്ചയായ പഠനങ്ങൾക്കുശേഷമാകും വിമാനത്തെ അയക്കുകയുള്ളുവെന്നും ഗവേഷകർ വ്യക്തമാക്കി .


ജിഎസ്ടി വരുമ്പോൾ മലയാള സിനിമക്കുണ്ടാകുന്ന ഇരട്ടനികുതി ഒഴിവാക്കാൻ സംസ്ഥാന സർക്കാർ തീരുമാനം . തദ്ദേശസ്ഥാപനങ്ങൾ ഇതുവരെ ഈടാക്കിയിരുന്ന വിനോദനികുതിയാണ് ഒഴിവാക്കിയത് . സിനിമാ പ്രവർത്തകർ ധനമന്ത്രിയുമായി നടത്തിയചർച്ചയിലാണ് ധാരണ രാജ്യവ്യാപകമായി ജിഎസ്ടിയിൽ നിശ്ചയിച്ച വിനോദനികുതി 28 ശതമാനം . അതിനൊപ്പം കേരളത്തിൽ തദ്ദേശസ്ഥാപനങ്ങൾ ഈടാക്കിയിരുന്ന 25 ശതമാനം വിനോദനികുതി കൂടി തുടരാൻ തീരുമാനിച്ചതായിരുന്നു പ്രതിസന്ധിക്കുള്ള കാരണം . ഈ ഇരട്ട നികുതിയാണ് ഒഴിവാക്കാൻ ഒടുവിൽ സർക്കാർ തീരുമാനിച്ചത് . തദ്ദേശസ്ഥാപനങ്ങൾക്കുണ്ടാകുന്ന നഷ്ടം സർക്കാർ വഹിക്കും ഇരട്ടനികുതി ഒഴിവാക്കിയില്ലെങ്കിൽ ചിത്രീകരണം നിർത്തിവെച്ചുള്ള സമരം വരെ വിവിധ സിനിമാ സംഘടനകൾ ആലോചിച്ചിരുന്നു .


ടെന്നിസിൽ നിന്ന് വിരമിക്കേണ്ട കാര്യമില്ലെന്ന് റാഫേൽ നദാൽ . മികച്ച ഫോമിലേക്ക് തിരിച്ചെത്താൻ വേണ്ടതെന്താണെന്ന് അറിയാമെന്നും നദാൽ പറഞ്ഞു . യുഎസ് ഓപ്പൺ നാലാം റൌണ്ടിൽ തോറ്റ് പുറത്തായശേഷമാണ് നദാലിന്റെ പ്രതികരണം . പ്രൊഫഷണൽ കരിയറിൽ റാഫേൽ നദാലിന്റെ ഏറ്റവും മോശം വർഷമാണ് 2016 . ഫ്രഞ്ച് ഓപ്പണും വിംബിൾഡണും പരിക്ക് കാരണം നഷ്ടമായി . ഓസ്ട്രേലിയൻ ഓപ്പണിലും യുഎസ് ഓപ്പണിലും ക്വാർട്ടറിൽ കടക്കാനായില്ല . 2004ന് ശേഷം ആദ്യമായാണ് ഇത്തരമൊരു പതനം . യുഎസ് ഓപ്പൺ തോൽവിക്കുശേഷം വികാരാധീനനായി മാധ്യമങ്ങൾക്ക് മന്നിലെത്തിയ നദാൽ ആവർത്തിച്ചുണ്ടാകുന്ന തിരിച്ചടികൾ വേദനിപ്പിക്കുന്നതായി സമ്മതിച്ചു . ഇന്നത്തെ മത്സരത്തിൽ നല്ല പോരാട്ടം കാഴ്ചവെച്ചു . എന്നാൽ ജയിക്കാൻ അതുമതിയായിരുന്നില്ല . പരിക്കിന് മുമ്പുള്ള എന്റെ പ്രകടനത്തിന്റെ നിലവാരത്തിലെത്തണമെങ്കിൽ ഇനിയും മെച്ചെപ്പെട്ടേ പറ്റൂവെന്നും നദാൽ പറഞ്ഞു . 14 ഗ്രാൻഡ്സാലം കിരീടങ്ങൾ നേടിയ തനിക്ക് ഫോമിലേക്ക് തിരിച്ചെത്താൻ എന്താണ് ചെയ്യേണ്ടതെന്ന് വ്യക്തമായ അറിയാമെന്നും നദാൽ പറഞ്ഞു . 2014ലെ ഫ്രഞ്ച് ഓപ്പണാണ് നദാൽ അവസാനം നേടിയ പ്രധാന കിരീടം .


ഇന്ത്യ - പാക് ബന്ധം വഷളായ സാഹചര്യത്തിൽ പാക് അഭിനേതാക്കളെ ബോളിവുഡ് സിനിമകളിൽനിന്ന് വിലക്കണമെന്ന വിവാദത്തോട് പ്രതികരിക്കുകയായിരുന്നു പ്രിയങ്ക ചോപ്ര . പാക്ക് അഭിനേതാക്കൾ അഭിനയിച്ച സിനിമകൾ പ്രദർശിപ്പിക്കാൻ അനുവദിക്കില്ലെന്ന് നേരത്തെ ബോളിവുഡിലെ നിർമാതാക്കളുടെ സംഘടന വ്യക്തമാക്കിയിരുന്നു . പാക് അഭിനേതാക്കളെ നാടു കടത്തണമെന്ന് മഹാരാഷ്ട്ര നവ നിർമാൺ സേനയും ആവശ്യപ്പെട്ടിരുന്നു . പാക്ക് അഭിനേതാക്കൾ അഭിനയിച്ച കരൺ ജോഹറിന്റെ ചിത്രം നാല് സംസ്ഥാനങ്ങളിൽ പ്രദർശിപ്പിക്കില്ലെന്നും വാർത്തകളുണ്ടായിരുന്നു . ഇതിനിടെയാണ് പ്രിയങ്ക ചോപ്ര ഈ വിഷയത്തിൽ ഇടപെട്ടത് . രാജ്യത്ത് സംഭവിക്കുന്ന വലിയ രാഷ്ട്രീയ വിഷയങ്ങളുടെ ഉത്തരവാദിത്തം കലാകാരൻമാരുടെ തലയിലിടുന്നത് കൌശലമാണെന്ന് പ്രിയങ്ക ചോപ്ര പറഞ്ഞു . എന്തിന് കലാകാരൻമാർ അതിന് പഴിയേൽക്കണം ? എന്തു കൊണ്ട് ബിസിനസുകാരെ ഒന്നും പറയുന്നില്ല ? ഡോക്ടർമാർക്കോ രാഷ്ട്രീയക്കാർക്കോ പ്രശ്നമില്ലല്ലോ . പൊതുജനങ്ങളല്ലാത്ത മറ്റൊരു വിഭാഗത്തിനെയും പറയുന്നില്ല . സിനിമയെയും കലാകാരൻമാരെയും മാത്രമാണ് ഇതിന്റെ പേരിൽ കുറ്റപ്പെടുത്തുന്നതെന്ന് പ്രിയങ്ക പറഞ്ഞു . താൻ രാജ്യസ്നേഹിയാണെന്ന് പ്രിയങ്ക പറഞ്ഞു . രാജ്യത്തെ സുരക്ഷിതമാക്കാൻ സർക്കാർ ചെയ്യുന്ന എല്ലാ കാര്യങ്ങൾക്കൊപ്പവും താനുണ്ടാവും . അതേ സമയം കലാകാരൻമാരെ ഇതിന്റെ പേരിൽ കുരുക്കുന്നത് ശരിയല്ലെന്നാണ് തന്റെ വിശ്വാസം . ഒരു കലാകാരനും ആർക്കും ഒരുപദ്രവും ഉണ്ടാക്കിയിട്ടില്ലെന്നും പ്രിയങ്ക പറഞ്ഞു . ' കലാകാരൻമാരെ സംബന്ധിച്ചിടത്തോളം കലയാണ് അവരുടെ മതം . മതത്തിന്റെ പേരിൽ ഒരു കലാകാരനെ കുറ്റപ്പെടുത്താൻ ആർക്കും അവകാശമില്ല . ഒരു കുറ്റവും ചെയ്യാത്ത കുറച്ചു പേരൈ കുറ്റപ്പെടുത്തുന്നത് എന്തിനാണ് ? ' - പ്രിയങ്ക ചോദിച്ചു .


ബോളിവുഡ് താരങ്ങളായ കത്രീന കൈഫിനെയും സിദ്ധാർത്ഥ് മൽഹോത്രയെയും എയർഇന്ത്യ വിമാനത്തിൽ നിന്ന് ഇറക്കിവിട്ടു . സമയത്ത് വിമാനത്തിൽ കയറാൻ എത്താതിരിക്കുകയും എത്തിയിട്ടും വിമാനത്താവളത്തിൽ സിനിമയുടെ പ്രൊമോഷനായി ആരാധകരോടു സംസാരിച്ചിരിക്കുകയും ചെയ്തതിനാണ് എയർ ഇന്ത്യ സിദ്ധാർത്ഥിനെയും കത്രീനയെയും വിമാനത്തിൽ നിന്ന് ഇറക്കിവിട്ടത് . ദില്ലി വിമാനത്താവളത്തിൽ മുംബൈയിലേക്ക് പോകാനായി എത്തിയപ്പോഴാണ് സംഭവം ഉണ്ടായത് . ദില്ലിയിൽ നിന്നും മുംബെയിലേക്ക് പോകേണ്ടിയിരുന്ന എഐ 317 വിമാനമാണ് വൈകിയത് . കഴിഞ്ഞ ദിവസം രാത്രിയിലായിരുന്നു സംഭവം . ഇതുസംബന്ധിച്ച് എയർഇന്ത്യ ഉദ്യോഗസ്ഥർ നൽകുന്ന വിശദീകരണം ഇങ്ങനെ . രാത്രിയോടെ തന്നെ താരങ്ങൾ രണ്ടു പേരും വിമാനത്തിൽ കയറാനായി എത്തി ബോർഡിംഗ് പാസും കരസ്ഥമാക്കിയിരുന്നു . എന്നാൽ സുരക്ഷാ പരിശോധനയ്ക്ക് നിൽക്കുന്നതിനു മുന്നോടിയായി താരങ്ങൾ രണ്ടു പേരും ആരാധകരോടു സംസാരിക്കാനാണ് സമയം കിട്ടിയത് . 9 . 40നു യാത്ര പുറപ്പെടേണ്ടിയിരുന്ന വിമാനം ഇതുമൂലം വൈകുകയും ചെയ്തു . തങ്ങളുടെ പുതിയ ചിത്രമായ ബാർ ബാർ ദേഖോ വിജയിപ്പിക്കണമെന്നു പറയുകയിരുന്നു താരങ്ങൾ . ഒടുവിൽ ഒരു മണിക്കൂർ വൈകി 10.45നാണ് വിമാനം പുറപ്പെട്ടത് .


ഭാര്യയായിരുന്ന സൂസൈൻ ഖാനുമായി ചേർന്ന് വെസ് റ്റ് അന്തേരിയിൽ തുടങ്ങിയ ചാർക്കോൾ ബിസിനസ് പദ്ധതിയിൽ നിന്ന് ഹൃത്വിക് റോഷൻ പിൻവാങ്ങിയിരുന്നു . രാജകീയ അലങ്കാര ജോലികൾക്കായുള്ള പദ്ധതിയാണ് ദമ്പതികൾ വേർപിരിഞ്ഞതോടെ താരം ഉ പേക്ഷിച്ചത് . സൂസൈനാകട്ടെ ഇൻസ് റ്റഗ്രാമിൽ ഹൃത്വികുമൊത്ത് എടുത്ത ചിത്രങ്ങൾ പോസ് റ്റ് ചെയ്യുന്നത് തുടരുന്നുമുണ്ട് .  സാധാരണ വേഷം ധരിച്ച ഹൃത്വിക് സൂസന്നക്കും ചാർക്കോൾ പദ്ധതിയിലെ മറ്റ് അംഗങ്ങൾക്കുമൊപ്പം നിൽക്കുന്നതാണ് ചിത്രം . ഹൃത്വികിൻറെ സ് റ്റോറിലെ സന്ദർശനം ഉത്സാഹം വർധിപ്പിച്ചെന്ന് സൂസൈൻ രേഖപ്പെടുത്തിയിട്ടുണ്ട് . അത്ഭുത ലോക ത്ത് കൂടിയുള്ള സഞ്ചാരം എന്നാണ് ടീമിനൊപ്പമുള്ള ചിത്രത്തിന് ഹൃത്വിക് നൽകിയ കുറിപ്പ് . നിങ്ങളുടെ ഉൌർജം ഞങ്ങളെ കൂടുതൽ നന്നായി പ്രവർത്തിപ്പിക്കുമെന്ന് സൂസൈൻ രേഖപ്പെടുത്തിയപ്പോൾ ചാർക്കോൾ പദ്ധതിയെ മനോഹരമാക്കിയ വിസ് മയ പെൺസംഘത്തെ കണ്ടെന്നായിരുന്നു ഹൃത്വിക് രേഖപ്പെടുത്തിയത് . കങ്കണ റണാവതുമായുള്ള തർക്കങ്ങൾക്കിടയിലാണ് ഹൃത്വിക് സൂസൈൻറെ സ് റ്റോറിൽ എത്തിയത് . 2000ലാണ് സൂസൈൻ ഖാ നും ഹൃത്വികും വിവാഹിതരായത് . 2014ൽ വേർപിരിഞ്ഞ ഇവർക്ക് റഹാൻ , റിദാൻ എന്നിങ്ങനെ രണ്ട് മക്കളുമുണ്ട് . വേർപിരിഞ്ഞെങ്കിലും ഇവർ ബന്ധം തുടർന്നിരുന്നു . മക്കളുമൊന്നിച്ച് കറങ്ങാൻ പോകാറുമുണ്ടായിരുന്നു . ഹൃത്വികിനെ കുറ്റപ്പെടുത്തിയുള്ള കങ്കണയുടെ വെളിപ്പെടുത്തലുകൾ വന്നപ്പോഴും സൂസൈൻ പ്രതികരിച്ചിരുന്നു . ഹൃത്വികും കങ്കണയും ഒന്നിച്ചുള്ള വൈറലായ പാർട്ടി ഫോ ട്ടോ പുറത്തുവന്നപ്പോൾ ഫോട്ടോഷോപ്പിൽ ചെയ് തതാണെന്നായിരുന്നു സൂസൈൻ പ്രതികരിച്ചത് . സൂസൈനും ഹൃത്വികും വീണ്ടും ഒന്നിക്കുമെന്ന് കരുതുന്നവരും ഏറെയാണ് .


സാമ്പത്തിക , സാമൂഹിക , പരിസ്ഥിതി മേഖലകളിൽ കൈവരിച്ച വളർച്ചയുടെ അടിസ്ഥാനത്തിൽ ഐക്യരാഷ്ട്ര സംഘടനയുടെ സഹായത്തോടെ നിതി ആയോഗ് തയ്യാറാക്കിയ സുസ്ഥിര വികസന സൂചികയിൽ കേരളം മുന്നിൽ . 13 മാനദണ്ഡങ്ങളെ അടിസ്ഥാനമാക്കിയാണ് നിതി ആയോഗ് പട്ടിക തയ്യാറാക്കിയത് . വിവിധ മാനദണ്ഡങ്ങളുടെ അടിസ്ഥാനത്തിൽ മാർക്കിട്ടപ്പോൾ കേരളത്തിന് 100 ൽ 69 മാർക്ക് കിട്ടി . ഹിമാചൽ പ്രദേശിനും 69 മാർക്ക് ആണ് ലഭിച്ചത് . തൊട്ട് പിന്നിലുളള തമിഴ്നാടിന് 66 മാർക്കാണ് ലഭിച്ചത് . ജനങ്ങളുടെ പട്ടിണി അകറ്റുന്നതിലും , മികച്ച ആരോഗ്യ സേവനം ലഭ്യമാക്കുന്നതിലും , വിദ്യാഭ്യാസ രംഗത്ത് കൈവരിച്ച മുന്നേറ്റവുമാണ് കേരളത്തിന് ഉയർന്ന റാങ്ക് ലഭിക്കാൻ സഹായിച്ചത് . ഇത്രയും വിപുലമായ പഠനത്തിൻറെ അടിസ്ഥാനത്തിൽ സംസ്ഥാനങ്ങളുടെ വളർച്ച സംബന്ധിച്ച സുസ്ഥിര വികസന സൂചിക തയ്യാറാക്കുന്നത് ആദ്യമാണെന്ന് നിതി ആയോഗ് ഉപാധ്യക്ഷൻ രാജീവ് കുമാർ പറഞ്ഞു . ശുചിത്വം , പരിസ്ഥിതി സംരക്ഷണം തുടങ്ങിയവയിൽ കൈവരിച്ച നേട്ടമാണ് ഹിമാചൽ പ്രദേശിനെ കേരളത്തിനൊപ്പമെത്തിച്ചത് . യുപി , ബിഹാർ , അസം എന്നിവയാണ് പട്ടികയിൽ ഏറ്റവും പിന്നിലുളള സംസ്ഥാനങ്ങൾ . ആഗോളതലത്തിൽ സുസ്ഥിര വികസനം യാഥാർത്ഥ്യമാക്കാനുളള ഐക്യരാഷ്ട്ര സംഘടന പദ്ധതിയുടെ ഭാഗമായാണ് പട്ടിക തയ്യാറാക്കിയത് .


ഇന്ത്യൻ ക്രിക്കറ്റ് കളിക്കാരുടെ ടെസ്റ്റ് മാച്ച് ഫീ ബിസിസിഐ ഇരട്ടിയാക്കി ഉയർത്തി . ഏഴു ലക്ഷത്തിൽ നിന്ന് 15 ലക്ഷമാക്കിയാണ് ഉയർത്തിയത് . പുതിയ ക്രിക്കറ്റ് താരങ്ങൾക്കിടയിൽ ടെസ്റ്റ് മത്സരങ്ങൾ കൂടുതൽ പ്രചാരം നൽകുന്നതിൻറെ ഭാഗമായാണ് തീരുമാനം . റിസർവ് താരങ്ങളുടെ പ്രതിഫലത്തിലും വർധന വരുത്തി . ഏഴു ലക്ഷം രൂപയാണ് പുതുക്കിയ പ്രതിഫല തുക . ടെസ്റ്റ് മത്സരങ്ങൾക്ക് കൂടുതൽ പരിഗണന ലഭിക്കേണ്ടതിനാലാണ് പ്രതിഫലത്തുക ഉയർത്താൻ തീരുമാനിച്ചതെന്ന് ബിസിസിഐ പ്രസിഡന്റ് അനുരാഗ് താക്കൂർ പറഞ്ഞു . ഇന്നത്തെ തലമുറയുടെ ഇടയിൽ ടെസ്റ്റ് മത്സരങ്ങൾ കൂടുതൽ ജനകീയമാക്കുന്നതിനെ കുറിച്ച് ചർച്ച നടത്തി . കളിക്കാർക്ക് ടെസ്റ്റ് മത്സരങ്ങളിൽ താൽപര്യം നിലനിർത്താൻ മികച്ച പ്രതിഫലം നൽകണം . പുതിയ കളിക്കാർ ട്വന്റി–20 ക്രിക്കറ്റ് ലീഗുകളിൽ ആകൃഷ്ടരാകുന്നത് നോക്കി മാറി നിൽക്കാനാവില്ലെന്നും താക്കൂർ പറഞ്ഞു . മുംബൈയിൽ ചേർന്ന ബിസിസിഐ പ്രത്യേക യോഗമാണ് തീരുമാനമെടുത്തത് . എന്നാൽ ലോധ കമ്മിറ്റി നിർദേശങ്ങൾ നടപ്പാക്കുന്നതുമായി ബന്ധപ്പെട്ട കാര്യങ്ങളെക്കുറിച്ച് ബിസിസിഐ പ്രതികരിച്ചില്ല .


യൂട്യൂബിൽ ഏറ്റവും കൂടുതൽപ്പേർ കണ്ട വീഡിയോ ഒറ്റരാത്രിയിൽ കാണാതായി . യൂട്യൂബിൽ 500 കോടി വ്യൂ ഉണ്ടാക്കിയ ആദ്യ വീഡിയോ എന്ന റെക്കോഡ് നേടിയതിന് പിന്നാലെയാണ് ഡെസ്പാസീറ്റോ എന്ന സൂപ്പർഹിറ്റ് ഗാനത്തിൻറെ വീഡിയോ ഹാക്ക് ചെയ്യപ്പെട്ടത് . . യൂട്യൂബിൽനിന്ന് അപ്രത്യക്ഷമായ വീഡിയോയ്ക്ക് പകരം തോക്കു ചൂണ്ടി നിൽക്കുന്ന മുഖംമൂടി ധരിച്ച ആളുകളുടെ ചിത്രമാണ് കൊടുത്തിരിക്കുന്നത് . 2017 ജനുവരി 12–ന് പുറത്തിറങ്ങിയ ഗാനത്തിന് അടുത്തിടെയാണ് യുട്യൂബിൽ 500 കോടി ആളുകൾ കണ്ട ആദ്യ വിഡിയോ എന്ന റെക്കോർഡ് ലഭിച്ചത് . ജസ്റ്റിൻ ബീബറുടെ സോറി ഉൾപ്പെടെയുള്ള ഇംഗ്ലിഷ് പാട്ടുകളെ പിന്തള്ളിയാണ് ഈ സ്പാനിഷ് ഗാനം ലോകമെങ്ങും ഹിറ്റായത് . ലൂയിസ് ഫോൺസിയും എറികാ എൻഡറും ചേർന്നാണ് പാട്ട് എഴുതിയത് . ലൂയിസ് ഫോൺസിയാണ് പാട്ട് പാടിയത് . ഡാഡി യാങ്കിയാണ് അഭിനയിച്ചത് . നാലു മിനിറ്റ് 42 സെക്കൻഡ് ദൈർഘ്യമുള്ള പാട്ടിന്റെ വീഡിയോ . വീഡിയോ ചിത്രീകരിച്ച പ്യൂർട്ടോറിക്കയ്ക്ക് പിന്നീട് ഈ വീഡിയോ കാരണം വൻലാഭമുണ്ടായി . പൊതുകടത്തിൽ മുങ്ങിയ രാജ്യം വിനോദസഞ്ചാരത്തിലൂടെ തലവരമാറ്റി . സ്പാനിഷ് പാട്ടിൻറെ പ്രശസ്തി കണ്ട് ജസ്റ്റിൻ ബീബർ തൻറെ പതിപ്പ് വരെ പുറത്തിറക്കി . ഈ റീമിക്സും പാട്ടിൻറെ പ്രശസ്തിക്ക് ആക്കം കൂട്ടി . എന്നാൽ ഹാക്കിംഗ് സ്ഥിരീകരിച്ച യൂട്യൂബ് വീഡിയോ റീസ്റ്റോർ ചെയ്തിട്ടുണ്ട് .


ഇന്ത്യയെ സംബന്ധിച്ചിടത്തോളം ഏറ്റവും വലിയ സാമൂഹിക പ്രശ്നമായി വളർന്ന് വരുന്നത് തൊഴിലില്ലായ്മയാണ് . നയ രൂപീകരണം നടത്തുന്നവരുടെ പ്രതിസന്ധികളിൽ ഒന്നായി തൊഴിലില്ലായ്മ വളരുകയാണ് . കഴിഞ്ഞ ഇരുപത് വർഷത്തിനിടയ്ക്ക് ഏറ്റവും ഉയർന്ന തൊഴിലില്ലായ്മ ദൃശ്യമാകുന്ന വർഷമാണ് ഇപ്പോൾ കടന്നുപോകുന്നത് . അസിം പ്രേംജി സർവ്വകലാശാലയിലെ സുസ്ഥിര വികസന സെൻറർ പുറത്തുവിട്ട ' സ്റ്റേറ്റ് ഓഫ് വർക്കിംഗ് ഇന്ത്യ 2018 ' പഠന റിപ്പോർട്ടിലാണ് ഇത് സംബന്ധിച്ച പരാമർശമുളളത് . സർവ്വകലാശാലയുടെ റിപ്പോർട്ട് പ്രകാരം രാജ്യത്തിൻറെ ജിഡിപി വളർച്ചയും തൊഴിൽ സൃഷ്ടിയും തമ്മിലുളള ബന്ധം നാൾക്ക് നാൾ മോശമായി വരുകയാണ് . 1970 കളിലും 80 ' കളിലും ജിഡിപി നിരക്ക് മൂന്ന് മുതൽ നാല് ശതമാനം വച്ച് ഉയരുന്നപ്പോൾ രണ്ട് ശതമാനത്തോളം തൊഴിൽ ലഭ്യതയും രാജ്യത്ത് വർദ്ധിച്ചിരുന്നു . എന്നാൽ പിന്നീട് ജിഡിപി നിരക്ക് ഏഴ് ശതമാനത്തിലേക്ക് 2000ത്തോടെ ഉയർന്നതോടെ തൊഴിൽ ലഭ്യത വളർന്നത് ഒരു ശതമാനമോ അതിലും താഴെയോ ആയിരുന്നു . ഏറ്റവും ഞെട്ടിപ്പിക്കുന്ന വസ്തുത ഇന്ത്യയിലെ തൊഴിലുളള 82 ശതമാനം പുരുഷന്മാരും 92 ശതമാനം സ്ത്രീകളും രാജ്യത്ത് തൊഴിലെടുക്കുന്നത് 10,000 രൂപയിൽ താഴെ മാത്രം മാസ ശമ്പളം വാങ്ങിയാണ് . ഇതിനാൽ തന്നെ കൂടുതൽ പ്രതിസന്ധിയിലാവുന്നത് സ്ത്രീ ജീവനക്കാരാണ് . ഏഴാം ശമ്പളക്കമ്മീഷൻ രാജ്യത്ത് കുറഞ്ഞ ശമ്പളം മാസം 18,000 രൂപയെന്ന് റിപ്പോർട്ട് നൽകിയ കാലത്താണ് ഈ ഞെട്ടിപ്പിക്കുന്ന കുറവ് . ഇതാണ് സർക്കാർ ജോലിയോട് സമൂഹത്തിൽ താൽപര്യം വർദ്ധിക്കാൻ കാരണം . തൊഴിലില്ലായ്മയ്ക്കൊപ്പം രാജ്യത്തെ ഏറ്റവും വലിയ പ്രശ്നം കുറഞ്ഞ ശമ്പളത്തിൽ വലിയ ശതമാനം തൊഴിലാളികൾക്കും ജീവനക്കാർക്കും തൊഴിലെടുക്കേണ്ടി വരുന്നതാണ് . ഉന്നത വിദ്യാഭ്യാസം നേടിയ 16 ശതമാനം യുവാക്കൾക്കും രാജ്യത്ത് തൊഴിലില്ല . രാജ്യത്തിൻറെ എല്ലാ പ്രദേശത്തും തൊഴിലില്ലായ്മയും ശമ്പളക്കുറവും പ്രതിസന്ധിയണെങ്കിലും ഉത്തരേന്ത്യൻ സംസ്ഥാനങ്ങളിലാണ് തൊഴിലില്ലായ്മ രൂക്ഷം .


ബ്രാൻഡഡ് പെട്രോളിന്റെയും ഡീസലിന്റെയും എക്സൈസ് നികുതി കുറയ്ക്കാൻ ധനമന്ത്രീലയം ആലോചിയ്ക്കുന്നു . ബ്രാൻഡഡ് പെട്രോളിന്റെ വിലയിൽ അഞ്ച് രൂപയും ഡീസലിന്റെ വിലയിൽ രണ്ട് രൂപയുമാണ് കുറയ്ക്കുന്നത് . എന്നിരുന്നാലും ഈ ഉത്പ്പന്നങ്ങൾ സാധാരണക്കാർക്ക് അടുത്തിടെ ലഭ്യമാകില്ലെന്നതാണ് വാസ്തവം . ദില്ലിയിൽ ഒരു ലിറ്റർ സാധാരണ പെട്രോളിന് 71.05 രൂപയാണ് വില . ഇതേ സമയം ഒരു ലിറ്റർ ബ്രാൻഡഡ് പെട്രോളിന്റെ വില 80 രൂപയാണ് . സാധരണ ഡീസലിന് ലിറ്ററിന് 53.10 രൂപയുള്ളപ്പോൾ ബ്രാൻഡഡ് ഡീസലിന്റെ വില 67.93 രൂപയാണ് . വാഹനത്തിന്റെ എഞ്ചിന് ഗുണകരാമവുകയും കൂടുതൽ മൈലേജ് നൽകുകയും ചെയ്യുന്ന ഈ ബ്രാൻഡഡ് ഇന്ധനങ്ങളുടെ വില കുറയ്ക്കണമെന്നത് ഏറെനാളായി നിലനിൽക്കുന്ന ആവശ്യമാണ് . ഇവയുടെ എക്സൈസ് നികുതി പൂർണായും ഒഴിവാക്കാനാകില്ലെന്നാണ് ധന മന്ത്രാലയം പറയുന്നത് . പെട്രോളിന്റെ വിലകുറയ്ക്കുന്നത് ധനമന്ത്രാലയവുമായി ചേർന്നാണെന്നും സാധാരണക്കാർക്ക് ബ്രാൻഡഡ് പെട്രോൾ എങ്ങനെ ലഭ്യമാക്കാം എന്നതിനെപ്പറ്റി രണ്ട് മന്ത്രിമാരും ചർച്ചനടത്തിയെന്നും പെട്രോളിയം മന്ത്രാലയം വക്താവ് പറഞ്ഞു . തുടർന്നാണ് നികുതി പൂർണമായും ഒഴിവാക്കാൻ കഴിയില്ലെന്നും ഇളവുകൾ അനുവദിയ്ക്കാം എന്ന നിലപാടിൽ എത്തിയതെന്നുമാണ് റിപ്പോർട്ട് . സാധാരണ പെട്രോളിന് എക്സൈസ് ഡ്യൂട്ടിയായി 1.20 രൂപ ഈടാക്കുന്ന സ്ഥാനത്ത് ബ്രാൻഡഡ് പെട്രോളിന് 7.50 രൂപയാണ് ഈടാക്കുന്നത് . സാധാരണ ഡീസലിന 1.46 രൂപ ഈടാക്കുമ്പോൾ ബ്രാൻഡഡ് ഡീസലിന് നികുതിയായി 3.75 രൂപയാണ് ഈടാക്കുന്നത് .


ഐ . ആർ . സി . ടി . സി വെബ്സൈറ്റ് വഴി തത്കാൽ ടിക്കറ്റ് ബുക്ക് ചെയ്യുന്നതിനെ കുറിച്ച് ആലോചിക്കാൻ പോലും പലർക്കും കഴിയില്ല . ആളു കൂടുന്ന സമയത്ത് കിട്ടാതാവുന്നത് മുതൽ ബുക്ക് ചെയ്യാൻ പണവും നൽകിക്കഴിഞ്ഞ് പെട്ടെന്ന് ഒന്നുമറിയാൻ കഴിയാത്ത അവസ്ഥയിലാവുന്നത് വരെയുള്ള എണ്ണിയാലൊടുങ്ങാത്ത പ്രശ്നങ്ങൾ തരണം ചെയ്ത് വേണം ഒരു ടിക്കറ്റെടുക്കാൻ . എന്നാൽ ഈ സ്ഥിതിക്ക് ഇനി പരിഹാരമാവുകയാണ് . ഐ . ആർ . സി . ടി . സിക്ക് സമഗ്രമായി പരിഷ്കരിച്ച പുതിയ വെബ്സൈറ്റ് വരുന്നു . ഒപ്പം ആൻഡ്രോയിഡ് പ്ലാറ്റ്ഫോമിൽ പ്രവർത്തിക്കുന്ന മൊബൈൽ ആപ്പും പുറത്തിറക്കും . ഇപ്പോൾ ഉപയോക്താക്കൾ നേരിടുന്ന എല്ലാ പ്രശ്നവും പരിഹരിക്കുന്ന വെബ്സൈറ്റാവും തയ്യാറാക്കുകയെന്നാണ് റെയിൽവെ അറിയിച്ചിരിക്കുന്നത് . ഒപ്പം യാത്ര ചെയ്യുന്ന ദിവസത്തിൽ ട്രെയിനിന്റെ വിവരങ്ങൾ യഥാസമയം അറിയിക്കുന്ന എസ് . എം . എസ് സംവിധാനം പോലുള്ള ഒട്ടേറെ പ്രത്യേകതകളുമുണ്ടാകും . ട്രെയിൻ വൈകുന്നുണ്ടെങ്കിൽ അക്കാര്യവും വൈകുന്നതിന്റെ കാരണവും എപ്പോൾ അടുത്ത സ്റ്റേഷനിൽ എത്തുമെന്നും നിങ്ങൾക്ക് ഇറങ്ങേണ്ട സ്റ്റേഷനിൽ എപ്പോഴേക്ക് എത്താൻ കഴിയുമെന്നും എസ് . എം . എസ് വഴി അറിയിക്കും . ഉപഗ്രഹ സഹായത്തോടെ ഐ . എസ് . ആർ . ഒ ആണ് ഇതിന് ആവശ്യമായ സഹായം നൽകുക . യാത്രക്കാരുടെ പരാതികൾ വ്യാപകമായതോടെയാണ് പുതിയ വെബ്സൈറ്റ് തയ്യാറാക്കാൻ റെയിൽവെ തീരുമാനിച്ചത് . നേരത്തെ റെയിൽ സാരഥി എന്ന പേരിൽ മൊബൈൽ ആപ്പ് പുറത്തിറക്കിയിരുന്നു . ടിക്കറ്റ് ബുക്ക് ചെയ്യുന്നതിന് പുറമെ അന്വേഷണങ്ങൾ , ഭക്ഷണം ഓർഡർ ചെയ്യാനും കോച്ച് വൃത്തിയാക്കാൻ ആവശ്യപ്പെടാനുമെല്ലാം ഈ ആപ്പിലൂടെ കഴിയും .


നാലായിരത്തോളം വെബ്സൈറ്റുകൾ ചൈനയിൽ നിരോധിച്ചു . സൈബർ സ്പേസ് അഡ്മിനിസ്ട്രേഷനാണ് സൈറ്റുകൾക്ക് താഴിട്ടത് . 3 , 918 അനധികൃത വെബ്സൈറ്റുകളാണ് സൈബർ വിഭാഗം അന്വേഷണത്തിൽ കണ്ടെത്തിയത് . രാജ്യസുരക്ഷയെ ബാധിക്കുന്നവ , വർഗീയത പടർത്തുന്നവ , അശ്ലീല ഉള്ളടക്കങ്ങൾ ഉള്ളവ എന്നിങ്ങനെ വിവിധ വിഭാഗങ്ങളിലുള്ള സൈറ്റുകളാണ് നിരോധിച്ചത് . കഴിഞ്ഞ ദിവസം വാട്ട്സ്ആപ്പ് പോലുള്ള സന്ദേശ ആപ്പുകൾ ചൈനയിൽ നിരോധിച്ചിരുന്നു . വിദേശത്ത് നിന്നും രാജ്യവിരുദ്ധ വിഷയങ്ങൾ പ്രചരിക്കാൻ ഇടയാകുന്നു എന്നതാണ് വാട്ട്സ്ആപ്പിനെതിരായ ആരോപണം . എന്നാൽ ചൈനയിൽ വാട്ട്സ്ആപ്പിനെക്കാൾ പ്രിയമുള്ള സന്ദേശ ആപ്ലികേഷൻ വീചാറ്റ് ആണ് . ഈ ആപ്പിന് കടുത്ത നിരീക്ഷണമാണ് ചൈനയിൽ നടക്കുന്നത് . അനധികൃത വെബ്സൈറ്റുകളുമായി ബന്ധപ്പെട്ട 316 കേസുകളും അന്വേഷണത്തെത്തുടർന്ന് രജിസ്റ്റർ ചെയ്തിട്ടുണ്ട് . ഇത്തരം സൈറ്റുകൾ കൈകാര്യം ചെയ്തിരുന്നവർക്കെതിരെയും നടപടിയുണ്ടാകുമെന്നാണ് വിവരങ്ങൾ . 810 , 000ത്തോളം സൈബർ അക്കൌണ്ടുകളുടെ പ്രവർത്തനം മരവിപ്പിക്കുകയും ചെയ്തിട്ടുണ്ട് .


ഓസ്ട്രേലിയക്കെതിരെ അവസാന രണ്ട് ടെസ്റ്റിലേക്കുള്ള ഇന്ത്യൻ ടീമിൽ ശിഖർ ധവാനെ ഉൾപ്പെടുത്തിയേക്കുമെന്ന് സൂചന . ഓപ്പണർമാരായ കെ . എൽ രാഹുൽ - മുരളി വിജയ് എന്നിവരുടെ മോശം ഫോമും മറ്റൊരു ഓപ്പണർ പൃഥ്വി ഷാ പരിക്കേറ്റ് പുറത്തായത് പോയതുമാണ് ധവാന്റെ തിരിച്ചുവരവിന് കാരണമായേക്കുക . ഇപ്പോൾ ഓസ്ട്രേലിയയിൽ അവധികാലം ആസ്വദിക്കുകയാണ് ധവാനും കുടുംബവും . ട്വന്റി20 പരമ്പരയ്ക്ക് ശേഷം ധവാൻ ഓസീട്രേലിയയിൽ തങ്ങുകയായിരുന്നു . എന്നാൽ ധവാനെ ഇന്ത്യൻ ക്രിക്കറ്റ് ടീം താമസിക്കുന്ന ഹോട്ടലിൽ കിറ്റുമായി കാണാനിടയായെന്ന് മുംബൈ മിറർ റിപ്പോർട്ട് ചെയ്തു . ഇംഗ്ലണ്ട് പര്യടനത്തിലെ മോശം പ്രകടനമാണ് ധവാന് ടീമിൽ പുറത്തേക്കുള്ള വഴിയൊരുക്കിയത് . പിന്നാലെ വെസ്റ്റ് ഇൻഡീസ് ഇന്ത്യയിലെത്തിയപ്പോൾ ധവാന് ടീമിൽ അവസരം ലഭിച്ചില്ല . നിശ്ചിത ഓവർ ക്രിക്കറ്റിൽ ഭേദപ്പെട്ട പ്രകടനം പുറത്തെടുക്കുമ്പോഴും ടെസ്റ്റിൽ സ്ഥിരതയാർന്ന ബാറ്റിങ് ധവാന് അന്യമായിരുന്നു . നേരത്തെ , മായങ്ക് അഗർവാളിനേയും ടെസ്റ്റ് ടീമിൽ ഉൾപ്പെടുത്തിയിരുന്നു .


ആസൂത്രണമില്ലാതെ നടപ്പാക്കുന്ന നഗരവത്കരണവും കുടിയേറ്റവുമാണ് രാജ്യവികസനത്തിന് പ്രധാന തടസ്സങ്ങളെന്ന് യു . എന്നിൽ ഇന്ത്യ . ഐക്യരാഷ്ട്ര സഭയുടെ 51 മത് ജനസംഖ്യയും വികസനവുമായി ബന്ധപ്പെട്ട കമ്മീഷൻറെ സമ്മേളന വേദിയിലായിരുന്നു ഇന്ത്യയുടെ നിലപാട് പ്രഖ്യാപനം . ഇന്ത്യയുടെ യു . എന്നിലെ സ്ഥിരം സമിതി ഫസ്റ്റ് സെക്രട്ടറി പൌലോമി ത്രിപാഠിയാണ് സമ്മേളനത്തിൽ ഇന്ത്യയ്ക്കായി സംസാരിച്ചത് . ഓരോ ദിനം കഴിയുത്തോറും ജനങ്ങളുടെ കുടിയേറ്റം കൂടിവരുകയാണെന്ന് സമ്മേളനത്തിൽ നിരീക്ഷണമുയർന്നു . തങ്ങളുടെ ജന്മസ്ഥലത്തിന് പുറത്തേക്ക് ആൾക്കാർ വലിയതേതിൽ വികേന്ദ്രീകരിക്കപ്പെടുന്നു . ഇത്തരം സാഹചര്യങ്ങൾ നഗരങ്ങൾ ആസൂത്രിതമല്ലാതെ വളരാനിടയാക്കുന്നു . ഇത്തരത്തിൽ ഉടലെടുക്കുന്ന വളർച്ചയാണ് രാജ്യപുരോഗതിക്ക് തടസ്സം നിൽക്കുന്നതെന്നാണ് ഇന്ത്യൻ നിലപാട് . ആസൂത്രണമില്ലാതെ നഗരങ്ങൾ വളരുമ്പോൾ സേവനങ്ങളും ജീവിതസൌകര്യങ്ങളും ഒരുക്കിക്കൊടുക്കാൻ രാജ്യത്തിന് സാധിക്കാതെ പോകുന്നതായി ഇന്ത്യ യു . എൻ . സമ്മേളനത്തെ അറിയിച്ചു . ഇപ്പോൾ ലോകജനസംഖ്യയുടെ പകുതിയോളം നഗരങ്ങളിലാണ് അതിവസിക്കുന്നത് . 2050 ആകുമ്പോഴേക്കും നഗരജനസംഖ്യ മൂന്നിൽ രണ്ടായി ഉയരും . ഇതായിരിക്കും ലോകം നേരിടാൻ പോവുന്ന ഏറ്റവും വലിയ വെല്ലുവിളി .


പാക്കിസ്ഥാൻ ടെസ്റ്റ് ചരിത്രത്തിൽ അപൂർവനേട്ടം സ്വന്തമാക്കി യാസിർ ഷാ . ഒരു ടെസ്റ്റിൽ ഏറ്റവും കൂടുതൽ വിക്കറ്റുകളെന്ന പാക്കിസ്ഥാനി റെക്കോഡിന് ഒപ്പമെത്തിയിരിക്കുകയാണ് ഷാ . ന്യൂസിലൻഡിനെതിരെ ദുബായിൽ നടന്ന രണ്ടാം ടെസ്റ്റിൽ 14 വിക്കറ്റുകളാണ് ഷാ വീഴ്ത്തിയത് . ഇപ്പോഴത്തെ പാക്കിസ്ഥാൻ പ്രധാനമന്ത്രി ഇമ്രാൻ ഖാൻ 1982ൽ ശ്രീലങ്കയ്ക്കെതിരെ 14 വിക്കറ്റുകൾ സ്വന്തമാക്കിയിരുന്നു . ഈ നേട്ടത്തിനൊപ്പമാണ് ഷാ എത്തിയത് . എന്നാൽ 116 റൺസ് വിട്ടുനൽകിയാണ് ഇമ്രാൻ ഖാൻ 14 വീഴ്ത്തിയിരുന്നത് . ഷാ ആവട്ടെ 184 റൺസ് വിട്ടുനൽകിയാണ് ഇത്രയും വിക്കറ്റുകൾ സ്വന്തമാക്കിയത് . 1987ൽ ഇംഗ്ലണ്ടിനെതിരെ 101 റൺസിന് 13 വിക്കറ്റുകൾ നേടിയ അബ്ദുൾ ഖാദിറാണ് മൂന്നാം സ്ഥാനത്ത് . ഇത്രയും വിക്കറ്റുകൾ ഒരു ടെസ്റ്റിൽ സ്വന്തമാക്കിയ ഫസൽ മഹ്മൂദ് , വഖാർ യൂനിസ് എന്നിവർ നാലും അഞ്ചും സ്ഥാനങ്ങളിൽ നിൽക്കുന്നു . 57 . 2 ഓവറ് എറിഞ്ഞാണ് ഷാ 14 വിക്കറ്റുകൾ നേടിയത് . ഇതിൽ 10 മെയ്ഡൻ ഓവറുകളും ഉൾപ്പെടും . ഷായുടെ മികച്ച ബൌളിങ് പ്രകടനമാണിത് . ലോക ക്രിക്കറ്റ് ചരിത്രത്തിൽ ഒരു ലെഗ് സ്പിന്നറുടെ മികച്ച മൂന്നാമത്തെ പ്രകടനം കൂടിയാണിത് . യാസിർ ഷായുടെ ബൌളിങ് പ്രകടനത്തിൽ ന്യൂസിലൻഡിനെതിരെ പാക്കിസ്ഥാൻ ഇന്നിങ്സിനും 16 റൺസിനും തോൽപ്പിക്കുകയായിരുന്നു .


ഏറ്റവും കൂടുതൽ പ്രതിഫലം വാങ്ങുന്ന നായിക നടിമാരിലൊരാളാണ് തെന്നിന്ത്യൻ സൂപ്പർ താരം നയൻതാര . കോടികളാണ് താരത്തിന്റെ സിനിമയിലെ പ്രതിഫലം . സിനിമയ്ക്ക് പുറമേ പരസ്യ ചിത്രങ്ങളിലും ഉയർന്ന പ്രതിഫലം വാങ്ങുന്ന താരമാണ് നയൻ താര . തമിഴ് - തെലുങ്ക് സിനിമയ്ക്കു വേണ്ടി നയൻസ് മൂന്നു - നാല് കോടി രൂപയാണ് പ്രതിഫലമായി വാങ്ങുന്നത് . എന്നാൽ താരം അഭിനയിച്ച പുതിയ പരസ്യത്തിന് വാങ്ങിയ പ്രതിഫലം കേട്ട് അമ്പരന്നിരിക്കുകയാണ് പരസ്യലോകം . 50 സെക്കന്റ് ദൈർഘ്യമുള്ള പരസ്യത്തിന് താരം വാങ്ങിയ പ്രതിഫലം അഞ്ച് കോടി രൂപയാണ് . രണ്ടു ദിവസത്തെ കാൾ ഷീറ്റാണു ടാറ്റ് സ്കൈയുടെ പരസ്യത്തിനായി കൊടുത്തിരുന്നത് . നിലവിൽ ജി ആർ ടി ജ്വലറിയുടെയും ടാറ്റ സ്കൈയുടെയും ബ്രാൻഡ് അംബാസിഡറാണ് നയൻസ് .


ഇന്ത്യൻ സൂപ്പർ ലീഗിൽ നോർത്ത് ഈസ്റ്റ് യുനൈറ്റഡിനെതിരെ അവസാന നിമിഷഗോളിൽ ബെംഗലുരു എഫ്സി രക്ഷപ്പെട്ടു . ഇരുവരും ഓരോ ഗോൾ വീതം നേടി . മത്സരത്തിന്റെ 64ാം മിനിറ്റിൽ ഫെഡറിക്കോ ഗല്ലേഗോയിലൂടെ നോർത്ത് ഈസ്റ്റ് ലീഡ് നേടി . എന്നാൽ മത്സരത്തിന്റെ ഇഞ്ചുറി സമയത്ത് ബെംഗലുരുവിന്റെ ഭൂട്ടാൻ താരം ചെഞ്ചൊ നേടിയ തകർപ്പൻ ഗോളിലൂടെ ബംഗളൂരു സീസണിലെ ആദ്യ തോൽവി ഒഴിവാക്കി . ഇരുടീമുകളും ആദ്യ പകുതിയിൽ കാര്യമായ അവസരങ്ങളൊന്നും സൃഷ്ടിച്ചില്ല . ടേബിളിൽ ആദ്യ രണ്ടു സ്ഥാനങ്ങളിൽ ഉള്ള ടീമുകളാണ് ബെംഗലുരു എഫ്സിയും നോർത്ത് ഈസ്റ്റ് യുണൈറ്റഡും . ഇരു ടീമിലേയും ഫോർവേഡുകൾക്ക് ഒന്നും ചെയ്യാൻ സാധിച്ചില്ല . മത്സരത്തിൽ ഒരു തവണ ബംഗളൂരു എഫ് സിയുടെ ബാക്ക് പാസ് മുതലാക്ക് ഒഗ്ബെചെ വല കുലുക്കി എങ്കിലും റഫറി ഓഫ്സൈഡ് വിളിച്ചു . 64ാം മിനിറ്റിൽ നോർത്ത് ഈസ്റ്റിന്റെ ഗോളെത്തി . ഒഗ്ബെഷെയുടെ പാസിൽ നിന്ന് ഗല്ലേഗോ ഗോൾ നേടുകയായിരുന്നു . നോർത്ത് ഈസ്റ്റ് ജയം ഉറപ്പിച്ചുവെന്ന് കരുതിയിടത്താണ് ബെംഗലുരു ഒപ്പമെത്തിയത് . ഇഞ്ചുറി മിനിറ്റിൽ ഈവർഷം ടീമിലെത്തിയ ഭൂട്ടാൻ താരം ബെംഗലുരിനെ ഒപ്പമെത്തിച്ചു .


ബോളിവുഡ് നടൻ രൺബിർ കപൂറും പാക്കിസ്ഥാനി നടി മഹിറ ഖാനും ഒന്നിച്ചിരുന്ന പുകവലിക്കുന്ന ഫോട്ടോ അടുത്തിടെ വൈറലായിരുന്നു . ഇത് വൻ വിവാദവുമായിരുന്നു . ഇറക്കം കുറഞ്ഞ വസ്ത്രം ധരിക്കുകയും പുകവലിക്കുകയും ചെയ്തതിനാൽ മഹിറയ്ക്ക് എതിരെ വിമർശനമുണ്ടായി . ചിത്രം വൈറലായയുടനെ ഒരു ഉഴപ്പൻ മറുപടിയുമായി രൺബിർ രംഗത്ത് എത്തുകയും ചെയ്തിരുന്നു . എന്നാൽ മഹിറ ഖാൻ വിവാദങ്ങളോട് പ്രതികരിച്ചിരുന്നില്ല . ഇപ്പോഴിതാ മഹിറ ഖാനും പ്രതികരണവുമായി രംഗത്ത് എത്തിയിരിക്കുന്നു . എല്ലാത്തിലും വളരെ ശ്രദ്ധ കാണിക്കുന്ന വ്യക്തിയാണ് ഞാൻ . ഞാൻ എന്തുകൊണ്ടാണ് സിനിമയിൽ ഇങ്ങനെ ( പുകവലി ഉദ്ദേശിച്ച് ) ചെയ്യുന്നില്ലല്ലോ എന്ന് എന്നോട് പലരും ചോദിച്ചു . അതിന്റെ ആവശ്യമില്ലെന്നാണ് ഞാൻ പറഞ്ഞത് . ഞാൻ ചെയ്യുന്നത് എല്ലാം എന്തിനാണ് ലോകത്തെ കാണിക്കുന്നത് ? ഇത് എന്റെ വ്യക്തിപരമായ കാര്യമാണ് . ഒരു ആണും പെണ്ണും ഒന്നിച്ചിരിക്കുന്നത് സാധാരണമല്ലേ ? . പണ്ടൊക്കെ മാധ്യമങ്ങൾ ഉണ്ടായിരുന്നു . ഇപ്പോൾ എല്ലായിടത്തും മാധ്യമങ്ങളാണ് എന്ന അവസ്ഥയാണ് - മഹിറ ഖാൻ പറഞ്ഞു .


ഇന്ത്യയിലെ ഒരു ടിവി സീരിയൽ ബംഗ്ലാദേശിൽ കലാപം ഉണ്ടാക്കി . ബംഗാളി ടിവി സീരിയലിനെ തുടർന്ന് അതുമായി ബന്ധപ്പെട്ട തർക്കമാണ് നൂറുകണക്കിന് പേർക്ക് പരിക്ക് പറ്റിയ കലാപത്തിലേക്ക് കാര്യങ്ങളെ നയിച്ചത് . സംഭവം ഇങ്ങനെ , കിരൺമാല എന്ന സീരിയലിന് ബംഗ്ലാദേശിൽ വലിയ പ്രചാരമാണുള്ളത് . ഒരു ഫാൻറസി കഥയാണ് ഈ നോവൽ പറയുന്നത് . കഴിഞ്ഞ ദിവസം കിഴക്കൻ ബംഗാളിലെ ഒരു ചായക്കടയിൽ രണ്ടുപേർ സീരിയലിലെ കഥയിലെ ചിലകാര്യങ്ങൾ പറഞ്ഞ് തർക്കിച്ചു . ഇരുവരുടെയും ഭാഗത്ത് പക്ഷം പിടിക്കാൻ ആളുകൾ കൂടി , ഒടുവിൽ ഇത് വലിയ ബഹളമായി പരിണമിച്ചു . ഒടുവിൽ കയ്യിൽ കിട്ടിയ സാധനങ്ങളുമായി ഈ ജനക്കൂട്ടം തമ്മിൽ ഏറ്റുമുട്ടി . ഒടുവിൽ വലിയ പോലീസ് സന്നാഹം സ്ഥലത്ത് എത്തിയാണ് ജനക്കൂട്ടത്തെ പിരിച്ചുവിട്ടത് . പോലീസിന് കണ്ണീർ വാതകം പോലും പ്രയോഗിക്കേണ്ടിവന്നു . എന്തായാലും ഇതിനെല്ലാം കാരണക്കാരായ ആദ്യം തർക്കിച്ച രണ്ടുപേർക്കെതിരെ പോലീസ് കേസ് എടുത്തിട്ടുണ്ട് .


ഇന്ത്യൻ സൂപ്പർ ലീഗിൽ മലയാളി താരം സി കെ വിനീതിനെ നിലനിർത്താൻ കേരള ബ്ലാസ്റ്റേഴ്സ് മാനേജ്മെന്റ് തീരുമാനിച്ചു . വിനീതിനെ കൂടാതെ മെഹ്താബ് ഹുസൈനെയും ബ്ലാസ്റ്റേഴ്സ് നിലനിർത്തിയിട്ടുണ്ട് . ടീമിലെ ഡിഫൻസീവ് മിഡ്ഫീൽഡറായി തിളങ്ങിയ താരമാണ് മെഹ്താബ് . നേരത്തെ സന്ദേശ് ജിങ്കനെയും റിനോ ആന്റോയെയും നിലനിർത്താനായിരുന്നു ടീം മാനേജ്മെന്റ് ആലോചിച്ചിരുന്നു . എന്നാൽ ഒടുവിൽ വിനീതും മെഹ്താബും മതിയെന്ന് തീരുമാനിക്കുകയായിരുന്നു . ജിങ്കനെയും റിനോയെയും ഡ്രാഫ്റ്റിലൂടെ ടീമിൽ നിലനിർത്താമെന്ന കണക്കുകൂട്ടലിലാണ് കേരള ബ്ലാസ്റ്റേഴ്സ് ടീം മാനേജ്മെന്റ് . കഴിഞ്ഞ ഐ എസ് എൽ സീസണിൽ ഗംഭീര പ്രകടനമായിരുന്നു സി കെ വിനീത് ബ്ലാസ്റ്റേഴ്സിനായി നടത്തിയത് . സീസണിന്റെ തുടക്കത്തിൽ മോശം പ്രകടനത്തെത്തുടർന്ന് കാലിടറിപ്പോയ ബ്ലാസ്റ്റേഴ്സിന് പിന്നീട് ടീമിലെത്തിയ സി കെ വിനീത് തുണയാകുകയായിരുന്നു . സീസണിന്റെ പകുതിക്ക് ബ്ലാസ്റ്റേഴ്സിനൊപ്പം ചേർന്ന വിനീത് , ഒമ്പത് മൽസരങ്ങളിൽനിന്ന് അഞ്ചു ഗോളുകളാണ് നേടിയത് . ഒരു ഗോളിന് വഴിയൊരുക്കുകയും ചെയ്തു . വിനീതിന്റെ ഈ തകർപ്പൻ പ്രകടനം ബ്ലാസ്റ്റേഴ്സിന്റെ ഫൈനൽ പ്രവേശനത്തിൽ ഏറെ നിർണായകമായി മാറിയിരുന്നു . ഇതുകൊണ്ടുതന്നെയാണ് ടീമിൽ നിലനിർത്തേണ്ട താരങ്ങളിൽ പ്രഥമ പരിഗണന വിനീതിന് നൽകാൻ മാനേജ്മെന്റ് തീരുമാനിച്ചത് .


തൻറെ പങ്കാളിയുടെ ലൈംഗിക താത്പര്യങ്ങൾ ഉണർത്തുന്ന രീതിയിൽ സംസാരിക്കാനും പെരുമാറാനും കഴിയുന്ന ലൈംഗിക പാവയിൽ തനിക്ക് കുട്ടികളുണ്ടാകാൻ പോകുന്നുവെന്ന് സെക്സ് റോബോട്ട് നിർമ്മാതാവിൻറെ വെളിപ്പെടുത്തൽ . കൃത്രിമ ഗർഭധാരണത്തിലൂടെയാണ് താൻ ഇത് സാധിച്ചതെന്നും ഇയാൾ അവകാശപ്പെടുന്നു . ലോകത്തിലെ ആദ്യത്തെ സെക്സ് റോബോട്ടിൻറെ നിർമാതാവെന്ന് അവകാശപ്പെടുന്ന സെർജിയോ സാൻറോസ് നടത്തിയ വെളിപ്പെടുത്തലാണിത് . സെക്സ് റോബോട്ടുകളുടെ സുരക്ഷ സംബന്ധിച്ച് വലിയ ചർച്ചകൾ നടക്കുന്നതിനിടയിലാണ് ഇത്തരത്തിൽ ഒരു വെളിപ്പെടുത്തൽ . ഭാവിയിൽ മനുഷ്യൻറെ പങ്കാളിയായി റോബോട്ടുകൾ രംഗ പ്രവേശനം ചെയ്യാമെന്നും ഇത് അപകടമാണെന്നും ശാസ്ത്ര ലോകം മുന്നറിയിപ്പ് നൽകുന്നു . എന്നാൽ ഇതിനെ ഭയക്കേണ്ടതില്ലെന്നും ഭാവിയിൽ റോബോട്ട് പങ്കാളിയിൽ കുട്ടികളുണ്ടാകുന്നത് സർവ സാധാരണമായിരിക്കുമെന്നുമാണ് സെർജി പറയുന്നത് . തന്റെ കണ്ടുപിടുത്തമായ സാമന്ത എന്ന റോബോട്ട് പങ്കാളിയായ മാർട്ടിസയുടെയും വൈവാഹിക ജീവിതത്തെ ഏറെ സഹായിച്ചുവെന്നും ഇയാൾ പറയുന്നു . ലോകത്തുള്ള ആരുടെയും രൂപസാദൃശ്യത്തിലും സ്വഭാവത്തിലുമുള്ള ലൈംഗിക പാവകളുണ്ടാക്കാൻ തനിക്കാകുമെന്നും ഇയാൾ അവകാശപ്പെട്ടു . അതേസമയം , അടുത്തിടെ ആസ്ട്രിയയിലെ ഒരു ടെക് ഷോയിൽ പ്രദർശനത്തിന് വച്ച ഇയാളുടെ ലൈംഗിക പാവയ്ക്ക് കാണികളുടെ വിക്രിയകൾ അതിരുവിട്ടതോടെ കേടുപാടുകൾ സംഭവിച്ചിരുന്നു . 4000 അമേരിക്കൻ ഡോളർ വിലവരുന്ന സെക്സ് റോബോട്ടിന്റെ രണ്ട് വിരലുകൾ നഷ്ടപ്പെട്ടു . സാമന്തയുടെ ശരീരത്തിൽ തൊട്ടും പിടിച്ചും പരീക്ഷിച്ചത് മൂലമുണ്ടായ കേടുപാടുകൾ വേറെയും . ഇതുകൂടാതെ കാണികൾ സാമന്തയുടെ മാറിടത്തിലും കാലുകളിലും കൈകളിലും ഞെക്കിയെന്നും സെർജി പറഞ്ഞു . ഇതേ തുടർന്ന് സാമന്തയുടെ ചില ഭാഗങ്ങൾ അടർന്നു പോയി . കേടുപാടുകൾ പരിഹരിക്കാനായി സാമന്തയെ സ്പെയിനിലേയ്ക്ക് അയച്ചിരിക്കുകയാണെന്നും സെർജി കൂട്ടിച്ചേർത്തു .


ബേസ്ലൈൻ വെഞ്ച്വേഴ്സുമായി മൂന്ന് വർഷത്തേക്ക് 50 കോടി രൂപയുടെ പരസ്യക്കരാർ ഒപ്പിട്ടത്തിന് പിന്നാലെ ഇന്ത്യയുടെ ഒളിംപിക്സ് വെള്ളിമെഡൽ ജേതാവ് പി . വി . സിന്ധു പരസ്യങ്ങൾ സ്വീകരിക്കുന്നതിൽ തന്റെ നയം പ്രഖ്യാപിച്ചു . പണത്തിനുവേണ്ടി മദ്യം , സിഗരറ്റ് തുടങ്ങിയ ആരോഗ്യത്തിന് ഹാനികരമായ ഉൽപ്പന്നങ്ങളുടെ പരസ്യങ്ങളിൽ അഭിനയിക്കുകയോ പ്രമോട്ട് ചെയ്യുകയോ ചെയ്യില്ലെന്ന് സിന്ധു വ്യക്തമാക്കി . ഒളിംപിക്സിലെ തിളക്കമാർന്ന പ്രകടനത്തിലൂടെ രാജ്യത്തെ ലക്ഷക്കണക്കിന് കുരുന്നുകൾക്ക് സിന്ധു മാതൃകയായി മാറിയിരുന്നു . മദ്യത്തിനും സിഗരറ്റിനും പുറമെ കോള പരസ്യങ്ങളിലും സിന്ധു അഭിനയിച്ചേക്കില്ല . സമൂഹത്തിന്റെ നൻമകൂടി കണക്കിലെടുത്തേ സിന്ധു ഇക്കാര്യത്തിൽ തീരുമാനമെടുക്കൂ എന്ന് ബേസ്ലൈൻ വെഞ്ച്വേഴ്സ് പ്രതിനിധി പറഞ്ഞു . 2001ൽ ഓൾ ഇംഗ്ലണ്ട് ഓപ്പൺ കിരീടം നേടിയതിന് പിന്നാലെ കോക്ക കോള വാഗ്ദാനം ചെയ്ത പരസ്യക്കരാർ സിന്ധുവിന്റെ പരിശീലകനായിരുന്ന പുല്ലേല ഗോപീചന്ദ് നിരസിച്ചത് വാർത്തയായിരുന്നു . മുമ്പ് 20 കോടി രൂപയുടെ പരസ്യക്കരാറുമായി ക്രിക്കറ്റ് താരം സച്ചിൻ ടെൻഡുൽക്കറെ ഒരു പ്രമുഖ മദ്യക്കമ്പനി സമീപിച്ചെങ്കിലും സച്ചിൻ ഇത് നിരസിക്കുകയായിരുന്നു . പരസ്യങ്ങൾ സംബന്ധിച്ച് സച്ചിന്റെയും കോച്ച് ഗോപീചന്ദിന്റെയും വഴി തന്നെയാവും താനും തെരഞ്ഞെടുക്കകുക എന്നാണ് സിന്ധു ഇപ്പോൾ വ്യക്തമാക്കുന്നത് .


ലോക ക്രിക്കറ്റിലെ അപകടകാരിയായ ബാറ്റ്സ്മാൻമാരിൽ ഒരാളാണ് വെസ്റ്റിൻഡീസിൻറെ ക്രിസ് ഗെയ്ൽ . എന്നാൽ ഐപിഎൽ പതിനൊന്നാം സീസണിലെ താരലേലത്തിൽ ഗെയ്ലിനെ സ്വന്തമാക്കാൻ ടീമുകൾ അത്ര തിടുക്കം കാണിച്ചില്ല . മുപ്പത്തെട്ടുകാരനായ വെസ്റ്റിൻഡീസ് താരത്തിൻറെ പ്രതാപകാലം കഴിഞ്ഞു എന്നായിരുന്നു ടീമുകളുടെ വിലയിരുത്തൽ . അതോടെ ഗെയ്ലിനെ ഇത്തവണത്തെ ടി20 പൂരത്തിൽ കാണാനാവില്ലെന്ന് ആരാധകർ കരുതി . ഒടുവിൽ താരലേലത്തിൻറെ അവസാന ഘട്ടത്തിൽ വെറും രണ്ട് കോടി രൂപയ്ക്ക് കൂറ്റനടിക്കാരനെ കിംഗ്സ് ഇലവൻ കൂടാരത്തിലെത്തിച്ചു . എന്നാൽ ഐപിഎൽ താരലേലത്തിൽ തന്നെ കൈവിട്ട ടീമുകൾക്ക് ആദ്യ മത്സരത്തിൽ തന്നെ മറുപടി നൽകുകയായിരുന്നു ക്രിസ് ഗെയ്ൽ . പഞ്ചാബ് ജഴ്സിയിലെ അരങ്ങേറ്റ മത്സരത്തിൽ തൻറെ പ്രതാപകാലം ഓർമ്മിപ്പിച്ച് തകർപ്പൻ അർദ്ധ സെഞ്ചുറി നേടാൻ വെസ്റ്റിന്ത്യൻ അതികായകനായി . മാർക് സ്റ്റേയ്ണിസിന് പകരം ടീമിലെത്തിയ താരം 22 പന്തിൽ അർദ്ധ സെഞ്ചുറി തികച്ചു . എന്നാൽ 12 - ാം ഓവറിൽ വാട്സൻറെ പന്തിൽ പുറത്താകുമ്പോൾ 33 പന്തിൽ ഏഴ് ബൌണ്ടറിയും നാല് സിക്സുമടക്കം 63 റൺസായിരുന്നു കൂറ്റനടിക്കാരൻറെ അക്കൌണ്ടിലുണ്ടായിരുന്നത് . ഗെയ്ൽ താണ്ഡവത്തിൽ 197 റൺസാണ് പഞ്ചാബ് അടിച്ചെടുത്തത് . ടീമുടമ പ്രീതി സിൻറയോട് ഗെയ്ലിനെ സ്വന്തമാക്കാൻ ആവശ്യപ്പെട്ട വീരുവിൻറെ വാക്ക് ആദ്യ മത്സരത്തിൽ തന്നെ ഫലിക്കുകയായിരുന്നു .


അർജന്റൈൻ താരം ലിയോണൽ മെസ്സി വിവാഹിതനായി . ജൻമനാടായ റൊസാരിയോയിൽ ആയിരുന്നു വിവാഹം . കായിക ലോകത്തെ നൂറ്റാണ്ടിന്റെ വിവാഹം എന്ന വിശേഷണത്തോടെയാണ് ലിയോണൽ മെസ്സിയും കാമുകി അൻറോനെല്ല റൊക്കൂസോയും ഔപചാരിക ദാമ്പത്യ ജീവിതത്തിലേക്ക് കടന്നത് . റൊസാരിയോയിലെ സിറ്റി സെന്റർ കോംപ്ലക്സിൽ ഫുട്ബോൾ ലോകത്തെ പ്രമുഖരുടെ സാന്നിധ്യത്തിലായിരുന്നു വിവാഹം . ചടങ്ങിനെത്തിയവരോടെല്ലാം ധരിക്കേണ്ട വസ്ത്രമുൾപ്പടെയുള്ള കാര്യങ്ങളെക്കുറിച്ച് നേരത്തേ നിർദേശം നൽകിയിരുന്നു . മതരഹിതമായിരുന്നു വിവാഹം . പള്ളിയിൽ വിവാഹം നടത്താത്തിനാൽ പുരോഹിതർ വിട്ടുനിൽക്കുകയായിരുന്നു . ബാല്യകാല സുഹൃത്തുക്കളായ മെസ്സിയും റൊക്കൂസോയും ഏറെനാളായി ഒരുമിച്ചാണ് ജീവിക്കുന്നത് . ഇവർക്ക് രണ്ട് മക്കളുണ്ട് . സിറ്റി സെന്ററിന് മുന്നിൽ ആയിരക്കണക്കിന് ആരാധകർ തടിച്ചുകൂടിയിരുന്നു . ചടങ്ങിനായി കർശന സുരക്ഷാ സംവിധാനങ്ങളാണ് ഒരുക്കിയിരുന്നത് .


അനുനിമിഷം വളർന്നുകൊണ്ടിരിക്കുന്ന സാങ്കേതിക വിദ്യ മനുഷ്യനോടാണ് മത്സരിക്കുന്നത് . മനുഷ്യന്റെ ബുദ്ധി ഉപയോഗിച്ച് മനുഷ്യന് പകരം വയ്ക്കാവുന്ന കൃത്രിമ ബുദ്ധി വികസിപ്പിക്കുകയാണ് സാങ്കേതിക ലോകം . അതിന്റെ ഏറ്റവും പുതിയ വാർത്ത വരുന്നത് അങ്ങ് ചൈനയിൽ നിന്നാണ് . ചൈനയിൽ കൃത്രിമ ബുദ്ധി ആദ്യമായി പുറത്താക്കിയിരിക്കുന്നത് വാർത്ത അവതാരകനെയാണ് . ബീജിങിലെ ക്സിൻചുവ എന്ന മാധ്യമസ്ഥാപനം അവരുടെ വാർത്ത അവതാരകന് പകരമാണ് കൃത്രിമ ബുദ്ധി ഉപയോഗിച്ചിരിക്കുന്നത് . കൃത്രിമ ബുദ്ധി ഉപയോഗിച്ചുളള വാർത്ത അവതരണത്തിന്റെ ആദ്യ വീഡിയോ ദൃശ്യം ഇവർ ഇന്റർനെറ്റിൽ പുറത്തുവിട്ടതോടെ സംഭവം ആഗോളതലത്തിൽ തന്നെ ചർച്ചയായി മാറിയിരിക്കുകയാണ് . ചാനലിൽ ഒരു പുരുഷ വാർത്ത അവതാരകനാണ് വാർത്ത അവതരിപ്പിക്കുന്നതായി കാണുക . അദ്ദേഹത്തിന്റെ മുഖചലനങ്ങളും വ്യക്തമായി കാണാം . എന്നാൽ ശബ്ദം കൃത്രിമ ബുദ്ധിയാണ് . കണ്ടാൽ പ്രൊഫഷണൽ വാർത്ത അവതാരകനാണെന്ന് തോന്നുമെങ്കിലും അടിമുടി സാങ്കേതിക വിപ്ലവമാണ് ചൈനയിൽ സാധ്യമാക്കിയിരിക്കുന്നത് . ഇംഗ്ലീഷ് , മാന്ദറിൻ ഭാഷകളിലാണ് വാർത്ത അവതരിപ്പിക്കുന്നത് . ചൈനയിലെ സേർച് എഞ്ചിൻ കമ്പനിയായ സോഗു ആണ് ക്സിൻചുവയ്ക്ക് ഈ സംവിധാനം തയ്യാറാക്കി കൊടുത്തിരിക്കുന്നത് .


ഫേസ്ബുക്കിലെ റഷ്യൻ സാന്നിധ്യത്തിൽ ഫേസ്ബുക്ക് മുൻകരുതൽ എടുക്കുന്നു . റഷ്യൻ സ്വാദീനം തടയാൻ പുതിയ ടൂൾ നിർമ്മിക്കുമെന്നാണ് ഫേസ്ബുക്ക് പറയുന്നത് . റഷ്യൻ പ്രചരണോദ്ദേശ്യത്തോടെ പ്രവർത്തിക്കുന്നവയാണോ ഉപയോക്താക്കൾ ഇടപെടുന്ന പേജുകൾ എന്ന് കാണാൻ സാധിക്കുന്ന സംവിധാനമാണ് ഒരുക്കുന്നത് . ഇതുവഴി ഉപയോക്താക്കൾ ലൈക്ക് ചെയ്ത പേജുകൾ റഷ്യൻ പിന്തുണയോടെയുള്ളതാണോ എന്ന് ഉപയോക്താക്കൾക്ക് അറിയാൻ സാധിക്കും . ഫേസ്ബുക്ക് ഹെൽപ് സെൻററിൽ ഈ വർഷം അവസാനത്തോടെ പുതിയ ടൂൾ ലഭ്യമാവുമെന്ന് ഫെയ്സ്ബുക്ക് പ്രസ്താവനയിൽ അറിയിച്ചു . അമേരിക്കയുടെ ജനാധിപത്യത്തെ താഴ്ത്തിക്കെട്ടുന്നതിനായുള്ള ദുരുദ്ദേശ പരമായ ഇടപെടലുകളെ ചെറുക്കുന്നതിനായുള്ള ശ്രമങ്ങളുടെ ഭാഗമാണ് പുതിയ നീക്കമെന്നും ഫെയ്സ്ബുക്ക് കൂട്ടിച്ചേർത്തു . റഷ്യൻ ഏജൻസികൾ 2016 ലെ അമേരിക്കൻ തിരഞ്ഞെടുപ്പിൽ ഇൻറർനെറ്റ് വഴി സ്വാധീനം ചെലുത്തിയ സംഭവത്തിൽ ഫെയ്സ്ബുക്ക് , ഗൂഗിൾ , ട്വിറ്റർ പോലുള്ള സ്ഥാപനങ്ങൾ വിചാരണ നേരിട്ടുകൊണ്ടിരിക്കുകയാണ് . റഷ്യൻ ഏജൻസികൾ അമേരിക്കൻ തിരഞ്ഞെടുപ്പിനെ അട്ടിമറിക്കുന്നതിനായി പ്രചരിപ്പിച്ച പ്രചരണ സന്ദേശങ്ങളും പരസ്യങ്ങളും ഫേസ്ബുക്കിൻറെ 12.6 കോടിയോളം ഉപയോക്താക്കളിലേക്കെത്തിയിട്ടുണ്ടെന്നാണ് റിപ്പോർട്ടുകൾ . ഇതെ തുടർന്ന് രാഷ്ട്രീയ പരസ്യങ്ങളുടെ സുതാര്യത ഉറപ്പ് വരുത്തുന്നതിനായി ശക്തമായ നിയന്ത്രണ - നിബന്ധനകൾ ഏർപ്പെടുത്തിയിരിക്കുകയാണ് ഗൂഗിൾ അടക്കമുള്ള ഇൻറർനെറ്റ് കമ്പനികൾ .


സാംസങ്ങിൻറെ പുതിയ ടാബ് ഇന്ത്യൻ വിപണിയിലും എത്തി . ഗ്യാലക്സി ടാബ് എസ് 3യാണ് ചൊവ്വാഴ്ച ബംഗലൂരുവിൽ നടന്ന ചടങ്ങിൽ ഇന്ത്യയിൽ അവതരിപ്പിച്ചത് . ഫിബ്രവരി അവസാനം നടന്ന ബാഴ്സിലോന മൊബൈൽ കോൺഗ്രസിലാണ് ഈ ടാബ് ആഗോള തലത്തിൽ ഇറങ്ങിയത് . ഗ്യാലക്സി എസ് 3 ടാബിൻറെ ഇന്ത്യൻ വില 47,990 രൂപയാണ് . ഒപ്പം എസ് . പെന്നും ലഭിക്കും . 9 . 7 ഇഞ്ച് ക്യൂഎക്സ്ജിഎ സൂപ്പർ എഎംഒഎൽഇഡി ഡിസ്പ്ലേയാണ് എസ് 3 ടാബിനുള്ളത് . 64 ബിറ്റ് 2.15 ജിഗാഹെർട്സ് ക്വാഡ്കോർ സ്നാപ്ഡ്രാഗൺ പ്രോസ്സറാണ് ടാബിൻറെ പ്രവർത്തന ശേഷി നിർണ്ണയിക്കുന്നത് . ഗെയിമിങ്ങ് പോലുള്ള കാര്യങ്ങൾ പര്യപ്തമാണ് ഈ ചിപ്പ് എന്നാണ് നിർമ്മാതാക്കളുടെ അവകാശവാദം . 4ജിബിയാണ് റാം ശേഷി , ഇൻറേണൽ മെമ്മറി 32 ജിബി , വർദ്ധിപ്പിക്കാവുന്ന മെമ്മറി 256 ജിബി 13 എംപി പ്രധാന ക്യാമറയും , 5എംപി ഫേസ്ക്യാമറയും ലഭിക്കും . 6000 എംഎഎച്ചാണ് എസ്3 ടാബിൻറെ ബാറ്ററിശേഷി . ഫിംഗർപ്രിൻറെ റീഡറോടെയാണ് ഹോം ബട്ടൺ . പ്രമുഖ ഓൺലൈൻ ഡീലർമാർവഴിയും , ഓഫ് ലൈൻ ഷോപ്പുകൾ വഴിയും സാംസങ്ങ് എസ് 3 ടാബ് ഉടൻ വിപണിയിൽ എത്തും .


ഗൂഗിൾ തങ്ങളുടെ യുആർഎൽ ഷോർട്ടനിംഗ് സർവ്വീസ് അവസാനിപ്പിക്കുന്നു . മാർച്ച് 13ഓടെ സർവീസ് പൂർണ്ണമായും അവസാനിപ്പിക്കുമെന്ന് ഗൂഗിൾ അറിയിച്ചു . മാർച്ച് 30ന് ഈ യുആർഎൽ ഷോർട്ടനിംഗ് സേവനത്തിനുള്ള എല്ലാ ടെക്നിക്കൽ പിന്തുണയും അവസാനിപ്പിച്ചതായി ഗൂഗിൾ പറയുന്നു . ഏപ്രിൽ 13ഓടെ പൂർണ്ണമായും അവസാനിപ്പിക്കും . ഇതുവരെ ഇത് ഉപയോഗിച്ചവർക്ക് അതിലെ ഡാറ്റയും അനലിറ്റിക്സും ഒരു വർഷത്തിനുള്ളിൽ ഡൌൺലോഡ് ചെയ്ത് എടുക്കാം . ഈ സേവനം 2019 മാർച്ച് 30വരെ ലഭിക്കും . അതേ സമയം മുൻപ് ഉണ്ടാക്കിയ ചെറിയ ലിങ്കുകൾ അതുപോലെ തന്നെ പ്രവർത്തിക്കും എന്നും ഗൂഗിൾ അറിയിക്കുന്നു . 2009ലാണ് ഗൂഗിൾ ലിങ്കുകൾ ചുരുക്കാനുള്ള സംവിധാനം ആരംഭിച്ചത് . അതേ സമയം ഗൂഗിൾ തങ്ങളുടെ ലിങ്കുകൾ ഫയർബേസ് ഡയനാമിക്ക് ലിങ്ക്സ് അധിഷ്ഠിതമായി കേന്ദ്രീകരിക്കുന്നതിൻറെ ഭാഗമായാണ് യുആർഎൽ ഷോർട്ടനിംഗ് ഗൂഗിൾ മതിയാക്കുന്നത് എന്നാണ് റിപ്പോർട്ട് .


ഡൽഹി ഡെയർ ഡെവിൾസിനെതിരെ പഞ്ചാബിന്റെ കെ എൽ രാഹുൽ 14 പന്തിൽ അർധസെഞ്ചുറി തികച്ചതിന് പിന്നാലെ വെടിക്കെട്ട് അർധസെഞ്ചുറിയുമായി കൊൽക്കത്തയുടെ സുനിൽ നരെയ്നും . ബംഗലൂരു റോയൽ ചലഞ്ചേഴ്സിനെതിരെ ഓപ്പണറായി ഇറങ്ങിയ നരെയ്ൻ 17 പന്തിലായിരുന്നു അർധസെഞ്ചുറി തികച്ചത് . നാലു ഫോറും അഞ്ച് സിക്സറും അടങ്ങുന്നതായിരുന്നു നരെയ്നിന്റെ ഇന്നിംഗ്സ് . കഴിഞ്ഞ സീസണിൽ ബംഗലൂരുവിനെതിരെ 17 പന്തിൽ 54 റൺസടിച്ച നരെയ്ൻ അതിന്റെ തനിയാവർത്തനമാണ് കൊൽക്കത്തയിലും പുറത്തെടുത്തത് . ക്രിസ് വോക്സ് എറിഞ്ഞ നാലാം ഓവറിൽ 20 റൺസും വാഷിംഗ്ടൺ സുന്ദർ എറിഞ്ഞ അഞ്ചാം ഓവറിൽ 17 റൺസുമാണ് നരെയ്ൻ അടിച്ചെടുത്തത് . മുമ്പ് കൊൽക്കത്തക്കായി നരെയ്ൻ 15 പന്തിൽ അർധസെഞ്ചുറി തികച്ചിട്ടുണ്ട് . നേരത്തെ ഡൽഹി ഡെയർ ഡെവിൾസിനെതിരെ വെറും 14 പന്തിൽ അർധസെഞ്ചുറികുറിച്ച രാഹുൽ ഐപിഎല്ലിലെ അതിവേഗ അർധസെഞ്ചുറി എന്ന റെക്കോർഡ് സ്വന്തമാക്കിയിരുന്നു . 16 പന്തിൽ 51 റൺസെടുത്ത് പുറത്തായ രാഹുൽ ആറ് ഫോറും നാല് സിക്സറും പറത്തിയാണ് ഐപിഎൽ ചരിത്രത്തിലെ ഏറ്റവും വേഗമേറിയ അർധസെഞ്ചുറി എന്ന നേട്ടം സ്വന്തമാക്കിയത് . 2014ൽ സൺറൈസേഴ്സ് ഹൈദരാബാദിനെതിരെ കൊൽക്കത്തയ്ക്കായി 15 പന്തിൽ അർധസെഞ്ചുറി നേടിയ യൂസഫ് പത്താന്റെയും 15 പന്തിൽ കൊൽക്കത്തക്കായി അർധസെഞ്ചുറി നേടിയിട്ടുള്ള സുനിൽ നരെയ്ന്റെയും റെക്കോർഡാണ് രാഹുൽ തിരുത്തിയെഴുതിയത് . 16 പന്തിൽ അർധസെഞ്ചുറി നേടിയ സുരേഷ് റെയ്നയും 17 പന്തിൽ അർധസെഞ്ചുറി തികച്ച ആദം ഗിൽക്രിസ്റ്റുമാണ് അതിവേഗ അർധസെഞ്ചുറിക്കാരുടെ പട്ടികയിലെ ആദ്യ അഞ്ച് സ്ഥാനത്തുള്ളവർ .


ഐഎസ്എല്ലിൽ ആദ്യ ജയത്തിനായുള്ള കേരളാ ബ്ലാസ്റ്റേഴ്സിന്റെ കാത്തിരിപ്പ് നീളുന്നു . തുടർച്ചയായ മൂന്നാം മത്സരത്തിലും വിജയമധുരം നുണയാനാവാതിരുന്ന ബ്ലാസ്റ്റേഴ്സ് ഗ്യാലറിയിലെ മഞ്ഞക്കടലിനെ നിശബ്ദരാക്കി . ഡൽഹി ഡൈനാമോസിനെതിരെ ഗോൾരഹിത സമനില പിടിച്ച ബ്ലാസ്റ്റേഴ്സിനും ആരാധകർക്കും തോറ്റില്ലെന്ന ആശ്വാസം മാത്രം ബാക്കി . മൂന്ന് കളികളിൽ ഒരു പോയന്റ് മാത്രമുള്ള മഞ്ഞപ്പട പോയന്റ് പട്ടികയിൽ ഏഴാമതാണിപ്പോൾ . തുടർച്ചയായ രണ്ടു പരാജയങ്ങളിൽ നിന്ന് പാഠമൊന്നും പഠിച്ചിട്ടില്ലെന്ന് വ്യക്തമാക്കുന്നതായിരുന്നു ഡൽഹിക്കെതിരായ ബ്ലാസ്റ്റേഴ്സിന്റെ കളിയും . ആദ്യപകുതിയിൽ ലഭിച്ച സുവർണാവസരം ബ്ലാസ്റ്റേഴ്സിന്റെ മൈക്കൽ ചോപ്ര പാഴാക്കിയില്ലായിരുന്നെങ്കിൽ വിജയം ബ്ലാസ്റ്റേഴ്സിനൊപ്പം പോരുമായിരുന്നു . മത്സരത്തിലെ ഏറ്റവും മികച്ച അവസരവും ഇതുതന്നെയായിരുന്നു . ഇരുടീമുകളും പ്രതിരോധത്തിലൂന്നി കളിച്ചപ്പോൾ അധികം അവസരങ്ങളൊന്നും പിറന്നില്ല . പ്രതിരോധത്തിൽ സന്തോഷ ജിങ്കാന്റെ പ്രകടനമാണ് ബ്ലാസ്റ്റേഴ്സിനെ പലപ്പോഴും കാത്തത് . രണ്ടാം പകുതിൽ മൈക്കൽ ചോപ്രയെ പെനൽറ്റി ബോക്സിൽ വീഴ്ത്തിയതിന് ബ്ലാസ്റ്റേഴ്സ് പെനൽറ്റി പ്രതീക്ഷിച്ചെങ്കിലും റഫറി ചോപ്രയ്ക്ക് മഞ്ഞക്കാർഡ് നൽകുകയാണ് ചെയ്തത് .


രാജ്യത്ത് ബജറ്റ് പ്രസംഗത്തിൽ ചരിത്രം കുറിച്ച് ധനകാര്യ മന്ത്രി അരുൺ ജെയ്റ്റ്ലി . എൻഡിഎ സർക്കാരിന്റെ അവസാനത്തെ ധനകാര്യ ബജറ്റ് അവതരണമാണ് ഹിന്ദിയിൽ നടത്തുന്നത് . സ്വാതന്ത്ര്യാനന്തര ഇന്ത്യയിൽ ഹിന്ദിയിൽ ബജറ്റ് പ്രസംഗം നടത്തുന്ന ആദ്യത്തെ ധനകാര്യമന്ത്രിയായി ഇതോടെ അരുൺ ജെയ്റ്റ്ലി മാറിക്കഴിഞ്ഞു . 2019ലെ ലോക് സഭാ തിരഞ്ഞെടുപ്പിന് മുന്നോടിയായുള്ള ബജറ്റ് അവതരണം ഗ്രാമവാസികളിലേയ്ക്ക് എത്തിക്കുന്നതിന് വേണ്ടിയാണ് ജെയ്റ്റ്ലി വേറിട്ടൊരു മാർഗ്ഗം കണ്ടെത്തിയിട്ടുള്ളത് . ലോക് സഭാ തിരഞ്ഞെടുപ്പിന് മുന്നോടിയായുള്ള ബജറ്റ് അവതരണത്തെ നേരത്തെ തന്നെ എൻഡിഎ സർക്കാർ മുന്നൊരുക്കങ്ങളോടെയാണ് സമീപിച്ചിട്ടുള്ളത് . ഹിന്ദിയിൽ ബജറ്റ് അവതരിപ്പിക്കുന്നതോടെ ബജറ്റ് സാധാരണക്കാരന് വേണ്ടിയുള്ളതാണന്ന ബോധം ജനങ്ങൾക്കിടയിൽ സൃഷ്ടിക്കാനും ജനങ്ങളോട് സംവദിക്കാനുമാണ് നീക്കമെന്നും ഡെക്കാൻ ക്രോണിക്കിൾ റിപ്പോർട്ട് ചെയ്യുന്നു . കാർഷിക മേഖലയെ അഭിമുഖീകരിക്കുന്ന പ്രഖ്യാപനങ്ങൾ നടത്തുക , രാജ്യത്തെ തൊഴിൽ അവസരങ്ങൾ മെച്ചപ്പെടുത്തുക , രാജ്യത്തെ സാമ്പത്തിക വളർച്ച ഉയർത്തുക എന്നിങ്ങനെ വിവിധ വെല്ലുവിളികളാണ് എൻഡിഎ സർക്കാരിന്റെ അവസാനത്തെ ബജറ്റ് അവതരിപ്പിക്കുമ്പോൾ അരുൺ ജെയ്റ്റ്ലിയ്ക്ക് മുമ്പിലുള്ള വെല്ലുവിളികൾ . ബിജെപി ഭരിക്കുന്ന മൂന്ന് പ്രധാന സംസ്ഥാനങ്ങളിലുൾപ്പെടെ എട്ട് സംസ്ഥാനങ്ങളിലാണ് അടുത്ത വർഷം പൊതുതിരഞ്ഞെടുപ്പ് നടക്കാനിരിക്കുന്നത് . അതുകൊണ്ട് തന്നെ ഗ്രാമീണ മേഖലയ്ക്ക് ഊന്നൽ നൽകിക്കൊണ്ടുള്ള പ്രഖ്യാപനങ്ങൾ നടത്തുകയും നിലവിലുള്ള പദ്ധതിതകൾക്കുള്ള ഫണ്ടുകൾ ഉയർത്തുകയും ചെയ്യേണ്ടത് അനിവാര്യമാണ് . ഗ്രാമീണ മേഖലയിൽ നടപ്പിലാക്കി വരുന്ന ദേശീയ തൊഴിലുറപ്പ് പദ്ധതിയുൾപ്പെടെയുള്ള ഫണ്ടുകൾ വർധിപ്പിക്കേണ്ടതും സർക്കാരിന് മുമ്പിലുള്ള അനിവാര്യതയാണ് . ഇതിന് പുറമേ ഗ്രാമീണ മേഖലയിലെ പാർപ്പിട പദ്ധതികൾ , ജലസേചനം , കാർഷിക വിള ഇൻഷ്വറൻസ് എന്നിവയ്ക്കും പ്രാമുഖ്യം നൽകേണ്ടതുണ്ട് .


ആരെയും ട്രോളാനില്ലാത്തതുകൊണ്ട് കഴിഞ്ഞ ദിവസം സ്വയം ട്രോളി വാർത്ത സൃഷ്ടിച്ച സെവാഗിന് പക്ഷെ ഉത്തർപ്രദേശിൽ ഓക്സിജൻ കിട്ടാതെ കുട്ടികൾ മരിച്ചതിനെക്കുറിച്ച് അഭിപ്രായം പറഞ്ഞപ്പോൾ പണി കിട്ടി . ഉത്തർപ്രദേശ് സർക്കാരിന്റെ വാദം ശരിവെച്ച് കുട്ടികൾ മരിച്ചത് അപൂർവരോഗം മൂലമാണെന്നായിരുന്നു സെവാഗിന്റെ ട്വീറ്റ് . ദാരുണമായ സംഭവത്തിൽ ദുഃഖം രേഖപ്പെടുത്തുന്നുവെന്നും ഇതുവരെ മരുന്ന് കണ്ടുപിടിക്കാത്ത അപൂർവ രോഗം മൂലമാണ് കുട്ടികൾ മരിക്കാൻ ഇടയായതെന്നും സെവാഗ് ട്വിറ്റിറിൽ കുറിച്ചു . ഒരുപടികൂടി കടന്ന് ഇതുവരെ ഈ രോഗം ബാധിച്ച് 50000ത്തോളം കുട്ടികൾ മരിച്ചിട്ടുണ്ടെന്ന് കൂടി സെവാഗ് കണ്ടുപിടിച്ചു . ഇതോടെ സെവാഗിനെതിരെ സോഷ്യൽ മീഡിയയിൽ വ്യാപക വിമർശനമുയർന്ന് . യുപി സർക്കാരിന്റെ വക്താവാണോ സെവാഗ് എന്നും രാജ്യസഭാ സീറ്റ് വാഗ്ദാനം ലഭിച്ചിട്ടുണ്ടോ എന്നും വരെ ആരാധകർ സെവാഗിനോട് ചോദിച്ചു . ഗോരഖ്പൂരിലെ സർക്കാർ നിയന്ത്രണത്തിലുളള ബിആർഡി മെഡിക്കൽ കോളെജിലെ ശിശുമരണങ്ങൾക്ക് കാരണം മസ്തിഷ്ക ജ്വരമാണെന്നാണ് ഉത്തർപ്രദേശ് മുഖ്യമന്ത്രി യോഗി ആദിത്യനാഥിന്റെ വാദം . മരിച്ച കുട്ടികളുടെ എണ്ണം 70 ആയി ഉയർന്നു . ഓക്സിജൻ വിതരണത്തിലെ തടസമാണ് കുട്ടികളുടെ മരണത്തിന് കാരണമെന്നാണ് റിപ്പോർട്ടുകൾ . എന്നാൽ ഉത്തർപ്രദേശ് സർക്കാരും ആശുപത്രി അധികൃതരും ഇത് നിഷേധിക്കുകയാണ്


2012 ഒക്ടോബറിൽ റഷ്യൻ സഹായത്തോടെ പണി പൂർത്തിയായ കൂടംകുളത്തെ ആദ്യ ഊർജോത്പാദനയൂണിറ്റ് യൂണിറ്റ് പൂർണ പ്രവർത്തനസജ്ജമാക്കിയത് 2013ൽ . 2014 ഏപ്രിലോടെ ആദ്യയൂണിറ്റിൽ നിന്ന് വാണിജ്യാടിസ്ഥാനത്തിൽ വൈദ്യുതി ഉത്പാദിപ്പിച്ച് തുടങ്ങി . ഒരു മാസത്തിനുള്ളിൽ പൈപ്പ് പൊട്ടിത്തെറിച്ച് ആറ് തൊഴിലാളികൾക്ക് പൊള്ളലേറ്റതിനെത്തുടർന്ന് പ്രവർത്തനം നിർത്തി . പിന്നീട് തുടർച്ചയായി സാങ്കേതികത്തകരാറുകളുണ്ടായതിനെത്തുടർന്ന് അറ്റകുറ്റപ്പണികൾക്കായി ഏഴ്മാസം അടച്ചിട്ട യൂണിറ്റ് ഈ വർഷം ജനുവരിയിലാണ് വീണ്ടും പ്രവർത്തനം തുടങ്ങിയത് . സുരക്ഷയെക്കുറിച്ച് ആശങ്കകളുയരുന്നതിനിടെയാണ് കൂടംകുളത്തെ ആദ്യയൂണിറ്റ് രാജ്യത്തിന് സമർപ്പിയ്ക്കുന്നത് . ആണവനിലയം ഇന്ത്യയുടെയും റഷ്യയുടെയും സൌഹൃദത്തിൻറെ പ്രതീകമാണെന്ന് റഷ്യൻ പ്രസിഡൻറ് വ്ലാദിമിർ പുചിൻ പറഞ്ഞു . കൂടംകുളത്തെ ജനങ്ങളുടെ സുരക്ഷ കൂടി കണക്കിലെടുത്ത് പ്രവർത്തിയ്ക്കണമെന്ന് വീഡിയോ കോൺഫറൻസിംഗ് വഴി നടന്ന ചടങ്ങിൽ മുഖ്യമന്ത്രി ജയലളിത ആവശ്യപ്പെട്ടു . ആണവനിലയം അടച്ചുപൂട്ടുന്നത് വരെ സമരം തുടരുമെന്ന് ആണവവിരുദ്ധസമരസമിതി നേതാവ് എസ് പി ഉദയകുമാർ പറഞ്ഞു .


ഇതിഹാസ , സ്റ്റൈൽ എന്നീ ചിത്രങ്ങൾക്കു ശേഷം ബിനു എസ് സംവിധാനം ചെയ്യുന്ന ചിത്രം ' കാമുകി ' റിലീസിനൊരുങ്ങുന്നു . അപർണ ബാലമുരളി , അസ്ക്കർ അലി എന്നിവർ നായികാനായകൻമാരാകുന്ന ചിത്രം ഫസ്റ്റ് മൂവീസിൻറെ ബാനറിൽ ഉൻമേഷ് ഉണ്ണികൃഷ്ണൻ ആണ് നിർമ്മാണം . പ്രേമത്തിന് കണ്ണില്ല സ്നേഹിതാ എന്നാണ് ചിത്രത്തിൻറെ ടാഗ് ലൈൻ . അന്ധനായ ചെറുപ്പക്കാരനെ പ്രണയിക്കുന്ന നായികയുടെ കഥയാണ് ഈ റിയൽ ലൈഫ് കോളേജ് സ്റ്റോറിയെന്നാണ് അണിയറ പ്രവർത്തകർ പറയുന്നത് . പ്രണയത്തിനൊപ്പം സംഗീതം , കോമഡി , സാമൂഹിക പ്രാധാന്യമുള്ള ചിലസംഭവങ്ങൾ കൂടി ചിത്രം പറയുന്നു . കാവ്യാ സുരേഷ് , ബിനു അടിമാലി , പ്രദീപ് കോട്ടയം , റോസിൻ ജോളി , ഡാൻ ഡേവിസ് , ഉല്ലാസ് പന്തളം , അനീഷ് വികടൻ തുടങ്ങിയവരാണ് മറ്റു താരങ്ങൾ . ഛായാഗ്രഹണം റോവിൻ ഭാസ്കർ . സംഗീതം ആനന്ദ് മധുസൂദൻ . ചിത്രം ഉടൻ തിയേറ്ററുകളിലെത്തും .


' ആമേൻ ' , ' ഉട്ടോപ്യയിലെ രാജാവ് ' എന്നെ ചിത്രങ്ങൾക്ക് ശേഷം പി എസ് റഫീക്കിന്റെ തിരക്കഥയി എഴുതി നവാഗതനായ രതീഷ് കുമാർ സംവിധാനം നിർവഹിച്ച ചിത്രത്തിന്റെ സംഗീതം ബിജിപാൽ , ഛായാഗ്രഹണം സ്വരൂപ് ഫിലിപ് , എഡിറ്റിങ് ഷമീർ മുഹമ്മദ് എന്നിവരാണ് കൈകാര്യം ചെയ്തത് . ആസിഫ് അലി അവതരിപ്പിക്കുന്ന ഗിരിജ വല്ലഭൻ , അപർണ ബാലമുരളിയുടെ ഭഗീരഥി , ചെമ്പൻ വിനോദിന്റെ ഡേവിഡ് പോളി , ബാബുരാജിന്റെ ജോസ് ചെമ്പാടൻ , ശില്പി ശർമയുടെ നിലീന മെഹന്ദി തുടങ്ങിയവർ ' തൃശ്ശിവ പേരൂർ ക്ളിപ്ത ' ത്തിലെ പ്രധാന കഥാപാത്രങ്ങൾ ആയപ്പോൾ രചന നാരായണൻകുട്ടി , ഇർഷാദ് , , സറീന വഹാബ് , ജയരാജ് വാര്യർ തുടങ്ങിയവരും മറ്റു പ്രധാന വേഷങ്ങളിൽ എത്തുന്നു . സ്കൂൾ പഠന കാലം മുതലുള്ള രണ്ടു പേരുടെ ശത്രുത ഇന്നും നില നിൽക്കുന്നുണ്ട് . ഈ രണ്ടു പേരും , അവരുടെ ശിങ്കിടികളും എന്നും എതിർ പക്ഷത്തെ തോൽപിക്കണം എന്ന ചിന്തയിൽ ജീവിക്കുന്നവരാണ് . അങ്ങനെ ഒരു സംഭവത്തെ അധികരിച്ചാണ് ഈ ചിത്രം മുന്നോട്ടു പോകുന്നത് . തമാശ തന്നെയാണ് സിനിമയുടെ പ്രധാന ഭാഗവും . ചെമ്പൻ വിനോദും ബാബുരാജുമാണ് യഥാക്രമം നായാകനെയും പ്രതിനായകനെയും അവതരിപ്പിക്കുന്നത് . ഇവർക്കിടയിൽ വരുന്ന പ്രാധാന്യമുള്ള കഥാപാത്രങ്ങൾ തന്നെയാണ് ആസിഫിന്റേതും അപർണ ബാലമുരളിയുടേതും . ' വർണ്യത്തിൽ ആശങ്ക ' എന്ന ചിത്രത്തിന് ശേഷം വീണ്ടും തന്റെ റോൾ ഗംഭീരമാക്കിയിട്ടുണ്ട് ചെമ്പൻ വിനോദ് . എല്ലാ തല്ലുകൊള്ളിത്തരത്തിനും കൂടെ നിൽക്കുന്ന ചങ്ങാതിമാരും സിനിമയ്ക്ക് മാറ്റേകുന്നുണ്ട് . അതേസമയം ബാബുരാജിന്റെയും ആസിഫിന്റെയും കഥാപാത്രങ്ങൾ മുന്നേ പലയിടത്തും കണ്ടു മറന്ന രൂപ ഭാവങ്ങളോട് കൂടെ തന്നെ ആണ് വരുന്നത് . അനീതിക്കെതിരെ ശക്തമായി പ്രതികരിക്കുന്ന , സ്ത്രീയുടെ ദേഹത്ത് കൈ വച്ചാൽ അത് വെട്ടിക്കളയാൻ പോലും മടിയില്ലാത്ത ശക്തമായ ഒരു സ്ത്രീ കഥാപാത്രമായി അപർണ ബാലമുരളിയുടെ ഭാഗീരഥി വരുന്നുണ്ട് . അഭിനയത്തിൽ അൽപം മസിൽ പിടുത്തം ഇടയ്ക്കൊക്കെ കണ്ടു വരുന്നുണ്ട് . അതേസമയം അവസാന ഭാഗത്തു കഥാപാത്രത്തിൽ സംഭവിക്കുന്ന സ്വഭാവ മാറ്റം കൃത്യമായി കമ്യൂണിക്കേറ്റ് ചെയ്യാൻ പറ്റാതെ പോയിട്ടും ഉണ്ട് . നന്ദു , ഇർഷാദ് എന്നിവരാണ് പ്രകടനത്തിൽ തിളങ്ങിയ മറ്റു രണ്ടു പേർ . ' വള്ളിം തെറ്റി പുള്ളിം തെറ്റി ' , ' കവി ഉദ്ദേശിച്ചത് ' തുടങ്ങിയ ചിത്രങ്ങൾ പറഞ്ഞു വച്ച സിനിമ പശ്ചാത്തലത്തെ തൃശ്ശൂരേയ്ക്കു പറിച്ചു നേടുകയാണ് ഇവിടെ . ഗാനങ്ങളും പശ്ചാത്തല സംഗീതവും ഛായാഗ്രഹണവും സിനിമയ്ക്ക് നല്ലൊരു ആമ്പിയൻസ് നൽകിയെങ്കിലും പി എസ് റഫീക്കിന്റെ തിരക്കഥ പ്രതീക്ഷയ്ക്കൊത്തു വളരാതെ പോവുന്നിടത്തു ഈ ക്ലിപ്തം ഒരു സാധാരണ സിനിമയ്ക്കപ്പുറത്തേക്കു സഞ്ചരിക്കാൻ പറ്റാതെ പോകുന്നു . ആൺ കഥാപാത്രങ്ങളിൽ ഏറെയും സ്ത്രീയെ കൂടെ കിട്ടണം എന്ന ആഗ്രഹത്തിൽ നടക്കുന്നത് ആയതു കൊണ്ട് അത്തരം സംഭാഷണങ്ങളാണ് ചിരിപ്പിക്കാൻ കൂടുതലായും ഉപയോഗിച്ചിട്ടുള്ളത് . തമാശയ്ക്കു വേണ്ടി മാത്രം പല കഥാപാത്രങ്ങളെയും കൊണ്ട് വന്നപ്പോൾ രസച്ചരട് വിട്ടു പോവുകയാണ് ചെയ്തത് . ബാബുരാജിന്റെയും ചെമ്പൻ വിനോദിന്റെയും സ്കൂൾ കാലഘട്ടം കാണിക്കാൻ കൊണ്ടുവന്ന രണ്ടു പേരും കാഴ്ചയിലും അവരെ പോലെ തന്നെ ആയിരുന്നത് സിനിമയിൽ പ്രേക്ഷകരെ ആകർഷിക്കുന്ന ഘടകം തന്നെയാണ് . തൃശൂർ കാഴ്ചകളും തമാശകളും ഒക്കെ ആയി ആദ്യ പകുതി പ്രേക്ഷകനെ പിടിച്ചിരുത്താൻ പോന്നതാണെങ്കിലും രണ്ടാം പകുതി ആ കാര്യത്തിൽ താഴോട്ടാണ് പോകുന്നത് . പലപ്പോഴും പ്രേക്ഷകർ കണ്ടു മറന്ന ആഖ്യാന രീതിയെ നന്നായി പിന്തുടരുന്നും ഉണ്ട് ഈ ചിത്രം . ഒരു നേരമ്പോക്കിന് ടിക്കറ്റെടുക്കാം .


എസ്ബിടി - എസ്ബിഐ ലയനം പൂർത്തിയായതോടെ ഇന്നുമുതൽ ഇനി എസ്ബിഐ മാത്രമേ നിലവിലുള്ളൂ . എന്നാൽ ലയനം നടന്നത് കൊണ്ട് ബാങ്കുകളിലെ ഇടപാടിന്റെ രീതികൾ പഴയത് പോലെ തന്നെ തുടരും . അതേസമയം ലയനത്തിന് പിന്നാലെ സർവ്വീസ് ചാർജുകൾ ഉൾപ്പെടെ വർധിപ്പിച്ച് എസ്ബിഐ പൊതുജനത്തെ കൊള്ളയടിക്കുകയാണ് എന്ന ആക്ഷേപം ഉയരുന്നുണ്ട് . ഇന്നുമുതൽ അക്കൌണ്ടിൽ മിനിമം ബാലൻസ് ഇല്ലെങ്കിൽ 20 രൂപ മുതൽ 100 രൂപ വരെ എസ്ബിഐ പിഴയീടാക്കും . Read Also : മനോരമയുടെ മീഡിയാ സാഡിസം . . ! ! ആഷിഖ് അബുവിന്റെ പോസ്റ്റിന് താഴെ പത്രമുത്തശ്ശിക്ക് പൊങ്കാല . . ! ! മെട്രോ നഗരങ്ങളിൽ 5000വും നഗരങ്ങളിൽ 3,000വും ഗ്രാമങ്ങളിൽ 1000വുമാണ് പരിധി . എസ്ബിഐ ബാങ്കുകളിൽ പണം നിക്ഷേപിക്കുന്നതിനും പിൻവലിക്കുന്നതിനും എടിഎം സേവനങ്ങൾക്കും ഉള്ള സർവ്വീസ് ചാർജ് കുത്തനെ ഉയർത്തിയിരിക്കുകയാണ് . എല്ലാ ചാർജുകൾക്ക്ും പിഴകൾക്കും പുറമേ 14.5 ശതമാനം സേവന നികുതിയും അടയ്ക്കേണ്ടതായി വരും . പുതിയ നിരക്കുകൾ പ്രാബല്യത്തിൽ വന്നു കഴിഞ്ഞു . Read Also : അശ്ലീല സംഭാഷണത്തിലെ ആദ്യഭാഗം തന്റേത് തന്നെ . . ! ! എകെ ശശീന്ദ്രന്റെ ഞെട്ടിക്കുന്ന വെളിപ്പെടുത്തൽ . . ! ! ഇനിമുതൽ എല്ലാ അഞ്ച് ഇടപാടുകൾക്ക് ശേഷമുള്ള ഓരോ എടിഎം ഇടപാടിനും പ്രത്യേക തുക നൽകണം . ഇതിനായി പത്ത് രൂപയാണ് ബാങ്ക് ഈടാക്കുക . ഡെബിറ്റ് കാർഡ് ഉപയോഗിക്കുന്നവരാണ് എങ്കിൽ നിശ്ചിത പരിതി അവസാനിച്ചാൽ അൻപത് രൂപയും നൽകണം . ഇടപാടുകാരിൽ നിന്ന് പ്രത്യേക നികുതിയും എസ്ബിഐ ഈടാക്കും . Read Also : യുപിയിൽ അടുത്ത വെടിപൊട്ടിച്ച് യോഗി ആദിത്യനാഥ് . . . ! ! ഇനി സമരത്തിനും നിരോധനം . . ! ! മാസത്തിൽ മൂന്ന് സൌജന്യ പണമിടപാടാണ് ബാങ്കിന്റെ ബ്രാഞ്ച് ഇടപാടുകാർക്ക് നൽകുക . മൂന്നിന് മുകളിലുള്ള ഓരോ ഇടപാടിനും 50 രൂപ നികുതിയും പിഴയും ചുമത്തും . ചെക്ക് ബുക്ക് , ചെക്ക് കലക്ഷൻ , ബിൽ കലക്ഷൻ , സ്റ്റോപ് പെയ്മെന്റ്സ് , സർട്ടിഫിക്കറ്റ് നൽകൽ എന്നിവയ്ക്കും ഇനി പണം നൽകണം . എസ്ബിഐയുടെ ഈ പുതിയ നീക്കത്തിനെതിരെ വൻ പ്രതിഷേധം ഉയർന്നുകഴിഞ്ഞു .


ഏറെ അനിശ്ചിതത്വങ്ങൾക്കൊടുവിൽ ദിലീപ് ചിത്രം രാമലീല ഇന്ന് തിയേറ്ററുകളിലെത്തുകയാണ് . ബഹിഷ്കരണ ആഹ്വാനങ്ങൾക്കും പിന്തുണാ ഹാഷ്ടാഗുകൾക്കുമൊക്കെ ഇടയിലൂടെയാണ് ചിത്രം പുറത്തിറങ്ങുന്നതെന്നതാണ് ഏറെ പ്രത്യേകത . ദിലീപിന്റെ കരിയറിലെ ബിഗ് റിലീസ് സിനിമയാണെന്നു പറയപ്പെടുന്ന ചിത്രത്തിന് ഇനിയും നിരവധി പ്രത്യേകതകളുണ്ട് . ഇതുവരെ ഒരു ദിലീപ് ചിത്രത്തിനും ലഭിച്ചിട്ടില്ലാത്ത പ്രചരണമാണ് രാമലീലക്ക് ഇതുവരെ ലഭിച്ചത് . അതും വലിയ മുതൽമുടക്കൊന്നുമില്ലാതെ . നവാഗതനായ അരുൺ ഗോപി സംവിധാനം ചെയ്യുന്ന ചിത്രത്തിൽ പ്രയാഗ മാർട്ടിനാണ് നായിക . പുലിമുരുകൻ എന്ന മെഗാഹിറ്റിനു ശേഷം ടോമിച്ചൻ മുളകുപാടം നിർമ്മിക്കുന്ന ചിത്രത്തിൽ നായകൻ പ്രതിനായകനായപ്പോൾ റിലീസ് പല തവണ നീണ്ടു . ജൂലായ് 21നാണ് ചിത്രത്തിൻറെ റിലീസ് ആദ്യം നിശ്ചയിച്ചിരുന്നത് . എന്നാൽ നടിയെ ആക്രമിച്ച കേസിൽ ദിലീപ് ജൂലായ് 10ന് അറസ്റ്റിലായി . ഇതോടെ ചിത്രത്തിൻറെ കാര്യം അനിശ്ചിതത്വത്തിലുമായി . ഓണത്തിനു മുമ്പ് ദിലീപിന് ജാമ്യം കിട്ടുമെന്ന പ്രതീക്ഷയിൽ ചിത്രത്തിൻറെ റിലീസിനൊപ്പം വലിയ ആഘോഷപരിപാടികളാണ് ഫാൻസ് അസോസിയേഷനുകൾ ആലോചിച്ചിരുന്നത് . ജാമ്യം കിട്ടിയാൽ രാമലീലയിലൂടെ ഒരു റീ എൻട്രിയായിരുന്നു ദിലീപും പ്രതീക്ഷിച്ചിരുന്നത് . ഓണച്ചിത്രങ്ങളുടെ തിരക്ക് കഴിഞ്ഞാലുടൻ ചിത്രം പുറത്തിറക്കാനായിരുന്നു നീക്കം . താൻ ഗൂഡാലോചനയുടെ ഇരയെന്ന് സിനിമയിലൂടെ ബോധ്യപ്പെടുത്താനും ആലോചിച്ചിരുന്നു . ജാമ്യം കിട്ടിയശേഷം റിലീസ് മതിയെന്നായിരുന്നു ദിലീപും നിർമാതാക്കളെ അറിയിച്ചിരുന്നത് . എന്നാൽ തുടർച്ചായി കോടതി ജാമ്യം നിഷേധിച്ചതോടെ ഈ നീക്കങ്ങളെല്ലാം പാളി . ഇതിനിടെ സിനിമക്കെതിരെ ബഹിഷ്കരണാഹ്വാനങ്ങൾ മുഴങ്ങി . സിനിമ റിലീസ് ചെയ്യുന്ന തിയേറ്ററുകൾ കത്തിക്കണമെന്ന് വരെ ചിലർ പറഞ്ഞു . തിയേറ്ററുകൾ തകർക്കണമെന്ന ചലച്ചിത്ര അക്കാദമി എക്സിക്യൂട്ടീവ് അംഗം ജി . പി രാമചന്ദ്രൻറെ പ്രസ്താവന വിവാദമായി . എന്നാൽ ദിലീപിനെയും ചിത്രത്തെയും പിന്തുണച്ചും നിരവധി പേർ രംഗത്തെത്തി . അതിൽ ദിലീപിൻറെ മുൻഭാര്യയും നടിയുമായ മഞ്ജു വാര്യരും സംവിധായകൻ ലാൽ ജോസുമൊക്കെ ഉൾപ്പെടും . വ്യക്തിപരമായ വിയോജിപ്പുകളും എതിർപ്പുകളും കാണിക്കേണ്ടത് സിനിമയോടല്ല , ഒരു സിനിമയും ഒരാളുടേത് മാത്രമല്ല , ഒരുപാടുപേരുടേതാണ് എന്നിങ്ങനെയായിരുന്നു മഞ്ജുവിൻറെ നിലപാടുകൾ . സിനിമയോടൊപ്പം , അവനോടൊപ്പം എന്ന ഹാഷ്ടാഗോടെയാണ് ലാൽ ജോസ് സിനിമയുടെ പോസ്റ്റർ ഷെയർ ചെയ്ത് . ആഷിഖ് അബു , ജോയ് മാത്യൂ , വിനീത് ശ്രീനിവാസൻ തുടങ്ങിയവരും സിനിമയെ പിന്തുണച്ച് രംഗത്തെത്തി . അതിനിടെ ചിത്രത്തിൻറെ റിലീസുമായി ബന്ധപ്പെട്ട് തിയേറ്ററുകൾക്ക് പൊലീസ് സംരക്ഷണം നൽകണമെന്ന് ആവശ്യപ്പെട്ടുള്ള ടോമിച്ചൻ മുളകുപാടത്തിന്റെ ഹർജി ഹൈക്കോടതി തള്ളുകയും ചെയ്തു . എന്തായാലും ദിലീപിൻറെ ജീവിതത്തിലെ സമീപകാല സംഭവങ്ങളെ അനുസ്മരിപ്പിക്കും വിധമുള്ള ട്രെയിലറും പോസ്റ്ററും പാട്ടുമെല്ലാം റിലീസിന് മുമ്പേ പ്രേക്ഷകശ്രദ്ധ നേടി . ചിത്രത്തിൽ ദിലീപിന്റെ കഥാപാത്രമായ രാമനുണ്ണി എംഎൽഎ ആണ് . പാർട്ടിയിൽ നിന്നും പുറത്താക്കപ്പെട്ട രാമനുണ്ണി മറ്റൊരു മുന്നണിയിൽ ചേർന്ന് മത്സരിക്കുകയും അതിന് ശേഷമുണ്ടാവുന്ന രാഷ്ട്രീയ പകപോക്കലുകളുമാണ് സിനിമയുടെ ഇതിവൃത്തം . രാമനുണ്ണി ജയിലിലാണെന്നതും മറ്റൊരു പ്രത്യേകത . എന്നാൽ സിനിമയ്ക്കു ദിലീപിന്റെ ജീവിതവുമായി പൂർണമായും സാമ്യമില്ലെന്നും അങ്ങനെയുള്ള പ്രചരണങ്ങൾ തെറ്റാണെന്നുമാണ് സിനിമയുടെ തിരക്കഥാകൃത്ത് സച്ചി പറയുന്നത് . സിനിമയുടെ കഥ 10 മാസം മുമ്പ് തയ്യാറാക്കിയതാണെന്നും മനസിൽ കഥ ആദ്യം രൂപപ്പെടുമ്പോൾ ദിലീപ് ആയിരുന്നില്ലെന്നും മറ്റൊരു പശ്ചാത്തലത്തിലുള്ള ചിത്രത്തിലേക്ക് പൃഥ്വിരാജിനെയാണ് പരിഗണിച്ചതെന്നും സച്ചി പറയുന്നു . അതേസമയം നടിയെ ആക്രമിച്ച കേസിൽ ദിലീപിന്റെ റിമാൻഡ് കാലാവധി അവസാനിക്കുന്ന ദിവസമാണ് ചിത്രം തിയേറ്ററുകളിലെത്തുന്നത് . ദിലീപിൻറെ അഞ്ചാമത്തെ ജാമ്യാപേക്ഷ വിധി പറയാൻ കോടതി മാറ്റിവച്ചിരിക്കുകയാണ് . നടിയെ ആക്രമിക്കാൻ ദിലീപ് പൾസർ സുനിക്ക് നൽകിയത് ഒന്നര കോടിയുടെ ക്വട്ടേഷനെന്നാണ് പ്രോസിക്യൂഷൻ ഹൈക്കോടതിയിൽ വാദിച്ചത് . പൊലീസ് പിടിച്ചാൽ മൂന്നുകോടി നൽകാമെന്നും ദിലീപ് പൾസർ സുനിയോട് പറഞ്ഞിരുന്നുവെന്നും പ്രോസിക്യൂഷൻ കഴിഞ്ഞ ദിവസം കോടതിയെ അറിയിച്ചിരുന്നു . രാമലീല തിയേറ്ററിൽ ഓടുമ്പോൾ വീഡിയോ കോൺഫറൻസിംഗ് വഴി നായകൻറെ റിമാൻഡ് പുതുക്കുന്ന നടപടികളാവും കോടതിയിൽ നടക്കുക . രാവിലെ 11ന് അങ്കമാലി കോടതിയിലാകും നടപടികൾ .


വിപണിയിലെത്തി ആദ്യമാസം തന്നെ ടിയാഗോയുടെ 3,022 യൂണിറ്റുകൾ വിറ്റഴിച്ചു . തുടർന്ന് ഓരോ മാസവും വില്പനയിൽ വൻ കുതിച്ചുകയറ്റമാണ് ടിയാഗോ കാഴ്ചവെച്ചത് . കഴിഞ്ഞമാസത്തെ കണക്ക് പ്രകാരം 4,557 യൂണിറ്റുകൾ വിറ്റഴിച്ചു . ഇപ്പോൾ ബുക്കിംഗ് അമ്പതനായിരം പിന്നിട്ടതോടെ ടിയാഗോയ്ക്കുള്ള കാത്തിരിപ്പു സമയവും വർധിച്ചിരിക്കുന്നു . ഉത്സവക്കാലത്തോടനുബന്ധിച്ച് വില്പനയിൽ ഇനിയും വർധനവ് ഉണ്ടായേക്കാമെന്നാണ് കമ്പനിയുടെ പ്രതീക്ഷ . ഡീസൽ , പെട്രോൾ വേരിയന്റുകളിൽ ലഭ്യമാക്കിയിട്ടുള്ള ടിയാഗോയുടെ പെട്രോൾ വേരിയന്റിനാണ് ആവശ്യക്കാർ ഏറെയും . 6000 ആർപിഎമ്മിൽ 83 ബിഎച്ച്പി കരുത്തും 3500 ആർപിഎമ്മിൽ 114 എൻഎം ടോർക്കുമുള്ളതാണ് ടിയാഗോയുടെ 1.2 ലിറ്റർ റിവോട്രേൺ പെട്രോൾ എൻജിൻ . 4000 ആർപിഎമ്മിൽ 67 ബിഎച്ച്പി കരുത്തും 1800 - 3000 ആർപിഎമ്മിൽ 140 എൻഎം ടോർക്കുമാണ് 1.5 ലിറ്റർ റിവോടോർക്ക് ഡീസൽ എൻജിൻ നൽകുന്നത് . രണ്ട് എൻജിനുകളിലും 5 സ്പീഡ് മാനുവൽ ഗീയർബോക്സാണ് ഉൾപ്പെടുത്തിയിരിക്കുന്നത് . എഎംടി ഉൾപ്പെടുത്തിയ ടിയാഗോ സ്പോർട് എന്ന പേരിൽ കൂടുതൽ കരുത്തുറ്റ മറ്റൊരു പതിപ്പിനെക്കൂടി പുറത്തിറക്കാനുള്ള നീക്കങ്ങൾ നടക്കുന്നതായും റിപ്പോർട്ടുകളുണ്ട് . പെട്രോൾ - ഡീസൽ പതിപ്പുകളിൽ അഞ്ച് വേരന്റുകളാണ് ടിയാഗോയ്ക്കുള്ളത് . അതിൽ പെട്രോൾ പതിപ്പിന് 3.20 - 4.81 ലക്ഷവും ഡീസലിന് 3.94 - 5.60ലക്ഷവുമാണ് ദില്ലി എക്സ്ഷോറൂം വില .


വിജയ് നായകനാവുന്ന എ ആർ മുരുഗദോസ് ചിത്രം സർക്കാരിൻറെ ടീസറിന് വൻ വരവേൽപ്പാണ് ഇൻറർനെറ്റിൽ ലഭിച്ചത് . തുപ്പാക്കിക്കും കത്തിക്കും ശേഷം മുരുഗദോസ് - വിജയ് കൂട്ടുകെട്ട് ഒന്നിക്കുന്ന ചിത്രത്തിൻറെ ടീസർ സാക്ഷാൽ ' അവഞ്ചേഴ്സ് ഇൻഫിനിറ്റി വാറി ' ൻറെ ടീസറിനെ മറികടന്നു . ഏറ്റവും വേഗത്തിൽ പത്ത് ലക്ഷം ലൈക്ക് നേടുന്ന ടീസറാണ് ഇപ്പോൾ വിജയ് ചിത്രത്തിൻറേത് . എന്നാൽ പൊളിറ്റിക്കൽ ആക്ഷൻ വിഭാഗത്തിൽ എന്ന് കരുതപ്പെടുന്ന ചിത്രത്തിലെ വിജയ് കഥാപാത്രം ആരാണ് , എന്താണ് ? വിജയ് അവതരിപ്പിക്കുന്ന നായകൻറെ പേര് സുന്ദർ എന്നാണെന്ന് പറയുന്നു സംവിധായകൻ മുരുഗദോസ് . മറ്റൊരു കൌതുകകരമായ വർത്തമാനം കൂടി പങ്കുവച്ചു പ്രമുഖ തമിഴ് മാസിക വികടന് നൽകിയ അഭിമുഖത്തിൽ അദ്ദേഹം . സുന്ദർ പിച്ചൈ എന്ന സാക്ഷാൽ ഗൂഗിൾ സിഇഒയിൽ നിന്ന് പ്രചോദനം ഉൾക്കൊണ്ടാണ് വിജയ്യുടെ കഥാപാത്രത്തെ രൂപപ്പെടുത്തിയതെന്ന് . ക്ലൈമാക്സിൽ ഒരു രണ്ടര മിനിറ്റ് സിംഗിൾ ഷോട്ടിൽ വിജയ് അസാധ്യമായി പെർഫോം ചെയ്തിരുന്നെന്നും പറയുന്നു മുരുഗദോസ് . " എന്നാൽ നിർഭാഗ്യവശാൽ അത് സിനിമയിൽ ഉപയോഗിച്ചിട്ടില്ലെന്നും . ആ രംഗം മൂന്ന് റേഞ്ചുകളിൽ വരുത്താൻ വേണ്ടി ആ സിംഗിൾ ഷോട്ട് ഒഴിവാക്കേണ്ടിവന്നു " , മുരുഗദോസ് അവസാനിപ്പിക്കുന്നു . സൺ പിക്ചേഴ്സിൻറെ ബാനറിൽ കലാനിധി മാരനാണ് നിർമ്മാണം . എ ആർ റഹ്മാൻ സംഗീതവും ശ്രീകർ പ്രസാദ് എഡിറ്റിംഗും നിർവ്വഹിക്കും . മലയാളി ഛായാഗ്രാഹകൻ ഗിരീഷ് ഗംഗാധരനാണ് സിനിമാറ്റോഗ്രഫി . കീർത്തി സുരേഷ് , വരലക്ഷ്മി ശരത്കുമാർ , രാധാരവി , യോഗി ബാബു , ലിവിങ്സ്റ്റൺ എന്നിവർ കഥാപാത്രങ്ങളായെത്തുന്നു . ഐഫാർ ഇൻറർനാഷമലിനാണ് ചിത്രത്തിൻറെ കേരളത്തിലെ വിതരണാവകാശം . നവംബർ ആറിന് ( ദീപാവലി ) തീയേറ്ററുകളിലെത്തും .


സംസ്ഥാനത്തെ എല്ലാ താലൂക്കാശുപത്രികളിലും ഹൃദ്രോഗ ചികിത്സാ വിഭാഗം സ്ഥാപിക്കും . എല്ലാ മെഡിക്കൽ കോളേജുകളിലും ഓങ്കോളജി ഡിപ്പാർട്ട്മെന്റ് സ്ഥാപിക്കും . മലബാർ ക്യാൻസർ സെന്ററിനെ ആർസിസി നിലവാരത്തിലേക്ക് ഉയർത്തും . കൊച്ചിയിൽ ഇതേ സൌകര്യത്തിൽ പുതിയ ആശുപത്രി സ്ഥാപിക്കും . സംസ്ഥാനത്തെ എൺപത് ശതമാനം ക്യാൻസർ രോഗികൾക്കും ചികിത്സ നൽകാനുള്ള ശേഷി സർക്കാർ ആശുപത്രികളിലുണ്ടാവും . 550 ഡോക്ടർമാരേയും 1750 നഴ്സുമാരേയും നിയമിക്കും . വ്യക്തിഗത സൂഷ്മ ആരോഗ്യ പദ്ധതി നടപ്പിലാക്കും . അപകടങ്ങളിൽപ്പെടുന്നവർക്ക് അടിയന്തര ചികിത്സ ഉറപ്പാക്കാൻ പ്രത്യേകസംവിധാനം . ഇവരുടെ ചികിത്സാ ചിലവിനായുള്ള പണം റോഡ് ഫണ്ടിൽ നിന്നും കണ്ടെത്തും . ഊബറുമായി ചേർന്ന് സംസ്ഥാനതലത്തിൽ ആംബുലൻസ് സർവ്വീസ് . ആശ വർക്കർമാർക്ക് 2000 രൂപ പ്രതിമാസ അലവൻസ്


ഹാവ്വേ ഹോണർ വീണ്ടുമൊരു പുതിയ സ്മാർട്ട് ഫോൺ ഇന്ത്യയിൽ എത്തിക്കാൻ ഒരുങ്ങുന്നു . ഹോണർ 7X എന്ന ഫോൺ ഔദ്യോഗികമായി ചൈനയിൽ പ്രഖ്യാപിച്ചിട്ടുണ്ട് . ഈ ഫോൺ മൂന്നു വേരിയന്റുകളിലാണ് എത്തിയത് . എല്ലാ വേരിയൻറുകൾക്ക് 4ജി റാം ആണ് നൽകിയിരിക്കുന്നത് . ഡ്യുവൽ ക്യാമറ സംവിധാനമുള്ള ഈ ഫോണിന് 16എംപി പ്രൈമറി ക്യാമറയും 2എംപി സെൽഫിയുമാണ് . കൂടാതെ 8എംപി സെൽഫി ക്യാമറയിൽ മികച്ച സെൽഫികളും വീഡിയോകളും എടുക്കാം . 3 , 340എംഎഎച്ച് ബാറ്ററിയാണ് ഫോണിനുള്ളത് . ഒക്ടാകോർ കിരിൻ പ്രോസസർ ഉളള ഈ ഫോണിന് ആൻഡ്രോയിഡ് 7.0 ന്യുഗട്ട് ഓപ്പറേറ്റിങ്ങ് സിസ്റ്റമാണ് നൽകിയിരിക്കുന്നത് . 5 . 93ഇഞ്ച് ഫുൾ എച്ച്ഡി 2.5ഡി കർവ്ഡ് ഗ്ലാസ് ഡിസ്പ്ലേയുളള ഈ ഫോണിന് 2160X1080 പിക്സൽ റസൊല്യൂഷൻ ആണ് . 256ജിബി വരെ മൈക്രോ എസ്ഡി കാർഡ് ഉപയോഗിച്ച് ഇന്റേർണൽ സ്റ്റോറേജ് വർദ്ധിപ്പിക്കാം . 4ജി വോൾട്ട് , വൈഫൈ , ബ്ലൂട്ടൂത്ത് , ജിപിഎസ് എന്നിവ ഹോണർ 7X ന്റെ മറ്റു സവിശേഷതകളാണ് . ഫോണിൻറെ 32 ജിബി പതിപ്പിന് ഇന്ത്യയിലെ വില 12,890 രൂപയ്ക്കായിരിക്കും ഇന്ത്യയിൽ ലഭിക്കുക . 64ജിബി പതിപ്പ് 16,850 രൂപയ്ക്കായിരിക്കും ലഭിക്കുക . അതേ സമയം 128 ജിബി പതിപ്പ് ലഭിക്കുക 19,850 രൂപയ്ക്കായിരിക്കും . ചൈനീസ് വില അടിസ്ഥാനപ്പെടുത്തി റിപ്പോർട്ടിൽ പറഞ്ഞ വിലയ്ക്ക് ഫോൺ പ്രഖ്യാപനത്തോടെ ചെറിയ മാറ്റങ്ങൾ ഉണ്ടാകാം .


വരുന്ന നാലു ദിവസങ്ങൾ ബാങ്ക് അവധിയായതിനാൽ എടിഎമ്മുകൾ നിറയ്ക്കാൻ നിർദ്ദേശം . മഹാനവമി , വിജയദശമി , ഞായർ , ഗാന്ധി ജയന്തി എന്നിവ അടുപ്പിച്ച് വരുന്നതിനാൽ തുടർച്ചയായി നാലു ദിവസങ്ങൾ ബാങ്ക് അവധിയാണ് . അതിനാൽ എടിഎമ്മുകളിൽ പണം നിറയ്ക്കാനാണ് നിർദ്ദേശം . എന്നാൽ അവധികൾക്ക് മുൻപേ നിറയ്ക്കുന്ന പണം തീർന്നാൽ പേടിക്കാനൊന്നുമില്ല . നാലു ദിവസം നീളുന്ന അവധിക്കിടെ ഒരു ദിവസം എടിഎമ്മുകളിൽ പണം നിറയ്ക്കും . ശാഖകൾക്കകത്തും അതിനോടു ചേർന്നുള്ള എടിഎമ്മുകളിലുമാണ് പണം നിറയ്ക്കുക . ഇതിനായി ബാങ്ക് ചെസ്റ്റുകളിൽ ഉദ്ദ്യോഗസ്ഥരെ ഏർപ്പെടുത്തിയിട്ടുണ്ട് . എസ്ബിഐക്ക് നിലവിൽ 3000 എടിഎമ്മുകളാണുള്ളത് . ഒരു എടിഎമ്മിൽ 40 ലക്ഷം രൂപയാണ് നിറയ്ക്കുക


അഡാറ് ലൌവിലെ നായിക പ്രിയാ വാര്യർ നായികയായ മഞ്ചിന്റെ പരസ്യം പിൻവലിച്ചു . താരത്തിൻറെ അഭിനയത്തിൽ നിർമാതാക്കൾ തൃപ്തരല്ലത്താതാണ് കാരണമെന്നാണ് പുറത്ത് വരുന്ന വിവരം . ‘ഒരു അഡാറ് ലൌ’ എന്ന പുറത്തിറങ്ങാനിരിക്കുന്ന ചിത്രത്തിലെ ‘മാണിക്യമലരായ പൂവി’ എന്ന ഗാന രംഗത്തിലെ ഒരു കണ്ണിറുക്കലിലൂടെയാണ് പ്രിയ പ്രശസ്തയാകുന്നത് . സാമൂഹ്യമാധ്യമങ്ങളിലും ഇൻസ്റ്റാഗ്രാമിലുമെല്ലാം ലക്ഷണക്കണക്കിന് ഫോളോവർമാരുള്ല താരമായി വളരെ വേഗത്തിൽ പ്രിയ മാറി . ഇതോടെ ഇൻഫ്ളുവൻസർ മാർക്കറ്റിംഗിലേക്കും പ്രിയ ചുവടുവച്ചിരുന്നു . ഇതേത്തുടർന്നാണ് മഞ്ചിന്റെ പരസ്യത്തിലും അവർ പ്രത്യക്ഷപ്പെട്ടത് . വിവിധ ഭാഷകളിലായി പുറത്തുവന്ന ചിത്രത്തിന് 20 ലക്ഷം രൂപയാണ് ഇവർ പ്രതിഫലമായി ഈടാക്കിയതെന്നാണ് റിപ്പോർട്ട് . ‘ഒരു അഡാറ് ലൌ’ എന്ന പുറത്തിറങ്ങാനിരിക്കുന്ന ചിത്രത്തിലെ ‘മാണിക്യമലരായ പൂവി’ എന്ന ഗാന രംഗത്തിലെ ഒരു കണ്ണിറുക്കലിലൂടെയാണ് പ്രിയ പ്രശസ്തയാകുന്നത് .


ഇംഗ്ലണ്ടിന്റെ ജേസൺ റോയ് ആണ് റാങ്കിംഗിൽ മുന്നേറ്റമുണ്ടായ മറ്റൊരു താരം . ശ്രീലങ്കക്കെതിരായ ഏക ട്വന്റി - 20യിലെ മികച്ച പ്രകടനത്തോടെ ജേസൺ റോയ് അഞ്ച് സ്ഥാനങ്ങൾ മെച്ചപ്പെടുത്തി ഒമ്പതാം സ്ഥാനത്തെത്തി . ബൌളർമാരിൽ ആദ്യ നാലു റാങ്കുകളിൽ മാറ്റമില്ല . അഫ്ഗാന്റെ റാഷിദ് ഖാൻ ഒന്നാം സ്ഥാനത്തും പാക്കിസ്ഥാന്റെ ഷദാബ് ഖാൻ രണ്ടാമതും ന്യൂസിലൻഡിന്റെ ഇഷ് സോധി മൂന്നാമതും ഇന്ത്യയുടെ യുസ്വേന്ദ്ര ചാഹൽ നാലാമതും തുടരുന്നു . ഇംഗ്ലണ്ടിന്റെ ആദിൽ റഷീദ് അഞ്ചാം സ്ഥാനത്തെത്തിയതാണ് ബൌളർമാരിലെ പ്രധാന മാറ്റം . ടീം റാങ്കിംഗിൽ 136 റേറ്റിംഗ് പോയന്റുള്ള പാക്കിസ്ഥാൻ ഒന്നാം സ്ഥാനത്ത് തുടരുമ്പോൾ 124 പോയന്റുമായി ഇന്ത്യ രണ്ടാം സ്ഥാനത്താണ് . 118 പോയന്റുമായി ഓസ്ട്രേലിയ ആണ് മൂന്നാമത് . 118 പോയന്റുള്ള ഇംഗ്ലണ്ട് ദശാംശക്കണക്കിൽ നാലാം സ്ഥാനത്താണ് .


കേരളത്തിൽ സ്വർണവില പവന് 80 രൂപ കൂടി 22,680 രൂപ എന്ന നിരക്കിലാണ് വ്യാപാരം നടക്കുന്നത് . ഗ്രാമിന് 2,835 രൂപയാണ് ഇന്നത്തെ വില . ദീപാവലി അടുത്തതും ഇന്ത്യയിൽ വിവാഹങ്ങളുടെ സീസൺ ആയതും ഇനിയും സ്വർണവില കൂട്ടുമെന്ന് പ്രതീക്ഷയിലാണ് വ്യാപാരികൾ . രാജ്യത്തേക്കുള്ള സ്വർണ ഇറക്കുമതി ഒമ്പതു മാസത്തിനിടയിലെ മികച്ച നിലയിലെത്തുമെന്നാണ് സൂചന . ഉത്സവസീസൺ മുൻനിർത്തി ബാങ്കുകളും ആഭരണ നിർമാതാക്കളും ഇറക്കുമതി വർധിപ്പിച്ചതാണ് ഇതിന് കാരണം . ഒക്ടോബറിലെ സ്വർണ ഇറക്കുമതി 6070 ടൺ ആയിരിക്കുമെന്നാണ് വിലയിരുത്തൽ . സെപ്റ്റംബറിൽ 30 ടൺ സ്വർണമായിരുന്നു ഇറക്കുമതി ചെയ്തത് . ചൊവ്വാഴ്ച പവന് 22,480 രൂപയായിരുന്നു വില . ഒരു മാസത്തെ ഏറ്റവും താഴ്ന്ന വിലയിലായിരുന്നു ഇത് . പിന്നീട് 120 രൂപ വർധിച്ച് ബുധനാഴ്ച പവന് 22,680 രൂപയിലെത്തി . ഒക്ടോബർ ആരംഭിച്ചതോടെ സ്വർണവിലയിൽ നേരിയ കുറവ് രേഖപ്പെടുത്തിയിരുന്നു .


ഓണർ വ്യൂ 10 ജനുവരി എട്ടിന് ഇന്ത്യയിൽ എത്തും . ഈ വർഷം ഇറങ്ങിയ മുൻനിര സ്മാർട്ട്ഫോണുകളിലെ മിക്ക ഫീച്ചറുകളുമുള്ള ഈ മോഡലിന് സ്റ്റോറേജ് ശേഷിയുടെ അടിസ്ഥാനത്തിൽ മൂന്ന് പതിപ്പുകളാണ് ഉള്ളത് . 64ജിബി / 4ജിബി പതിപ്പിന് 26,400 രൂപയായിരിക്കും വില . 6GB റാം / 64ജിബി വേർഷന് 29,300 രൂപയും 6ജിബി / 128ജിബി വേർഷന് 34,200 രൂപയും വില വരും . ഈ സ്മാർട്ട്ഫോൺ ആദ്യം ചൈനയിൽ മാത്രമാണ് ഇറങ്ങിയത് . പിന്നീട് അന്താരാഷ്ട്ര പുറത്തിറക്കൽ ലണ്ടനിൽ നടത്തി . ഇന്ത്യയിൽ വൻ മുന്നേറ്റം നടത്താൻ സാധ്യതയുള്ള ഹാൻഡ്സെറ്റാണ് ഓണർ വ്യൂ10 എന്നാണ് വിപണി വൃത്തങ്ങൾ പറയുന്നത് . ഹോണർ നിർമ്മാതാക്കൾ വാവെയ് സ്വയം നിർമ്മിച്ച എച്ച്ഐ സിലിക്കോൺ 970 എസ്ഒസി പ്രൊസസറാണ് ഫോണിനു ശക്തി പകരുന്നത് . കൂടാതെ ആർട്ടിഫിഷ്യൽ ഇന്റലിജൻസ് , അല്ലെങ്കിൽ മെഷീൻ ലേണിങ് സാധ്യമാക്കുന്ന ന്യൂറൽ പ്രൊസസിങ് യൂണിറ്റും ഉൾക്കൊള്ളിച്ചിരിക്കുന്നു . സ്മാർട്ട്ഫോൺ പ്രേമികളുടെ ഈ വർഷത്തെ ഭ്രമങ്ങളിലൊന്നായ അരികു പറ്റിയുള്ള 5.99 ഇഞ്ച് ഡിസ്പ്ലെയുമുണ്ട് . വാവെയ് ഈ ഡിസ്പ്ലെയെ ഫുൾവ്യൂ എന്നു വിളിക്കുന്നു . ഫുൾവ്യൂ ക്യൂ എച്ച്ഡി + ഐപിഎസ് എൽസിഡി , 1,080 x 2,160പിക്സൽ റെസലൂഷൻ സ്ക്രീനാണ് ഫോണിനുള്ളത് . വാവെയ് മെയ്റ്റ് 10 , മെയ്റ്റ് 10 പ്രോ ഈ മോഡലുകളിൽ കണ്ട മികച്ച ഫീച്ചറുകളെല്ലാം ഉൾക്കൊള്ളിച്ചാണ് ഫോൺ എത്തുന്നത് . എന്നാൽ ഈ മുൻ നിര മോഡലുകളെക്കാൾ വില കുറവായിരിക്കും എന്നതാണ് ഈ മോഡലിനെ ആകർഷകമാക്കുന്നത് .


അതുല്യമായ ലക്ഷുറിയും നഗരത്തിന്റെ സങ്കീർണതകളും ഒന്നിച്ചുചേർത്തു മുന്നിലെത്തിയ ലക്സസ് എൽഎക്സ് 570 , ഇനി യാത്ര എവിടേക്കും എന്ന ചിന്ത മനസിൽ ഉറപ്പിക്കാൻ അവതരിക്കുകയാണ് . 5 . 7 ലിറ്റർ വി8 എൻജിനാണ് എൽഎക്സ് 570യുടെ പ്രത്യേകത . എസ്യുവി രംഗത്ത് മുൻനിരയിൽ എത്താൻ നിരവധി സവിശേഷതകൾ എൽഎക്സ് 570ൽ ഒരുക്കിയിട്ടുണ്ട് . ആഡംബരത്തിന്റെ ഭാഷ അതേപടി പകർത്തിയിരിക്കുന്ന എൽഎക്സ് 570 ആദ്യകാഴ്ചയിൽത്തന്നെ ആരുടേയും മനംകവരുടെ ശക്തമായ ഡിസൈൻ കൺസപ്റ്റിലാണ് എത്തുന്നത് . ഓഫ്റോഡ് യാത്രികരെ മനസിൽ കണ്ടുകൊണ്ട് പെർഫോമൻസിന്റെ കാര്യത്തിൽ കോട്ടം തട്ടാതിരിക്കാൻ ശക്തമായ ഫ്രെയിം മുതൽ മൾട്ടി ടെറെയ്ൻ അഡ്ജസ്റ്റ്മെന്റ് സിസ്റ്റത്തിൽ വരെ പുത്തൻ സാങ്കേതികവിദ്യയാണ് ഉപയോഗിച്ചിരിക്കുന്നത് . ക്ലൈമറ്റ് കൺട്രോൾ , സൂപ്പീരിയർ എന്റർറ്റെയ്ൻമെന്റ് സിസ്റ്റം എന്നിങ്ങനെ ഡ്രൈവിങ് ഒരു അനുഭവമാക്കിത്തീർക്കാൻ വേണ്ടതെല്ലാം എൽഎക്സ് 570 നൽകും . മൂന്നാം നിരയിലെ സീറ്റിങ് , അഡീഷണൽ കാർഗോ സ്പെയ്സായും ഉപയോഗിക്കാവുന്നതാണ് . ലെക്സസ് മാസ്റ്റർ ക്രാഫ്റ്റ്മാൻഷിപ്പിന്റെ ഉദാഹരണമാണ് യാത്രികർക്ക് സുഖമായ ഇരിപ്പിനും സൌകര്യത്തിനുമിണങ്ങുന്ന തരത്തിലെ സീറ്റിങ് . ഇന്ത്യൻ റോഡുകൾ ഇതിനു മുൻപ് കണ്ടിട്ടില്ലാത്ത തരത്തിലെ ഡിസൈനും ലെക്സസ് എൻജിനിയറിങ്ങും ചേരുന്ന പെർഫോമൻസും പെർഫെക്ഷനുമാണ് 2018 എൽഎക്സ് നൽകുന്നത് . ലക്സസ് ഇന്ത്യയുടെ ലിസ്റ്റിൽ എൽഎക്സ് കൂടിവരുന്നതോടെ റോഡിൽ ആരെയും കൊതിപ്പിക്കുകയും നായകനിരയിലേക്കെത്തുകയും ചെയ്യുന്ന അനുഭവമാണ് അതിഥികൾക്കു നൽകുന്നത് . ജീവിതത്തിന്റെ കയറ്റിറക്കങ്ങൾ ലാഘവത്തോടെയും ആധികാരികതയോടെയും കൈകാര്യം ചെയ്യുന്നവർക്കു വേണ്ടി നിർമിച്ച വാഹനമാണിതെന്ന് ലക്സസ് ഇന്ത്യ ചെയർമാൻ എൻ . രാജ പറയുന്നു . ലക്സസിന്റെ എൽ ഷെയ്പ്പിലെ ട്രിപ്പിൾ എൽഇഡി ഹെഡ്ലൈറ്റിന്റെ കണ്ണഞ്ചിക്കുന്ന തിളക്കം , സ്പിൻഡിൽ ഗ്രിൽ എന്നിവ ആദ്യകാഴ്ചയിൽ കൊതിപ്പിക്കാൻ എൽഎക്സ് 570യിലുണ്ട് . സെമി അനിലിൻ ലെതർ ഇന്റീരിയറിൽ തെളിഞ്ഞുകാണാവുന്ന ടകുമി മാർക്ക് , സ്റ്റിയറിങ് വീലിലെ ഷിമമോകു ട്രിം . ലെക്സസിന്റെ ആതിഥേയത്വം വിളിച്ചോതുന്ന ഇന്റീരിയറിൽ വിശാലമായ കാബിൻ , സിൽക്കി വൈറ്റ് എൽഇഡി ലൈറ്റിങ് , ഡോറുകളിൽ ഇന്റഗ്രേറ്റ് ചെയ്തിരിക്കുന്ന ഇല്യുമിനേഷൻ . ലെക്സസിന്റെ ക്ലൈമറ്റ് കോൺസിയർഷ് ഓരോരുത്തരുടേയും ആവശ്യാനുനസരണം ടെംപറേച്ചറും കംഫർട്ടും ഒരുക്കുന്നു . പ്രീമിയം 19 സ്പീക്കർ മാർക്ക് ലെവിൻസൺ റെഫറൻസ് സറൌണ്ട് സൌൺ് സിസ്റ്റം നൽകുന്നത് ഹൈ ഡെഷനിഷൻ ഹോം തിയെറ്റർ ക്വാളിറ്റി കാർ എന്റർറ്റെയ്ൻമെന്റ് . റിയർ സീറ്റിനായി 11.6 ഇഞ്ച് ലിക്വിഡ് ക്രിസ്റ്റൽ എഐ ( ആർട്ടിഫിഷ്യൽ ഇന്റലിജൻസ് ) ഡിസ്പ്ലെ . നിരവധി പ്രത്യേകതകളാൽ ഡ്രൈവിങ് അനുഭവം ഉയർത്തുകയാണ് 2018 എൽഎക്സ് 570 . പകരംവയ്ക്കാനാവാത്ത ഷാസിയുടെ കരുത്തിലാണ് ഉയർന്ന നിലവാരത്തിലും വിശ്വാസ്യതയിലുമുള്ള ഓഫ്റോഡ് സാധ്യമാകുന്നത് . കംഫർട്ടിനും ഉൽകൃഷ്ടമായ യാത്രയ്ക്കും യാതൊരു കോട്ടവും തട്ടാത്ത തരത്തിൽ ഏതൊരു പാതയേയും സുഖമായി കടന്നു പോകുന്നു എൽഎക്സ് 570 . ബോഡിഷെല്ലിൽ നിന്നു സസ്പെൻഷനെ വേർതിരിച്ചു ഫ്രെയിം ഡിസൈൻ , ഇതിനാൽ കാബിനിലേക്ക് പുറത്തെ ബഹളമോ വൈബ്രേഷനോ കടക്കുന്നില്ല . ഓരോ പാതയ്ക്കും അനുസരിച്ചു അഡ്ജസ്റ്റ് ചെയ്യാവുന്ന മൾട്ടി ടെറെയ്ൻ സെലക്റ്റ് അഡ്ജസ്റ്റ്മെന്റ്സ് , ഓഫ്റോഡിനെ നന്നായി മാനോജ് ചെയ്യാനായി 5 സ്പീഡ് ക്രോൾ കൺട്രോൾ - ഇത് ഓരോ വീലിന്റേയും ടോർക്കും ബ്രേക്കും സ്വയം അഡ്ജസ്റ്റ് ചെയ്യുന്നതിനാൽ ഡ്രൈവർക്ക് സ്റ്റിയറിങ്ങിൽ മാത്രം ശ്രദ്ധിച്ചാൽ മതിയാവും . പവർ , പെർഫോമൻസ് , പെർഫെക്ഷൻ എന്നിവയുടെ സങ്കലനമാണ് ഓരോ എൽഎക്സ് 570യും . ഇന്ത്യൻ റോഡുകളിൽ ആരുടേയും നോട്ടം എത്തിക്കുന്ന വാഹനം . ലക്സസിന്റെ ലക്ഷ്വറി നിലനിർത്തിക്കൊണ്ടു തന്നെ ഏതു ദുർഘടപാതയിലേയും അപ്രതീക്ഷിത പ്രശ്നങ്ങളെ മറികടക്കാൻ വേണ്ടതെല്ലാം എൽഎക്സിലുണെന്ന് ലെക്സസ് ഇന്ത്യ പ്രസിഡന്റ് പി . ബി . വേണുഗോപാൽ പറയുന്നു . അതിശയിപ്പിക്കുന്ന ഡ്രൈവിങ് പ്രദാനം ചെയ്യുന്ന 4ഡബ്ലിയുഡിയുടെ പുത്തൻ സാങ്കേതികവിദ്യ കരുത്തും ഡൈനാമിക് പ്രസൻസുമാണ് നൽകുന്നത് . കാറിന്റെ പെർഫോമൻസ് ഫീച്ചറുകൾ മെച്ചപ്പെടുത്താൻ ഇന്റീരിയർ കംഫർട്ട് മുതൽ ടെക്നോളജിക്കൽ പ്രത്യേകതകൾ വരെ ഓരോ ഘട്ടത്തിലും ഏറെ ശ്രദ്ധിച്ചാണ് എൽഎക്സ് 570 ഡിസൈൻ ചെയ്തിരിക്കുന്നത് . 2018 മെയ് 21 മുതൽ ലക്സസിന്റെ എൽഎക്സ് 570 ബുക്കിങ് ആരംഭിക്കുന്നു . 2 , 32 , 94 , 000 രൂപയാണ് വാഹനത്തിന്റെ എക്സ്ഷോറൂം വില . വാഹനത്തിന്റെ കൂടുതൽ പ്രത്യേകതകൾ അറിയാൻ സന്ദർശിക്കുക www . lexusindia . co . in


ഇന്ത്യൻ പ്രീമിയർ ലീഗിൽ മടങ്ങിവരവ് ആഘോഷമാക്കി എംഎസ് ധോണിയുടെ ചെന്നൈ സൂപ്പർ കിംഗ്സ് . പതിനൊന്നാം സീസണിലെ ആദ്യ മത്സരത്തിൽ മുംബൈ ഇന്ത്യൻസിനെ ചെന്നൈ സൂപ്പർ കിംഗ്സ് ഒരു പന്ത് ബാക്കിനിൽക്കേ ഒരു വിക്കറ്റിന് പരാജയപ്പെടുത്തി . മുംബൈ ഉയർത്തിയ 166 റൺസ് വിജയലക്ഷ്യം പിന്തുടർന്ന ധോണിപ്പട കൈവിട്ട വിജയം അവസ്മരണീയ തിരിച്ചുവരവിൽ എത്തിപ്പിടിക്കുകയായിരുന്നു . ടി20 ക്രിക്കറ്റിൻറെ വീറും ട്വിസ്റ്റുകളും നിറഞ്ഞ മത്സരമായിരുന്നു വാംഖഡേ സ്റ്റേഡിയത്തിൽ നടന്നത് . മറുപടി ബാറ്റിംഗിൽ ഭേദപ്പെട്ട തുടക്കം വാട്സണും റായിഡുവും ചേർന്ന് ചെന്നൈയ്ക്ക് നൽകി . എന്നാൽ വാട്സൺ , റായിഡു , റെയ്ന , ധോണി , ജഡേജ എന്നിവർ വേഗം മടങ്ങിയപ്പോൾ ചെന്നൈ അപകടം മണത്തു . എന്നാൽ തോറ്റു എന്ന് ഉറപ്പിച്ചിടത്ത് നിന്ന് വെസ്റ്റിൻഡീസ് ഓൾറൌണ്ടർ ബ്രാവോ വെടിക്കെട്ട് തുടങ്ങിയപ്പോൾ ജാദവ് മത്സരം പൂർത്തിയാക്കി . വിജയത്തിന് ചെന്നൈ സൂപ്പർ കിംഗ്സ് നന്ദി പറയേണ്ടത് ബ്രാവോയോടും കേദാർ ജാദവിനോടും . മക്ലനാഗൻ എറിഞ്ഞ 18 - ാം ഓവറിൽ ബ്രാവോ അടിച്ചുകൂട്ടിയത് 20 റൺസ് . 19 - ാം ഓവർ എറിയാനെത്തിയത് ഡെത്ത് ഓവർ സ്പെഷലിസ്റ്റായ ജസ്പ്രീത് ബുംറ . ആദ്യ രണ്ട് പന്തും അതിർത്തിക്ക് മുകളിലൂടെ പറത്തി ബ്രാവോ തലകുലുക്കി . നാലാം പന്ത് സ്റ്റംപിൽ തട്ടിയെങ്കിലും വെയ്ൽസ് വീണില്ല . അടുത്ത പന്ത് ഒരിക്കൽ കൂടി അതിർത്തിക്കപ്പുറത്തേക്ക് . അവസാന പന്തിൽ ബ്രാവോ പുറത്താകുമ്പോൾ ചെന്നൈയ്ക്ക് ഒരോവറിൽ വേണ്ടത് ഏഴ് റൺസ് . റിട്ടർഡ് ഹർട്ടായി നേരത്തെ മടങ്ങിയ കേദാർ ജാദവ് മടങ്ങിയെത്തി . കാലിന് പരിക്കേറ്റ ജാദവ് ആദ്യ മൂന്ന് പന്തിലും കൂറ്റനടിക്ക് ശ്രമിച്ചില്ല . എന്നാൽ നാലാം പന്ത് സ്കൂപ്പിലൂടെ അതിർത്തികടത്തി ജാദവ് സ്കോർ സമനിലയിലാക്കി . അഞ്ചാം പന്തിൽ വിജയറൺ കുറിച്ച് ചെന്നൈ ഐപിഎൽ മടങ്ങിവരവ് മനോഹരമാക്കി . ബ്രാവോ 30 പന്തിൽ 68 റൺസും ജാദവ് 22 പന്തിൽ 24 റൺസുമെടുത്തു . മൂന്ന് വിക്കറ്റ് വീതം നേടിയ ഹർദിക് പാണ്ഡ്യയുടെയും മർകാണ്ഡെയുടെ പ്രകടനം ബ്രാവോ വെടിക്കെട്ടിൽ അപ്രത്യക്ഷമായി . നേരത്തെ ടോസ് നഷ്ടപ്പെട്ട് ബാറ്റിംഗ് തുടങ്ങിയ മുംബൈ 20 ഓവറിൽ നാല് വിക്കറ്റ് നഷ്ടത്തിൽ 165 റൺസെടുത്തു . ഇഷാൻ കിഷൻ 29 പന്തിൽ 40റൺസും , സൂര്യകുമാർ യാദവ് 29 പന്തിൽ 43 റൺസെടുത്തും പുറത്തായി . അവസാന ഓവറുകളിൽ തകർത്തടിച്ച ക്രുണാൽ പാണ്ഡ്യ 22 പന്തിൽ 41 റൺസെടുത്തതാണ് മുംബൈയെ ഭേദപ്പെട്ട സ്കോറിലെത്തിച്ചത് . ചെന്നൈയ്ക്കായി വാട്സൺ രണ്ടും ചഹാറും താഹിറും ഓരോ വിക്കറ്റും വീഴ്ത്തി .


പ്രേമം ഫെയിം അനുപമ പരമേശ്വരൻ ദുൽഖറിന്റെ നായികയാകുന്നു . സത്യൻ അന്തിക്കാട് സംവിധാനം ചെയ്യുന്ന ചിത്രത്തിലാണ് അനുപമ പരമേശ്വരൻ ദുൽഖറിന്റെ നായികയായി അഭിനയിക്കുന്നത് . തൃശൂർ പ്രമേയമായ കഥയാണ് പുതിയ സിനിമയിൽ സത്യൻ അന്തിക്കാട് പറയുന്നത് . ദുബായിൽ വളർന്ന് കേരളത്തിൽ താമസമാക്കിയ കാതറീൻ എന്ന പെൺകുട്ടിയായാണ് അനുപമ പരമേശ്വരൻ സിനിമയിൽ അഭിനയിക്കുന്നത് . ദുൽഖർ പ്രണയിക്കുന്ന പെൺകുട്ടിയാണ് കാതറീൻ . മുകേഷിന്റെ മകനായാണ് ദുൽഖർ ചിത്രത്തിൽ അഭിനയിക്കുന്നത് . അനുപമ പരമേശ്വരനു പുറമേ ഒരു പുതുമുഖ നായിക കൂടി ചിത്രത്തിലുണ്ടാകും . ഇന്നസെന്റ് , മുത്തുമണി , വിനു മോഹൻ , ഇർഷാദ് , വിനയ് ഫോർട്ട് തുടങ്ങിയവരും ചിത്രത്തിലുണ്ട് . കോമഡി ട്രാക്കിൽ ഒരുക്കുന്ന ചിത്രത്തിന്റെ തിരക്കഥ ഒരുക്കുന്നത് ഇക്ബാൽ കുറ്റിപ്പുറം ആണ് . തൃശൂർ പ്രധാന ലൊക്കേഷനായ സിനിമ തിരുപുർ , പൊള്ളാച്ചി , തഞ്ചാവൂർ , കാഞ്ചിപുരം എന്നിവടങ്ങളിലും ചിത്രീകരിക്കും .


ആദ്യ ഗെയിം കൈവിട്ടശേഷമാണ് ശ്രീകാന്ത് അതിശക്തമായി തിരിച്ചെത്തി മത്സരം സ്വന്തമാക്കിയത് . ലോക റാങ്കിംഗിൽ ശ്രീകാന്ത് ആറാമതും ലിൻ ഡാൻ പതിനാലാം സ്ഥാനത്തുമാണ് . രണ്ടുതവണ ഒളിംപിക് സ്വർണവും അഞ്ച് തവണ ലോകചാമ്പ്യൻഷിപ്പും നേടിയ താരമാണ് ലിൻ ഡാൻ . അഞ്ച് തവണ ഏറ്റു മുട്ടിയതിൽ രണ്ടാം തവണയാണ് ശ്രീകാന്ത് ലിൻ ഡാനെ കീഴടക്കുന്നത് . 2014ലെ ചൈന ഓപ്പണിലായിരുന്നു ആദ്യമായി ശ്രീകാന്ത് ലിൻ ഡെന കീഴടക്കിയത് . 2016ലെ റിയോ ഒളിംപിക്സ് ക്വാർട്ടറിൽ ലിൻ ഡാൻ ശ്രീകാന്തിനെ തോൽപ്പിച്ചിരുന്നു . ക്വാർട്ടറിൽ ഇന്ത്യയുടെ തന്നെ സമീർ വർമയാണ് ശ്രീകാന്തിന്റെ എതിരാളി . 2018ലെ ഏഷ്യൻ ഗെയിംസ് സ്വർണമെഡൽ ജേതാവ് ജൊനാഥൻ ക്രിസ്റ്റിയെ തോൽപ്പിച്ചാണ് സമീർ വർമ ക്വാർട്ടറിലെത്തിയത് .